CELEX: 42015X0331(01)
Language: el
Date: 2015-03-31 00:00:00
Title: Κανονισμός αριθ. 100 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τις ειδικές απαιτήσεις για το ηλεκτρικό σύστημα κίνησης [2015/505]

31.3.2015   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 87/1
               
            Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html
      Κανονισμός αριθ. 100 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τις ειδικές απαιτήσεις για το ηλεκτρικό σύστημα κίνησης [2015/505]
      Ενσωματώνει όλα τα έγκυρα κείμενα έως:
      Συμπλήρωμα 1 στη σειρά τροποποιήσεων 02 — Ημερομηνία έναρξης ισχύος: 10 Ιουνίου 2014
      ΠΕΡΙΕΧΟΜΕΝΑ
      ΚΑΝΟΝΙΣΜΟΣ
      
                  1.
               
               Πεδίο εφαρμογής
               
            
                  2.
               
               Ορισμοί
               
            
                  3.
               
               Αίτηση για χορήγηση έγκρισης
               
            
                  4.
               
               Έγκριση
               
            
                  5.
               
               Μέρος I: Απαιτήσεις οχήματος σε σχέση με την ηλεκτρική του ασφάλεια
               
            
                  6.
               
               Μέρος II: Απαιτήσεις ενός επαναφορτιζόμενου συστήματος αποθήκευσης ενέργειας (ΕΣΑΕ) σε σχέση με την ασφάλειά του
               
            
                  7.
               
               Τροποποιήσεις και επέκταση της έγκρισης τύπου
               
            
                  8.
               
               Συμμόρφωση της παραγωγής
               
            
                  9.
               
               Κυρώσεις σε περίπτωση μη συμμόρφωσης της παραγωγής
               
            
                  10.
               
               Οριστική παύση της παραγωγής
               
            
                  11.
               
               Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρχών έγκρισης τύπου
               
            
                  12.
               
               Μεταβατικές διατάξεις
               
            ΠΑΡΑΡΤΗΜΑΤΑ
      
                  1
               
               
                  Μέρος 1 — Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου οχήματος σε σχέση με την ηλεκτρική του ασφάλεια σύμφωνα με τον κανονισμό αριθ. 100
                  Μέρος 2 — Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου ΕΣΑΕ ως κατασκευαστικού στοιχείου/χωριστής τεχνικής μονάδας σύμφωνα με τον κανονισμό αριθ. 100
               
               
            
                  2
               
               Ρυθμίσεις για τα σήματα έγκρισης
               
            
                  3
               
               Προστασία έναντι άμεσης επαφής με τα υπό τάση μέρη
               
            
                  4Α
               
               Μέθοδος μέτρησης της αντίστασης μόνωσης στις δοκιμές με οχήματα
               
            
                  4Β
               
               Μέθοδος μέτρησης της αντίστασης μόνωσης στις δοκιμές ΕΣΑΕ με κατασκευαστικά στοιχεία
               
            
                  5
               
               Μέθοδος επιβεβαίωσης για τη λειτουργία συστήματος παρακολούθησης της αντίστασης μόνωσης επί του οχήματος
               
            
                  6
               
               
                  Μέρος 1 — Βασικά χαρακτηριστικά των οδικών οχημάτων ή συστημάτων
                  Μέρος 2 — Βασικά χαρακτηριστικά του ΕΣΑΕ
                  Μέρος 3 — Βασικά χαρακτηριστικά οδικών οχημάτων ή συστημάτων των οποίων το πλαίσιο είναι συνδεδεμένο με ηλεκτρικά κυκλώματα
               
               
            
                  7
               
               Καθορισμός των εκπομπών υδρογόνου κατά τις διαδικασίες φόρτισης του ΕΣΑΕ
               
            
                  8
               
               Διαδικασίες δοκιμής ΕΣΑΕ
               
            
                  8Α
               
               Δοκιμή δονήσεων
               
            
                  8Β
               
               Θερμικό σοκ και κύκλος δοκιμών
               
            
                  8Γ
               
               Μηχανικός κραδασμός
               
            
                  8Δ
               
               Μηχανική ακεραιότητα
               
            
                  8Ε
               
               Αντοχή στη φωτιά
               
            
                  8ΣΤ
               
               Εξωτερική προστασία από βραχυκύκλωση
               
            
                  8Ζ
               
               Προστασία από υπερφόρτιση
               
            
                  8Η
               
               Προστασία από υπερ-εκφόρτιση
               
            
                  8Θ
               
               Προστασία από υπερθέρμανση
               
            1.   ΠΕΔΙΟ ΕΦΑΡΜΟΓΗΣ
      1.1.   Μέρος I: Απαιτήσεις ασφάλειας σε σχέση με τα ηλεκτρικά συστήματα κίνησης οδικών οχημάτων κατηγοριών M και N (1), με μέγιστη σχεδιαστική ταχύτητα που υπερβαίνει τα 25 km/h, εξοπλισμένα με έναν ή περισσότερους κινητήρες έλξης που λειτουργούν με ηλεκτρική ενέργεια και δεν είναι μόνιμα συνδεδεμένα στο δίκτυο, καθώς επίσης και τα στοιχεία υψηλής τάσης τους και τα συστήματα που είναι γαλβανικά συνδεδεμένα στον κεντρικό αγωγό υψηλής τάσης του ηλεκτρικού συστήματος κίνησης.
      Το μέρος I του παρόντος κανονισμού δεν καλύπτει τις απαιτήσεις ασφαλείας μετά τη σύγκρουση των οδικών οχημάτων.
      1.2.   Μέρος II: Απαιτήσεις ασφαλείας σε σχέση με το Επαναφορτιζόμενο Σύστημα Αποθήκευσης Ενέργειας (ΕΣΑΕ) οδικών οχημάτων κατηγοριών Μ και Ν που διαθέτουν έναν ή περισσότερους ηλεκτροκίνητους κινητήρες έλξης και δεν είναι μόνιμα συνδεδεμένα στο δίκτυο.
      Το μέρος II του παρόντος κανονισμού δεν εφαρμόζεται στο ή στα ΕΣΑΕ των οποίων πρωταρχικός σκοπός είναι η παροχή ισχύος για τη λειτουργία του κινητήρα ή/και του φωτισμού ή/και άλλων βοηθητικών συστημάτων του οχήματος.
      2.   ΟΡΙΣΜΟΙ
      Για τους σκοπούς του παρόντος κανονισμού ισχύουν οι ακόλουθοι ορισμοί:
      
                  2.1.
               
               
                  ως «λειτουργία πιθανής ενεργούς οδήγησης» νοείται μια λειτουργία του οχήματος, όταν η άσκηση πίεσης στον επιταχυντήρα (ή η ενεργοποίηση αντίστοιχου ελέγχου) ή η απελευθέρωση του συστήματος πέδησης θα κάνει το ηλεκτρικό σύστημα κίνησης να κινήσει το όχημα.
               
            
                  2.2.
               
               
                  ως «πλέγμα» νοείται το μέρος που παρέχει προστασία από την άμεση επαφή με τα υπό τάση μέρη από οποιαδήποτε κατεύθυνση πρόσβασης.
               
            
                  2.3.
               
               
                  ως «κελί» νοείται μια ενιαία επενδυμένη ηλεκτροχημική μονάδα που περιέχει ένα θετικό και ένα αρνητικό ηλεκτρόδιο και εμφανίζει διαφορική τάση στους δύο ακροδέκτες του.
               
            
                  2.4.
               
               
                  ως «αγώγιμη σύνδεση» νοείται η σύνδεση που χρησιμοποιεί ακροδέκτες προς μία εξωτερική παροχή ισχύος όταν είναι φορτισμένο το επαναφορτιζόμενο σύστημα αποθήκευσης ενέργειας (ΕΣΑΕ).
               
            
                  2.5.
               
               
                  ως «σύστημα ζεύξης για τη φόρτιση του επαναφορτιζόμενου συστήματος αποθήκευσης ενέργειας (ΕΣΑΕ)» νοείται το ηλεκτρικό κύκλωμα που χρησιμοποιείται για τη φόρτιση του ΕΣΑΕ από μία εξωτερική παροχή ηλεκτρικής ισχύος, συμπεριλαμβανομένης της εισόδου του οχήματος.
               
            
                  2.6.
               
               
                  ως «λόγος C» του «n C» ορίζεται το σταθερό ρεύμα της υπό δοκιμή διάταξης που χρειάζεται 1/n ώρες για τη φόρτιση ή την εκφόρτιση της υπό δοκιμή διάταξης από το 0 % της κατάστασης φόρτισης έως το 100 % της κατάστασης φόρτισης.
               
            
                  2.7.
               
               
                  ως «άμεση επαφή» νοείται η επαφή προσώπων με υπό τάση μέρη.
               
            
                  2.8.
               
               
                  ως «ηλεκτρικό πλαίσιο» (σασί) νοείται ένα σύνολο από αγώγιμα μέρη ηλεκτρικά συνδεδεμένα μεταξύ τους, το δυναμικό τον οποίων λαμβάνεται ως αναφορά.
               
            
                  2.9.
               
               
                  ως «ηλεκτρικό κύκλωμα» νοείται ένα σύνολο συνδεδεμένων υπό τάση μερών, το οποίο είναι σχεδιασμένο να ενεργοποιείται ηλεκτρικά σε συνθήκες κανονικής λειτουργίας.
               
            
                  2.10.
               
               
                  ως «σύστημα μετατροπής ηλεκτρικής ενέργειας» νοείται ένα σύστημα που παράγει και παρέχει ηλεκτρική ενέργεια για ηλεκτρική πρόωση.
               
            
                  2.11.
               
               
                  ως «ηλεκτρικό σύστημα κίνησης» νοείται το ηλεκτρικό κύκλωμα που περιλαμβάνει τον/τους κινητήρες έλξης και μπορεί να περιλαμβάνει το ΕΣΑΕ, το σύστημα μετατροπής ηλεκτρικής ενέργειας, τους ηλεκτρονικούς μετατροπείς, τη σχετική καλωδίωση και ακροδέκτες και το σύστημα ζεύξης για τη φόρτιση του ΕΣΑΕ.
               
            
                  2.12.
               
               
                  ως «ηλεκτρονικός μετατροπέας» νοείται μία συσκευή ικανή να ελέγχει και/ή να μετατρέπει ηλεκτρικό ρεύμα για ηλεκτρική πρόωση.
               
            
                  2.13.
               
               
                  ως «θάλαμος» νοείται το μέρος που περιβάλλει τις εσωτερικές μονάδες και παρέχει προστασία από την άμεση επαφή από οποιαδήποτε κατεύθυνση πρόσβασης.
               
            
                  2.14.
               
               
                  ως «εκτεθειμένο αγώγιμο μέρος» νοείται το αγώγιμο μέρος με το οποίο η επαφή γίνεται βάσει των διατάξεων προστασίας IPXXB και το οποίο ενεργοποιείται ηλεκτρικά υπό συνθήκες βλάβης της μόνωσης. Στο μέρος αυτό περιλαμβάνονται και καλυμμένα μέρη που μπορούν να αφαιρεθούν χωρίς τη χρήση εργαλείων.
               
            
                  2.15.
               
               
                  ως «έκρηξη» νοείται η ξαφνική έκλυση ενέργειας που είναι αρκετή για να προκαλέσει κύματα πίεσης ή/και βλημάτων τα οποία μπορούν να προκαλέσουν δομική ή/και φυσική ζημία στον περιβάλλοντα χώρο της υπό δοκιμή διάταξης.
               
            
                  2.16.
               
               
                  ως «εξωτερική παροχή ηλεκτρικής ισχύος» νοείται μία παροχή ηλεκτρικής ισχύος εναλλασσόμενου ρεύματος (ΕΡ) ή συνεχούς ρεύματος (ΣΡ) που δεν βρίσκεται στο όχημα.
               
            
                  2.17.
               
               
                  ως «υψηλή τάση» νοείται η ταξινόμηση ενός ηλεκτρικού στοιχείου ή κυκλώματος, εφόσον η τάση λειτουργίας του είναι > 60 V και ≤ 1 500 V ΣΡ ή > 30 V και ≤ 1 000 V ΕΡ μέσης τετραγωνικής ρίζας (rms).
               
            
                  2.18.
               
               
                  ως «φωτιά» νοείται η έξοδος φλογών από μια υπό δοκιμή διάταξη. Οι σπινθήρες και τα ηλεκτρικά τόξα δεν θεωρούνται φλόγες.
               
            
                  2.19.
               
               
                  ως «εύφλεκτος ηλεκτρολύτης» νοείται ο ηλεκτρολύτης που περιέχει ουσίες οι οποίες ταξινομούνται ως «εύφλεκτο υγρό» κλάσης 3 δυνάμει των «Συστάσεων των Ηνωμένων Εθνών για τη μεταφορά επικίνδυνων εμπορευμάτων — Κανονισμοί υποδείγματος (Αναθεώρηση 17 του Ιουνίου 2011), όγκος Ι, κεφάλαιο 2.3» (2)
                  
               
            
                  2.20.
               
               
                  ως «κεντρικός αγωγός υψηλής τάσης» νοείται το ηλεκτρικό κύκλωμα, συμπεριλαμβανομένου του συστήματος ζεύξης για τη φόρτωση του ΕΣΑΕ που λειτουργεί με υψηλή τάση.
                  Όταν ηλεκτρικά κυκλώματα, τα οποία είναι μεταξύ τους γαλβανικά συνδεδεμένα, συνδέονται γαλβανικά με το ηλεκτρικό πλαίσιο και η μέγιστη τάση μεταξύ οποιουδήποτε υπό τάση μέρους και του ηλεκτρικού πλαισίου ή οποιουδήποτε εκτεθειμένου αγώγιμου μέρους είναι ≤ 30 V ΕΡ και ≤ 60 V ΣΡ, μόνο τα κατασκευαστικά στοιχεία ή τα μηχανικά μέρη του ηλεκτρικού κυκλώματος που λειτουργούν σε υψηλή τάση ταξινομούνται ως κεντρικός αγωγός υψηλής τάσης.
               
            
                  2.21.
               
               
                  ως «έμμεση επαφή» νοείται η επαφή προσώπων με εκτεθειμένα αγώγιμα μέρη.
               
            
                  2.22.
               
               
                  ως «υπό τάση μέρη» νοούνται τα αγώγιμα μέρη που πρόκειται να ενεργοποιηθούν ηλεκτρικά κατά την κανονική χρήση.
               
            
                  2.23.
               
               
                  ως «χώρος αποσκευών» νοείται ο χώρος στο όχημα για τις αποσκευές που ορίζεται από την οροφή, το κάλυμμα, το δάπεδο, τα πλευρικά τοιχώματα, καθώς επίσης και από το πλέγμα και τον θάλαμο που προορίζεται για την προστασία των επιβαινόντων από την άμεση επαφή με υπό τάση μέρη, ο οποίος διαχωρίζεται από τον χώρο των επιβατών από το εμπρόσθιο διάφραγμα ή το οπίσθιο διάφραγμα.
               
            
                  2.24.
               
               
                  ως «κατασκευαστής» νοείται το πρόσωπο ή ο φορέας που φέρει την ευθύνη έναντι της αρχής έγκρισης τύπου για όλα τα ζητήματα της διαδικασίας έγκρισης τύπου καθώς επίσης για τη διασφάλιση της συμμόρφωσης της παραγωγής. Το εν λόγω πρόσωπο ή ο εν λόγω φορέας δεν είναι απαραίτητο να εμπλέκεται άμεσα σε όλα τα στάδια της κατασκευής του οχήματος, του συστήματος ή του κατασκευαστικού στοιχείου που υπόκειται στη διαδικασία έγκρισης.
               
            
                  2.25.
               
               
                  ως «σύστημα παρακολούθησης της αντίστασης μόνωσης επί του οχήματος» νοείται η συσκευή η οποία παρακολουθεί την αντίσταση μόνωσης μεταξύ των κεντρικών αγωγών υψηλής τάσης και του ηλεκτρικού πλαισίου.
               
            
                  2.26.
               
               
                  ως «συσσωρευτής έλξης ανοικτού τύπου» νοείται ένας συσσωρευτής υγρού τύπου που απαιτεί ανεφοδιασμό με νερό και παράγει αέρια υδρογόνου που απελευθερώνονται στην ατμόσφαιρα.
               
            
                  2.27.
               
               
                  ως «θάλαμος επιβατών», νοείται ο χώρος για τους επιβάτες που ορίζεται από την οροφή, το δάπεδο, τα πλευρικά τοιχώματα, τις θύρες, τα παράθυρα, το εμπρόσθιο διάφραγμα και το οπίσθιο διάφραγμα ή την οπίσθια πόρτα καθώς επίσης και από τα πλέγματα και τους θαλάμους που προορίζονται για την προστασία του συστήματος κίνησης από την άμεση επαφή με υπό τάση μέρη.
               
            
                  2.28.
               
               
                  ως «βαθμός προστασίας» νοείται η προστασία που παρέχει ένα πλέγμα/θάλαμος όσον αφορά την επαφή με υπό τάση μέρη μέσω μιας συσκευής δοκιμής, όπως είναι ένας δάκτυλος δοκιμής (IPXXB) ή ένα σύρμα δοκιμής (IPXXD), όπως ορίζεται στο παράρτημα 3.
               
            
                  2.29.
               
               
                  ως «επαναφορτιζόμενο σύστημα αποθήκευσης ενέργειας (ΕΣΑΕ)» νοείται το επαναφορτιζόμενο σύστημα αποθήκευσης ενέργειας το οποίο παρέχει ηλεκτρική ενέργεια για ηλεκτρική πρόωση.
                  ΤΟ ΕΣΑΕ μπορεί να περιλαμβάνει ένα ή περισσότερα υποσυστήματα σε συνδυασμό με τα απαραίτητα βοηθητικά συστήματα που συνδέονται με τη φυσική στήριξη, τη θερμική διαχείριση, τον ηλεκτρονικό έλεγχο και τους κλειστούς χώρους.
               
            
                  2.30.
               
               
                  ως «ρήγμα» νοείται το άνοιγμα ή τα ανοίγματα στο περίβλημα οποιουδήποτε λειτουργικού συνόλου πυρήνων, τα οποία δημιουργούνται ή διευρύνονται από ένα γεγονός και είναι αρκετά μεγάλα για να εισχωρήσει και να έρθει σε επαφή με υπό τάση μέρη (βλέπε παράρτημα 3) ένας δάκτυλος δοκιμής διαμέτρου 12 mm (IPXXB).
               
            
                  2.31.
               
               
                  ως «συσκευή αποσύνδεσης» νοείται η συσκευή για την απενεργοποίηση του ηλεκτρικού κυκλώματος κατά τη διεξαγωγή ελέγχων και λειτουργιών από το ΕΣΑΕ, τις στοίβες κυψελών καυσίμου κ.λπ.
               
            
                  2.32.
               
               
                  ως «κατάσταση φόρτισης» νοείται το διαθέσιμο ηλεκτρικό φορτίο σε μια υπό δοκιμή διάταξη που εκφράζεται ως ποσοστό της ονομαστικής της χωρητικότητας.
               
            
                  2.33.
               
               
                  ως «στερεά μόνωση» νοείται η μόνωση των καλωδιώσεων που παρέχεται για την κάλυψη και προστασία των υπό τάση μερών από την άμεση επαφή από οποιαδήποτε κατεύθυνση πρόσβασης· τα καλύμματα για τη μόνωση των υπό τάση μερών των ακροδεκτών, και το βερνίκι ή βαφή που χρησιμοποιείται για μόνωση.
               
            
                  2.34.
               
               
                  ως «υποσύστημα» νοείται κάθε λειτουργικό σύνολο κατασκευαστικών στοιχείων του ΕΣΑΕ.
               
            
                  2.35.
               
               
                  ως «υπό δοκιμή διάταξη» νοείται είτε το πλήρες ΕΣΑΕ είτε το υποσύστημα του ΕΣΑΕ που υπόκειται στις δοκιμές οι οποίες προβλέπονται στον παρόντα κανονισμό.
               
            
                  2.36.
               
               
                  ως «τύπος ΕΣΑΕ» νοούνται συστήματα που δεν παρουσιάζουν ουσιαστικές διαφορές μεταξύ τους όσον αφορά:
                  
                              α)
                           
                           
                              την εμπορική επωνυμία ή το σήμα του κατασκευαστή·
                           
                        
                              β)
                           
                           
                              τη χημεία, τη χωρητικότητα και τις φυσικές διαστάσεις των κελιών του·
                           
                        
                              γ)
                           
                           
                              τον αριθμό των κελιών, τον τρόπο σύνδεσης των κελιών και τη φυσική υποστήριξη των κελιών·
                           
                        
                              δ)
                           
                           
                              την κατασκευή, τα υλικά και τις φυσικές διαστάσεις του περιβλήματος και
                           
                        
                              ε)
                           
                           
                              τις απαραίτητες βοηθητικές διατάξεις που χρησιμεύουν για τη φυσική υποστήριξη, τη θερμική διαχείριση και τον ηλεκτρονικό έλεγχο.
                           
                        
            
                  2.37.
               
               
                  ως «τύπος οχήματος» νοούνται τα οχήματα που δεν παρουσιάζουν ουσιαστικές διαφορές μεταξύ τους όσον αφορά:
                  
                              α)
                           
                           
                              την εγκατάσταση του ηλεκτρικού συστήματος κίνησης και του γαλβανικά συνδεδεμένου κεντρικού αγωγού υψηλής τάσης·
                           
                        
                              β)
                           
                           
                              τη φύση και τον τύπο του ηλεκτρικού συστήματος κίνησης και των γαλβανικά συνδεδεμένων στοιχείων υψηλής τάσης.
                           
                        
            
                  2.38.
               
               
                  ως «τάση λειτουργίας» νοείται η υψηλότερη τιμή της μέσης τετραγωνικής ρίζας (τιμή RMS ή ενεργός τιμή) της τάσης ηλεκτρικού κυκλώματος, που προσδιορίζεται από τον κατασκευαστή, η οποία μπορεί να προκύψει μεταξύ οποιωνδήποτε αγώγιμων στοιχείων, σε συνθήκες ανοικτού κυκλώματος ή σε συνθήκες κανονικής λειτουργίας. Αν το ηλεκτρικό κύκλωμα είναι διαχωρισμένο με γαλβανική μόνωση, η τάση λειτουργίας προσδιορίζεται αντίστοιχα για κάθε διαχωρισμένο κύκλωμα.
               
            
                  2.39.
               
               
                  ως «πλαίσιο συνδεδεμένο με το ηλεκτρικό κύκλωμα» νοούνται τα ηλεκτρικά κυκλώματα ΕΡ και ΣΡ που συνδέονται γαλβανικά με το ηλεκτρικό πλαίσιο.
               
            3.   ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
      3.1.   Μέρος I: Έγκριση τύπου οχήματος σε σχέση με την ηλεκτρική του ασφάλεια, περιλαμβανομένου του συστήματος υψηλής τάσης
      3.1.1.   Η αίτηση για την έγκριση ενός τύπου οχήματος όσον αφορά τις ειδικές απαιτήσεις για το ηλεκτρικό σύστημα κίνησης υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
      3.1.2.   Συνοδεύεται από τα κατωτέρω έγγραφα εις τριπλούν καθώς και από τα εξής στοιχεία:
      
                  3.1.2.1.
               
               
                  Λεπτομερής περιγραφή του τύπου οχήματος όσον αφορά το ηλεκτρικό σύστημα κίνησης και τον γαλβανικά συνδεδεμένο κεντρικό αγωγό υψηλής τάσης.
               
            
                  3.1.2.2.
               
               
                  Αν πρόκειται για οχήματα με ΕΣΑΕ, πρόσθετα στοιχεία που αποδεικνύουν ότι το ΕΣΑΕ συμμορφώνεται με τις απαιτήσεις της παραγράφου 6 του παρόντος κανονισμού.
               
            3.1.3.   Οχήματα αντιπροσωπευτικά του τύπου οχήματος υποβάλλονται για έγκριση στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης και, κατά περίπτωση, κατ' επιλογή του κατασκευαστή με τη συμφωνία της τεχνικής υπηρεσίας, είτε πρόσθετο(-α) όχημα(-τα) είτε τα μέρη του οχήματος που θεωρούνται εξαιρετικά σημαντικά από την τεχνική υπηρεσία για τη δοκιμή ή τις δοκιμές που αναφέρονται στην παράγραφο 6 του παρόντος κανονισμού.
      3.2.   Μέρος II: Έγκριση επαναφορτιζόμενου συστήματος αποθήκευσης ενέργειας (ΕΣΑΕ)
      3.2.1.   Η αίτηση για χορήγηση έγκρισης τύπου ΕΣΑΕ ή χωριστής τεχνικής μονάδας σε σχέση με τις απαιτήσεις ασφάλειας του ΕΣΑΕ υποβάλλεται από τον κατασκευαστή του ΕΣΑΕ ή από δεόντως διαπιστευμένο αντιπρόσωπό του.
      3.2.2.   Η αίτηση συνοδεύεται από τα κατωτέρω αναφερόμενα έγγραφα εις τριπλούν και πληροί τις εξής προϋποθέσεις:
      
                  3.2.2.1.
               
               
                  Αναλυτική περιγραφή του τύπου του ΕΣΑΕ ή της χωριστής τεχνικής μονάδας όσον αφορά την ασφάλεια του ΕΣΑΕ.
               
            3.2.3.   Στην τεχνική υπηρεσία που είναι αρμόδια για τη διεξαγωγή των δοκιμών έγκρισης υποβάλλονται ένα ή περισσότερα κατασκευαστικά στοιχεία τα οποία είναι αντιπροσωπευτικά του προς έγκριση τύπου του ΕΣΑΕ καθώς επίσης, κατ' επιλογή του κατασκευαστή και με τη συμφωνία της τεχνικής υπηρεσίας, και τα μέρη εκείνα του οχήματος που θεωρούνται εξαιρετικά σημαντικά για τη δοκιμή από την τεχνική υπηρεσία.
      3.3.   Η αρχή έγκρισης τύπου βεβαιώνεται σχετικά με την ύπαρξη ικανοποιητικών διατάξεων για την εξασφάλιση αποτελεσματικού ελέγχου συμμόρφωσης της παραγωγής πριν από τη χορήγηση της έγκρισης τύπου.
      4.   ΕΓΚΡΙΣΗ
      4.1.   Αν ο τύπος που υποβάλλεται προς έγκριση βάσει του παρόντος κανονισμού πληροί τις απαιτήσεις του συναφούς μέρους ή των συναφών μερών του παρόντος κανονισμού, χορηγείται έγκριση για τον συγκεκριμένο τύπο.
      4.2.   Για κάθε τύπο που εγκρίνεται, εκχωρείται αριθμός έγκρισης. Τα πρώτα δύο ψηφία του (επί του παρόντος 02 για τον κανονισμό στην παρούσα μορφή του) υποδεικνύουν τη σειρά τροποποιήσεων που περιλαμβάνουν τις πιο πρόσφατες σημαντικές τεχνικές τροποποιήσεις που έχουν επέλθει στον κανονισμό τη στιγμή της έγκρισης. Το ίδιο συμβαλλόμενο μέρος δεν εκχωρεί τον ίδιο αριθμό σε άλλον τύπο οχήματος.
      4.3.   Η ειδοποίηση για την έγκριση ή την απόρριψη ή την επέκταση ή την ανάκληση της έγκρισης ή την οριστική παύση παραγωγής τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό με τη χρήση εντύπου που συμμορφώνεται προς το υπόδειγμα του παραρτήματος 1, μέρος 1 ή 2 του παρόντος κανονισμού ανάλογα με την περίπτωση.
      4.4.   Σε κάθε όχημα ή ΕΣΑΕ ή χωριστή τεχνική μονάδα που ανήκει σε εγκεκριμένο βάσει του παρόντος κανονισμού τύπο, τοποθετείται σε εμφανές και εύκολα προσπελάσιμο σημείο όπως καθορίζεται στο έντυπο της έγκρισης διεθνές σήμα έγκρισης αποτελούμενο από:
      
                  4.4.1.
               
               
                  κύκλο ο οποίος περιβάλλει το αλφαβητικό στοιχείο «E», ακολουθούμενο από το διακριτικό αριθμό της χώρας η οποία χορήγησε την έγκριση (3).
               
            
                  4.4.2.
               
               
                  τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 4.4.1.
               
            
                  4.4.3.
               
               
                  Σε περίπτωση έγκρισης ενός ΕΣΑΕ ή μιας χωριστής τεχνικής μονάδας του ΕΣΑΕ το γράμμα «R» ακολουθείται από το σύμβολο «ES».
               
            4.5.   Εάν, στη χώρα που χορήγησε την έγκριση βάσει του παρόντος κανονισμού, το όχημα ή το ΕΣΑΕ συμμορφώνεται προς εγκεκριμένο τύπο οχήματος βάσει ενός ή περισσοτέρων άλλων κανονισμών που επισυνάπτονται στην παρούσα συμφωνία, δεν χρειάζεται να επαναλαμβάνεται το σύμβολο που ορίζεται στην παράγραφο 4.4.1· σε αυτήν την περίπτωση, ο κανονισμός και οι αριθμοί έγκρισης καθώς και τα πρόσθετα σύμβολα όλων των κανονισμών βάσει των οποίων χορηγήθηκε έγκριση στη χώρα η οποία χορήγησε έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στην παράγραφο 4.4.1.
      4.6.   Το σήμα έγκρισης είναι ευανάγνωστο και ανεξίτηλο.
      4.6.1.   Στα οχήματα, το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος που επικολλά ο κατασκευαστής.
      4.6.2.   Στα ΕΣΑΕ ή στις χωριστές τεχνικές μονάδες που εγκρίνονται ως ΕΣΑΕ, το σήμα έγκρισης τοποθετείται από τον κατασκευαστή στο μεγαλύτερο στοιχείο του ΕΣΑΕ.
      4.7.   Στο παράρτημα 2 του παρόντος κανονισμού παρατίθενται παραδείγματα διάταξης του σήματος έγκρισης.
      5.   ΜΕΡΟΣ I: ΑΠΑΙΤΗΣΕΙΣ ΟΧΗΜΑΤΟΣ ΣΕ ΣΧΕΣΗ ΜΕ ΤΗΝ ΗΛΕΚΤΡΙΚΗ ΤΟΥ ΑΣΦΑΛΕΙΑ
      5.1.   Προστασία από ηλεκτροπληξία
      Οι εν λόγω απαιτήσεις για την ηλεκτρική ασφάλεια εφαρμόζονται σε κεντρικούς αγωγούς υψηλής τάσης όταν αυτοί δεν είναι συνδεδεμένοι με εξωτερικές παροχές ισχύος υψηλής τάσης.
      5.1.1.   Προστασία από άμεση επαφή
      Η προστασία από άμεση επαφή με υπό τάση μέρη είναι επίσης απαραίτητη για οχήματα που διαθέτουν οποιονδήποτε τύπο ΕΣΑΕ ο οποίος έχει εγκριθεί δυνάμει του μέρους II του παρόντος κανονισμού.
      Η προστασία από άμεση επαφή με υπό τάση μέρη συμμορφώνεται με τις παραγράφους 5.1.1.1 και 5.1.1.2. Τα εν λόγω μέτρα προστασίας (στερεά μόνωση, πλέγμα, θάλαμος κ.λπ.) δεν δύνανται να ανοιχτούν, να αποσυναρμολογηθούν ή να αφαιρεθούν χωρίς τη χρήση εργαλείων.
      5.1.1.1.   Για προστασία των υπό τάση μερών εντός του θαλάμου επιβατών ή του χώρου αποσκευών, παρέχεται ο βαθμός προστασίας IPXXD.
      5.1.1.2.   Για προστασία των υπό τάση μερών σε χώρους εκτός του θαλάμου επιβατών ή του χώρου αποσκευών, εκπληρώνεται ο βαθμός προστασίας IPXXB.
      5.1.1.3.   Ακροδέκτες
      Οι ακροδέκτες (συμπεριλαμβανομένης της εισόδου του οχήματος) θεωρούνται ότι πληρούν την εν λόγω απαίτηση εάν:
      
                  α)
               
               
                  συμμορφώνονται με τις παραγράφους 5.1.1.1 και 5.1.1.2 όταν διαχωρίζονται χωρίς τη χρήση εργαλείων, ή
               
            
                  β)
               
               
                  είναι τοποθετημένοι κάτω από το δάπεδο και είναι εξοπλισμένοι με μηχανισμό κλειδώματος, ή
               
            
                  γ)
               
               
                  είναι εξοπλισμένοι με μηχανισμό κλειδώματος και για τον διαχωρισμό του ακροδέκτη πρέπει να αφαιρεθούν άλλα στοιχεία με τη χρήση εργαλείων, ή
               
            
                  δ)
               
               
                  η τάση των υπό τάση μερών ισούται ή είναι μικρότερη από 60V ΣΡ ή ίση ή μικρότερη από 30V ΕΡ (rms) εντός ενός δευτερολέπτου από τη στιγμή διαχωρισμού του ακροδέκτη.
               
            5.1.1.4.   Αποσύνδεση λειτουργίας
      Για μία συσκευή αποσύνδεσης που μπορεί να ανοιχτεί, να αποσυναρμολογηθεί ή να αφαιρεθεί χωρίς τη χρήση εργαλείων, είναι αποδεκτός βαθμός προστασίας IPXXB όταν η συσκευή αποσύνδεσης ανοίγεται, αποσυναρμολογείται ή αφαιρείται χωρίς εργαλεία.
      5.1.1.5.   Σήμανση
      5.1.1.5.1.   Αν πρόκειται για ΕΣΑΕ που μπορεί να φορτιστεί με υψηλή τάση, το σύμβολο που φαίνεται στην εικόνα αναγράφεται πάνω ή κοντά στο ΕΣΑΕ. Το φόντο του συμβόλου θα είναι κίτρινου χρώματος, το πλαίσιο και το βέλος θα είναι μαύρου χρώματος.
      Σήμανση εξοπλισμού υψηλής τάσης
      
         
      5.1.1.5.2.   Το σύμβολο είναι επίσης ορατό στους θαλάμους και τα πλέγματα, τα οποία, όταν αφαιρεθούν, εκθέτουν τα υπό τάση μέρη των κυκλωμάτων υψηλής τάσης. Η εν λόγω διάταξη είναι προαιρετική για τους ακροδέκτες για κεντρικούς αγωγούς υψηλής τάσης. Η εν λόγω διάταξη δεν ισχύει σε καμία από τις ακόλουθες περιπτώσεις:
      
                  α)
               
               
                  όταν τα πλέγματα και οι θάλαμοι δεν μπορούν να προσεγγιστούν, να ανοιχτούν ή να αφαιρεθούν με φυσικό τρόπο, εκτός εάν αφαιρεθούν άλλα στοιχεία του οχήματος, με χρήση εργαλείων·
               
            
                  β)
               
               
                  όταν τα πλέγματα ή οι θάλαμοι είναι τοποθετημένοι κάτω από το δάπεδο του οχήματος.
               
            5.1.1.5.3.   Τα καλώδια για τους κεντρικούς αγωγούς υψηλής τάσης τα οποία δεν είναι τοποθετημένα μέσα σε θαλάμους αναγνωρίζονται από το εξωτερικό κάλυμμα χρώματος πορτοκαλί.
      5.1.2.   Προστασία από έμμεση επαφή
      Η προστασία από έμμεση επαφή είναι επίσης απαραίτητη για οχήματα που διαθέτουν οποιονδήποτε τύπο ΕΣΑΕ ο οποίος έχει εγκριθεί δυνάμει του μέρους II του παρόντος κανονισμού.
      5.1.2.1.   Για προστασία από ηλεκτροπληξία, η οποία μπορεί να προκληθεί από έμμεση επαφή, τα εκτεθειμένα αγώγιμα στοιχεία, όπως είναι το αγώγιμο πλέγμα και ο θάλαμος, είναι γαλβανικά συνδεδεμένα γερά με το ηλεκτρικό πλαίσιο με σύνδεση με ηλεκτρικό καλώδιο ή καλώδιο γείωσης, ή με συγκόλληση, ή με σύνδεση με κοχλίες κ.λπ., ώστε να μην προκαλούνται επικίνδυνα δυναμικά.
      5.1.2.2.   Η αντίσταση μεταξύ όλων των εκτεθειμένων αγώγιμων στοιχείων και του ηλεκτρικού πλαισίου είναι μικρότερη από 0,1 ohm όταν υπάρχει ροή ηλεκτρικού φορτίου τουλάχιστον 0,2 αμπέρ.
      Η εν λόγω απαίτηση εκπληρώνεται όταν η γαλβανική σύνδεση έχει εδραιωθεί με συγκόλληση.
      5.1.2.3.   Στην περίπτωση των μηχανοκίνητων οχημάτων που πρόκειται να συνδεθούν με τη γειωμένη εξωτερική παροχή ηλεκτρικής ισχύος μέσω αγώγιμης σύνδεσης, παρέχεται συσκευή που επιτρέπει τη γαλβανική σύνδεση του ηλεκτρικού πλαισίου με τη γείωση.
      Η συσκευή πρέπει να επιτρέπει τη σύνδεση με τη γείωση πριν την τροφοδοσία του οχήματος με εξωτερική τάση και να διατηρεί τη σύνδεση έως και μετά την απομάκρυνση της εξωτερικής τάσης από το όχημα.
      Η συμμόρφωση προς αυτήν την απαίτηση αποδεικνύεται είτε με τη χρήση του ακροδέκτη που προσδιορίζεται από τον κατασκευαστή του οχήματος, είτε με ανάλυση.
      5.1.3.   Αντίσταση μόνωσης
      Η παρούσα παράγραφος δεν εφαρμόζεται σε πλαίσια που είναι συνδεδεμένα με ηλεκτρικά κυκλώματα και στα οποία κάθε υπό τάση μέρος και το ηλεκτρικό πλαίσιο ή κάθε εκτεθειμένο αγώγιμο μέρος δεν υπερβαίνει τα 30 V ΕΡ (rms) ή τα 60 V ΣΡ.
      5.1.3.1.   Ηλεκτρικό σύστημα κίνησης που αποτελείται από ξεχωριστούς κεντρικούς αγωγούς συνεχούς ρεύματος ή εναλλασσόμενου ρεύματος
      Αν οι κεντρικοί αγωγοί ΕΡ υψηλής τάσης και οι κεντρικοί αγωγοί ΣΡ υψηλής τάσης είναι γαλβανικά μονωμένοι, η τιμή της αντίστασης μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου είναι τουλάχιστον 100 Ω/volt της τάσης λειτουργίας για κεντρικούς αγωγούς ΣΡ και τουλάχιστον 500 Ω/volt της τάσης λειτουργίας για κεντρικούς αγωγούς ΕΡ.
      Η μέτρηση διεξάγεται σύμφωνα με το παράρτημα 4Α «Μέθοδος μέτρησης της αντίστασης μόνωσης σε δοκιμές με οχήματα».
      5.1.3.2.   Σύστημα ηλεκτρικής κίνησης που αποτελείται από συνδυασμένους κεντρικούς αγωγούς ΣΡ και ΕΡ
      Αν οι κεντρικοί αγωγοί ΕΡ υψηλής τάσης και οι κεντρικοί αγωγοί ΣΡ υψηλής τάσης είναι γαλβανικά συνδεδεμένοι, η τιμή της αντίστασης μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου είναι τουλάχιστον 500 Ω/volt της τάσης λειτουργίας.
      Ωστόσο, αν όλοι οι κεντρικοί αγωγοί ΕΡ υψηλής τάσης προστατεύονται με ένα από τα 2 ακόλουθα μέτρα, η τιμή της αντίστασης μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου είναι τουλάχιστον 100 Ω/V της τάσης λειτουργίας:
      
                  α)
               
               
                  δύο ή περισσότερα στρώματα στερεάς μόνωσης, πλεγμάτων ή θαλάμων που πληρούν το καθένα ξεχωριστά την απαίτηση που ορίζεται στην παράγραφο 5.1.1, για παράδειγμα, καλωδίωση·
               
            
                  β)
               
               
                  μηχανικά εύρωστα προστατευτικά εξαρτήματα με επαρκή αντοχή καθ' όλη τη διάρκεια ζωής του οχήματος, όπως είναι το περίβλημα του κινητήρα, τα κιβώτια ηλεκτρονικού μετατροπέα ή οι ακροδέκτες·
               
            Η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου καταδεικνύεται με υπολογισμό, μέτρηση ή συνδυασμό των δύο μεθόδων.
      Η μέτρηση διεξάγεται σύμφωνα με το παράρτημα 4Α «Μέθοδος μέτρησης της αντίστασης μόνωσης σε δοκιμές με οχήματα».
      5.1.3.3.   Οχήματα κυψελών καυσίμου
      Αν η ελάχιστη απαίτηση αντίστασης μόνωσης δεν μπορεί να διατηρηθεί για μεγάλο χρονικό διάστημα, τότε η προστασία επιτυγχάνεται με οποιοδήποτε από τα εξής μέσα:
      
                  α)
               
               
                  δύο ή περισσότερα στρώματα στερεάς μόνωσης, πλεγμάτων ή θαλάμων που πληρούν το καθένα ξεχωριστά την απαίτηση που ορίζεται στην παράγραφο 5.1.1·
               
            
                  β)
               
               
                  σύστημα παρακολούθησης της αντίστασης μόνωσης τοποθετημένο επί του οχήματος, μαζί με σύστημα προειδοποίησης του οδηγού σε περίπτωση που η αντίσταση μόνωσης πέσει κάτω από την ελάχιστη απαιτούμενη τιμή. Δεν απαιτείται παρακολούθηση της αντίστασης μόνωσης μεταξύ του κεντρικού αγωγού υψηλής τάσης του συστήματος ζεύξης για τη φόρτιση του ΕΣΑΕ, ο οποίος ενεργοποιείται μόνο κατά τη φόρτιση του ΕΣΑΕ, και του ηλεκτρικού πλαισίου. Η λειτουργία του συστήματος παρακολούθησης της αντίστασης μόνωσης που είναι τοποθετημένη στο όχημα επιβεβαιώνεται όπως περιγράφεται στο παράρτημα 5.
               
            5.1.3.4.   Απαίτηση αντίστασης μόνωσης για το σύστημα ζεύξης για φόρτιση του ΕΣΑΕ
      Για την είσοδο του οχήματος που πρόκειται να συνδεθεί αγώγιμα με τη γειωμένη εξωτερική παροχή ισχύος ΕΡ και το ηλεκτρικό κύκλωμα που είναι γαλβανικά συνδεδεμένο με την είσοδο του οχήματος κατά τη φόρτιση του ΕΣΑΕ, η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου είναι τουλάχιστον 1 ΜΩ, όταν ο φορτιστής είναι αποσυνδεδεμένος. Κατά τη μέτρηση, το ΕΣΑΕ μπορεί να αποσυνδεθεί.
      5.2.   Επαναφορτιζόμενο σύστημα αποθήκευσης ενέργειας (ΕΣΑΕ)
      5.2.1.   Αν το όχημα διαθέτει ΕΣΑΕ, εκπληρώνεται η απαίτηση της παραγράφου 5.2.1.1 ή της παραγράφου 5.2.1.2.
      5.2.1.1.   Αν το ΕΣΑΕ έχει λάβει έγκριση τύπου σύμφωνα με το μέρος II του παρόντος κανονισμού, εγκαθίσταται σύμφωνα με τις οδηγίες που παρέχονται από τον κατασκευαστή του ΕΣΑΕ και σύμφωνα με την περιγραφή που προβλέπεται στο μέρος 2 του παραρτήματος 6 του παρόντος κανονισμού.
      5.2.1.2.   Το ΕΣΑΕ συμμορφώνεται με τις οικείες απαιτήσεις της παραγράφου 6 του παρόντος κανονισμού.
      5.2.2.   Συσσώρευση αερίου
      Οι χώροι για την τοποθέτηση συσσωρευτών έλξης ανοικτού τύπου, οι οποίοι ενδέχεται να παράγουν αέρια υδρογόνου φέρουν ανεμιστήρα εξαερισμού ή αγωγό εξαερισμού προς αποφυγήν συσσώρευσης αερίων υδρογόνου.
      5.3.   Λειτουργική ασφάλεια
      Στον οδηγό δίνεται τουλάχιστον μια στιγμιαία ένδειξη όταν το όχημα βρίσκεται σε «λειτουργία πιθανής ενεργούς οδήγησης».
      Ωστόσο, αυτή η διάταξη δεν ισχύει όταν η ισχύς πρόωσης του οχήματος παρέχεται άμεσα ή έμμεσα μέσω ενός κινητήρα εσωτερικής καύσης.
      Όταν εξέρχεται από το όχημα, ο οδηγός ενημερώνεται με σήμα (π.χ. οπτικό ή ακουστικό σήμα), αν το όχημα βρίσκεται ακόμη στη λειτουργία πιθανής ενεργούς οδήγησης.
      Αν ο χρήστης μπορεί να φορτίσει εξωτερικά το ΕΣΑΕ που είναι τοποθετημένο στο όχημα, δεν θα είναι δυνατή η κίνηση του οχήματος μέσω του συστήματος πρόωσης για όσο διάστημα ο ακροδέκτης της εξωτερικής παροχής ηλεκτρικής ισχύος είναι φυσικά συνδεδεμένος με την είσοδο του οχήματος.
      Η απαίτηση αποδεικνύεται με χρήση του ακροδέκτη που προσδιορίζεται από τον κατασκευαστή του οχήματος.
      Η κατάσταση της μονάδας ελέγχου κατεύθυνσης κίνησης αναγνωρίζεται από τον οδηγό.
      5.4.   Καθορισμός εκπομπών υδρογόνου
      5.4.1.   Η εν λόγω δοκιμή διεξάγεται σε όλα τα οχήματα που είναι εξοπλισμένα με συσσωρευτές έλξης ανοικτού τύπου. Αν το ΕΣΑΕ έχει εγκριθεί βάσει του μέρους II του παρόντος κανονισμού και έχει εγκατασταθεί σύμφωνα με την παράγραφο 5.2.1.1, η εν λόγω δοκιμή μπορεί να παραλειφθεί για την έγκριση του οχήματος.
      5.4.2.   Η δοκιμή διεξάγεται ύστερα από τη μέθοδο που περιγράφεται στο παράρτημα 7 του παρόντος κανονισμού. Η δειγματοληψία και η ανάλυση υδρογόνου εκτελούνται όπως ορίζεται. Μπορούν να εγκριθούν άλλες μέθοδοι ανάλυσης, αν αποδειχθεί ότι παρέχουν ισοδύναμα αποτελέσματα.
      5.4.3.   Στη διάρκεια μιας κανονικής διαδικασίας φόρτισης υπό τις συνθήκες που ορίζονται στο παράρτημα 7, οι εκπομπές υδρογόνου είναι κάτω των 125 g στη διάρκεια 5 h ή κάτω των 25 × t2 g στη διάρκεια t2 (σε h).
      5.4.4.   Στη διάρκεια φόρτισης που πραγματοποιείται από φορτιστή που παρουσιάζει βλάβη (σύμφωνα με τις συνθήκες που ορίζονται στο παράρτημα 7), οι εκπομπές υδρογόνου είναι κάτω των 42 g. Επιπλέον, ο φορτιστής περιορίζει την πιθανή αυτή βλάβη στα 30 λεπτά.
      5.4.5.   Όλες οι λειτουργίες που συνδέονται με τη φόρτιση του ΕΣΑΕ ελέγχονται αυτόματα, συμπεριλαμβανομένου του διακόπτη παύσης της φόρτισης.
      5.4.6.   Δεν είναι δυνατός ο χειροκίνητος έλεγχος των σταδίων φόρτισης.
      5.4.7.   Οι κανονικές λειτουργίες σύνδεσης και αποσύνδεσης με το δίκτυο διανομής ή οι διακοπές ρεύματος δεν επηρεάζουν το σύστημα ελέγχου των σταδίων φόρτισης.
      5.4.8.   Οι σοβαρές αστοχίες φόρτισης επισημαίνονται πάντα στον οδηγό. Μια σοβαρή αστοχία μπορεί να οδηγήσει σε δυσλειτουργία του φορτιστή κατά τη διάρκεια μετέπειτα φόρτισης.
      5.4.9.   Ο κατασκευαστής πρέπει να δηλώνει στο εγχειρίδιο χρήστη τη συμμόρφωση του οχήματος προς τις απαιτήσεις αυτές.
      5.4.10.   Η έγκριση που χορηγείται σε τύπο οχήματος σχετικά με τις εκπομπές υδρογόνου μπορεί να επεκταθεί σε διαφορετικούς τύπους οχήματος που ανήκουν στην ίδια οικογένεια, σύμφωνα με τον ορισμό της οικογένειας που δίνεται στο παράρτημα 7, προσάρτημα 2.
      6.   ΜΕΡΟΣ II: ΑΠΑΙΤΗΣΕΙΣ ΕΝΟΣ ΕΠΑΝΑΦΟΡΤΙΖΟΜΕΝΟΥ ΣΥΣΤΗΜΑΤΟΣ ΑΠΟΘΗΚΕΥΣΗΣ ΕΝΕΡΓΕΙΑΣ (ΕΣΑΕ) ΣΕ ΣΧΕΣΗ ΜΕ ΤΗΝ ΑΣΦΑΛΕΙΑ ΤΟΥ
      6.1.   Γενικά
      Εφαρμόζονται οι διαδικασίες που προβλέπονται στο παράρτημα 8 του παρόντος κανονισμού.
      6.2.   Δονήσεις
      6.2.1.   Η δοκιμή διεξάγεται σύμφωνα με το παράρτημα 8Α του παρόντος κανονισμού.
      6.2.2.   Κριτήρια αποδοχής
      6.2.2.1.   Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  διαρροή ηλεκτρολυτών·
               
            
                  β)
               
               
                  ρήγμα (ισχύει μόνο για το ή τα ΕΣΑΕ υψηλής τάσης)·
               
            
                  γ)
               
               
                  φωτιά·
               
            
                  δ)
               
               
                  έκρηξη.
               
            Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      6.2.2.2.   Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
      6.3.   Θερμικό σοκ και κύκλος δοκιμών
      6.3.1.   Η δοκιμή διεξάγεται σύμφωνα με το παράρτημα 8Β του παρόντος κανονισμού.
      6.3.2.   Κριτήρια αποδοχής
      6.3.2.1.   Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  διαρροή ηλεκτρολυτών·
               
            
                  β)
               
               
                  ρήγμα (ισχύει μόνο για το ή τα ΕΣΑΕ υψηλής τάσης)·
               
            
                  γ)
               
               
                  φωτιά·
               
            
                  δ)
               
               
                  έκρηξη.
               
            Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      6.3.2.2.   Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
      6.4.   Μηχανική κρούση
      6.4.1.   Μηχανικός κραδασμός
      Κατ' επιλογή του κατασκευαστή, η δοκιμή μπορεί να διεξαχθεί ως
      
                  α)
               
               
                  δοκιμή με όχημα σύμφωνα με την παράγραφο 6.4.1.1 του παρόντος κανονισμού,
               
            
                  β)
               
               
                  δοκιμή με κατασκευαστικά στοιχεία σύμφωνα με την παράγραφο 6.4.1.2 του παρόντος κανονισμού ή
               
            
                  γ)
               
               
                  οποιοσδήποτε συνδυασμός των ως άνω α) και β), όταν το όχημα κινείται σε διαφορετική τροχιά.
               
            6.4.1.1.   Δοκιμή με όχημα
      Η συμμόρφωση με τις απαιτήσεις των κριτηρίων αποδοχής της παρακάτω παραγράφου 6.4.1.3 μπορεί να αποδειχθεί μετά την εγκατάσταση ενός ή περισσοτέρων ΕΣΑΕ σε οχήματα που έχουν υποβληθεί σε δοκιμές σύγκρουσης οχήματος σύμφωνα με τον κανονισμό αριθ. 12 παράρτημα 3 ή τον κανονισμό αριθ. 94 παράρτημα 3, αν πρόκειται για μετωπική κρούση, και τον κανονισμό αριθ. 95 παράρτημα 4, αν πρόκειται για πλευρική κρούση. Η θερμοκρασία περιβάλλοντος και η κατάσταση φόρτισης συμφωνούν με τους εν λόγω κανονισμούς.
      Η έγκριση ενός ΕΣΑΕ που υποβάλλεται σε δοκιμή βάσει της παρούσας παραγράφου χορηγείται μόνο για τον συγκεκριμένο τύπο οχήματος.
      6.4.1.2.   Δοκιμή με κατασκευαστικά στοιχεία
      Η δοκιμή διεξάγεται σύμφωνα με το παράρτημα 8Γ του παρόντος κανονισμού.
      6.4.1.3.   Κριτήρια αποδοχής
      Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  φωτιά·
               
            
                  β)
               
               
                  έκρηξη·
               
            
                  γ1)
               
               
                  διαρροή ηλεκτρολυτών εφόσον υποβάλλονται σε δοκιμή σύμφωνα με την παράγραφο 6.4.1.1:
                  
                              i)
                           
                           
                              εντός 30 λεπτών μετά την κρούση δεν παρατηρείται διαρροή ηλεκτρολυτών από το ΕΣΑΕ προς το διαμέρισμα των επιβατών·
                           
                        
                              ii)
                           
                           
                              η ποσότητα διαρροής από το ΕΣΑΕ προς το εξωτερικό μέρος του διαμερίσματος των επιβατών δεν υπερβαίνει το 7 % του όγκου της χωρητικότητας του ηλεκτρολύτη του ΕΣΑΕ (στους συσσωρευτές έλξης ανοικτού τύπου ισχύει επίσης περιορισμός 5 λίτρων κατ' ανώτατο όριο)·
                           
                        
            
                  γ2)
               
               
                  διαρροή ηλεκτρολυτών εφόσον υποβάλλονται σε δοκιμή σύμφωνα με την παράγραφο 6.4.1.2:
               
            Μετά τη δοκιμή με όχημα (παράγραφος 6.4.1.1), το ΕΣΑΕ που βρίσκεται στο εσωτερικό του διαμερίσματος των επιβατών παραμένει στο σημείο εγκατάστασης και τα κατασκευαστικά στοιχεία του ΕΣΑΕ παραμένουν εντός των ορίων του ΕΣΑΕ. Όποια μηχανικά μέρη του ΕΣΑΕ βρίσκονται εκτός του διαμερίσματος των επιβατών δεν εισχωρούν στο διαμέρισμα των επιβατών κατά τη διάρκεια των διαδικασιών δοκιμής κρούσης ή μετά από αυτές.
      Μετά τη δοκιμή με τα κατασκευαστικά στοιχεία (παράγραφος 6.4.1.2) η υπό δοκιμή διάταξη συγκρατείται από τα εξαρτήματά της και τα κατασκευαστικά της στοιχεία παραμένουν εντός των ορίων της.
      Αν πρόκειται για ΕΣΑΕ υψηλής τάσης, η αντίσταση μόνωσης της υπό δοκιμή διάταξης διασφαλίζει τουλάχιστον 100 Ω/Volt για το σύνολο του ΕΣΑΕ που μετράται μετά τη δοκιμή σύμφωνα με το παράρτημα 4Α ή το παράρτημα 4Β του παρόντος κανονισμού ή εκπληρώνεται ο βαθμός προστασίας IPXXB για την υπό δοκιμή διάταξη.
      Αν πρόκειται για ΕΣΑΕ που δοκιμάζεται σύμφωνα με την παράγραφο 6.4.1.2, οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      Για να επιβεβαιωθεί η συμμόρφωση με το σημείο γ1) της παραγράφου 6.4.1.3, αν κρίνεται απαραίτητο, τοποθετείται κατάλληλο υλικό επικάλυψης στη φυσική προστασία (περίβλημα) για να διαπιστωθεί εάν υπάρχει διαρροή ηλεκτρολύτη στο ΕΣΑΕ μετά τη δοκιμή κρούσης. Αν ο κατασκευαστής δεν παρέχει κάποιο μέσο για τη διάκριση μεταξύ των διαφόρων διαρροών υγρών, κάθε διαρροή υγρών θεωρείται διαρροή ηλεκτρολύτη.
      6.4.2.   Μηχανική ακεραιότητα
      Η παρούσα δοκιμή εφαρμόζεται μόνο στα ΕΣΑΕ που προορίζονται για εγκατάσταση σε οχήματα κατηγοριών M1 και N1.
      Κατ' επιλογή του κατασκευαστή, η δοκιμή μπορεί να διεξαχθεί ως:
      
                  α)
               
               
                  δοκιμή με όχημα σύμφωνα με την παράγραφο 6.4.2.1 του παρόντος κανονισμού ή
               
            
                  β)
               
               
                  δοκιμή με κατασκευαστικά στοιχεία σύμφωνα με την παράγραφο 6.4.2.2 του παρόντος κανονισμού.
               
            6.4.2.1.   Δοκιμή συγκεκριμένου οχήματος
      Κατ' επιλογή του κατασκευαστή, η δοκιμή μπορεί να διεξαχθεί ως:
      
                  α)
               
               
                  δυναμική δοκιμή με όχημα σύμφωνα με την παράγραφο 6.4.2.1.1 του παρόντος κανονισμού ή
               
            
                  β)
               
               
                  δοκιμή κατασκευαστικών στοιχείων συγκεκριμένου οχήματος σύμφωνα με την παράγραφο 6.4.2.1.2 του παρόντος κανονισμού ή
               
            
                  γ)
               
               
                  οποιοσδήποτε συνδυασμός των ως άνω α) και β), όταν το όχημα κινείται σε διαφορετικές κατευθύνσεις.
               
            Όταν το ΕΣΑΕ τοποθετείται σε σημείο το οποίο βρίσκεται μεταξύ μιας γραμμής που ξεκινάει στο οπίσθιο άκρο του οχήματος και είναι κάθετη προς τον διαμήκη άξονα του οχήματος και μιας γραμμής που είναι παράλληλη προς αυτήν τη γραμμή και βρίσκεται 300 mm προς το εμπρόσθιο μέρος του οχήματος, ο κατασκευαστής αποδεικνύει την απόδοση της μηχανικής ακεραιότητας του ΕΣΑΕ του οχήματος στην τεχνική υπηρεσία.
      Η έγκριση ενός ΕΣΑΕ που δοκιμάζεται βάσει αυτής της παραγράφου χορηγείται μόνο για τον συγκεκριμένο τύπο οχήματος.
      6.4.2.1.1.   Δυναμική δοκιμή με όχημα
      Η συμμόρφωση με τις απαιτήσεις των κριτηρίων αποδοχής της παραγράφου 6.4.2.3 που ακολουθεί μπορεί να αποδειχθεί μετά την εγκατάσταση ενός ή περισσοτέρων ΕΣΑΕ σε οχήματα που έχουν υποβληθεί σε δοκιμές σύγκρουσης οχήματος σύμφωνα με το παράρτημα 3 των κανονισμών αριθ. 12 έως 94, αν πρόκειται για μετωπική κρούση, και το παράρτημα 4 του κανονισμού αριθ. 95 παράρτημα 4, αν πρόκειται για πλευρική κρούση. Η θερμοκρασία περιβάλλοντος και η κατάσταση φόρτισης συμφωνούν με τους εν λόγω κανονισμούς.
      6.4.2.1.2.   Δοκιμή κατασκευαστικών στοιχείων συγκεκριμένου οχήματος
      Η δοκιμή διεξάγεται σύμφωνα με το παράρτημα 8Δ του παρόντος κανονισμού.
      Η δύναμη σύνθλιψης που αντικαθιστά την προβλεπόμενη δύναμη της παραγράφου 3.2.1 του παραρτήματος 8Δ καθορίζεται από τον κατασκευαστή του οχήματος ο οποίος χρησιμοποιεί τα δεδομένα που προκύπτουν είτε από τις πραγματικές δοκιμές σύνθλιψης είτε από την προσομοίωσή της όπως προβλέπεται στο παράρτημα 3 των κανονισμών αριθ. 12 ή αριθ. 94 κατά την κατεύθυνση της κίνησης του οχήματος και σύμφωνα με το παράρτημα 4 του κανονισμού αριθ. 95 σε κατεύθυνση κάθετη στην κατεύθυνσης της κίνησης. Οι δυνάμεις αυτές συμφωνούνται από την τεχνική υπηρεσία.
      Οι κατασκευαστές έχουν τη δυνατότητα, σε συμφωνία με τις τεχνικές υπηρεσίες, να χρησιμοποιούν δυνάμεις οι οποίες προκύπτουν από τα δεδομένα των εναλλακτικών διαδικασιών δοκιμής σύνθλιψης αλλά οι δυνάμεις αυτές είναι ίσες ή μεγαλύτερες από τις δυνάμεις που θα προέκυπταν εάν χρησιμοποιούνταν τα δεδομένα σύμφωνα με τους ανωτέρω κανονισμούς.
      Ο κατασκευαστής μπορεί να προσδιορίσει τα σχετικά μέρη του αμαξώματος του οχήματος που χρησιμοποιούνται για τη μηχανική προστασία των κατασκευαστικών στοιχείων του ΕΣΑΕ. Όταν διεξάγεται η δοκιμή, το ΕΣΑΕ είναι εγκατεστημένο στο αμάξωμα του οχήματος με τρόπο ο οποίος είναι αντιπροσωπευτικός της εγκατάστασής του στο όχημα.
      6.4.2.2.   Δοκιμή με κατασκευαστικά στοιχεία
      Η δοκιμή διεξάγεται σύμφωνα με το παράρτημα 8Δ του παρόντος κανονισμού.
      Το ΕΣΑΕ που εγκρίνεται σύμφωνα με την παρούσα παράγραφο τοποθετείται σε σημείο το οποίο βρίσκεται μεταξύ δύο επιπέδων· α) ένα οριζόντιο επίπεδο κάθετο στον διαμήκη άξονα του οχήματος που βρίσκεται 420 mm πίσω από το εμπρόσθιο άκρο του οχήματος και β) ένα κάθετο επίπεδο κάθετο στον διαμήκη άξονα του οχήματος που βρίσκεται 300 mm μπροστά από το οπίσθιο άκρο του οχήματος.
      Οι περιορισμοί της εγκατάστασης καταχωρούνται στο μέρος 2 του παραρτήματος 6.
      Η δύναμη σύνθλιψης που προβλέπεται στην παράγραφο 3.2.1 του παραρτήματος 8Δ μπορεί να αντικατασταθεί με τιμή που δηλώνεται από τον κατασκευαστή, εφόσον η δύναμη σύνθλιψης καταχωρηθεί στο μέρος 2 του παραρτήματος 6 ως περιορισμός εγκατάστασης. Στην περίπτωση αυτή, ο κατασκευαστής του οχήματος που χρησιμοποιεί το συγκεκριμένο ΕΣΑΕ αποδεικνύει κατά τη διάρκεια της δοκιμής έγκρισης του μέρους I του παρόντος κανονισμού ότι η δύναμη επαφής του ΕΣΑΕ δεν θα υπερβεί τον αριθμό που έχει δηλωθεί από τον κατασκευαστή του ΕΣΑΕ. Η δύναμη αυτή καθορίζεται από τον κατασκευαστή του οχήματος ο οποίος χρησιμοποιεί τα δεδομένα που προκύπτουν είτε από τις πραγματικές δοκιμές σύνθλιψης είτε από την προσομοίωσή της όπως προβλέπεται στο παράρτημα 3 των κανονισμών αριθ. 12 ή αριθ. 94 κατά την κατεύθυνση της κίνησης του οχήματος και σύμφωνα με το παράρτημα 4 του κανονισμού αριθ. 95 σε κατεύθυνση κάθετη στην κατεύθυνσης της κίνησης. Οι δυνάμεις αυτές συμφωνούνται από τον κατασκευαστή και την τεχνική υπηρεσία.
      Οι κατασκευαστές έχουν τη δυνατότητα, σε συμφωνία με τις τεχνικές υπηρεσίες, να χρησιμοποιούν δυνάμεις οι οποίες προκύπτουν από τα δεδομένα των εναλλακτικών διαδικασιών δοκιμής σύνθλιψης αλλά οι δυνάμεις αυτές είναι ίσες ή μεγαλύτερες από τις δυνάμεις που θα προέκυπταν εάν χρησιμοποιούνταν τα δεδομένα σύμφωνα με τους ανωτέρω κανονισμούς.
      6.4.2.3.   Κριτήρια αποδοχής
      Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  φωτιά·
               
            
                  β)
               
               
                  έκρηξη·
               
            
                  γ1)
               
               
                  διαρροή ηλεκτρολυτών εφόσον υποβάλλονται σε δοκιμή σύμφωνα με την παράγραφο 6.4.1.1:
                  
                              i)
                           
                           
                              εντός 30 λεπτών μετά την κρούση δεν παρατηρείται διαρροή ηλεκτρολυτών από το ΕΣΑΕ προς το διαμέρισμα των επιβατών·
                           
                        
                              ii)
                           
                           
                              η ποσότητα διαρροής από το ΕΣΑΕ προς το εξωτερικό μέρος του διαμερίσματος των επιβατών δεν υπερβαίνει το 7 % του όγκου της χωρητικότητας του ηλεκτρολύτη του ΕΣΑΕ (στους συσσωρευτές έλξης ανοιχτού τύπου ισχύει επίσης περιορισμός 5 λίτρων κατ' ανώτατο όριο)·
                           
                        
            
                  γ2)
               
               
                  διαρροή ηλεκτρολυτών εφόσον υποβάλλονται σε δοκιμή σύμφωνα με την παράγραφο 6.4.2.2.
               
            Αν πρόκειται για ΕΣΑΕ υψηλής τάσης, η αντίσταση μόνωσης της υπό δοκιμή διάταξης διασφαλίζει τουλάχιστον 100 Ω/Volt για το σύνολο του ΕΣΑΕ που μετράται σύμφωνα με το παράρτημα 4Α ή το παράρτημα 4Β του παρόντος κανονισμού ή εκπληρώνεται ο βαθμός προστασίας IPXXB για την υπό δοκιμή διάταξη.
      Αν η δοκιμή πραγματοποιείται σύμφωνα με την παράγραφο 6.4.2.2, οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      Για να επιβεβαιωθεί η συμμόρφωση με το σημείο γ1) της παραγράφου 6.4.2.3, αν κρίνεται απαραίτητο, τοποθετείται κατάλληλο υλικό επικάλυψης στη φυσική προστασία (περίβλημα) για να διαπιστωθεί εάν υπάρχει διαρροή ηλεκτρολύτη στο ΕΣΑΕ μετά τη δοκιμή κρούσης. Αν ο κατασκευαστής δεν παρέχει κάποιο μέσο για τη διάκριση μεταξύ των διαφόρων διαρροών υγρών, κάθε διαρροή υγρών θεωρείται διαρροή ηλεκτρολύτη.
      6.5.   Αντοχή στη φωτιά
      Η δοκιμή είναι απαραίτητη για τα ΕΣΑΕ που περιέχουν εύφλεκτο ηλεκτρολύτη.
      Η παρούσα δοκιμή δεν είναι απαραίτητη όταν το ΕΣΑΕ που εγκαθίσταται στο όχημα, τοποθετείται με τέτοιον τρόπο ώστε η χαμηλότερη επιφάνεια του περιβλήματος του ΕΣΑΕ απέχει από το έδαφος πάνω από 1,5m. Κατ' επιλογή του κατασκευαστή, η παρούσα δοκιμή μπορεί να εκτελεστεί όταν η χαμηλότερη επιφάνεια του ΕΣΑΕ απέχει πάνω από 1,5m από το έδαφος. Η δοκιμή διενεργείται σε ένα μόνο δείγμα δοκιμής.
      Κατ' επιλογή του κατασκευαστή, η δοκιμή μπορεί να διεξαχθεί ως:
      
                  α)
               
               
                  δοκιμή με όχημα σύμφωνα με την παράγραφο 6.5.1 του παρόντος κανονισμού ή
               
            
                  β)
               
               
                  δοκιμή με κατασκευαστικό στοιχείο σύμφωνα με την παράγραφο 6.5.2 του παρόντος κανονισμού.
               
            6.5.1.   Δοκιμή με όχημα
      Η δοκιμή διεξάγεται σύμφωνα με το παράρτημα 8Ε παράγραφος 3.2.1 του παρόντος κανονισμού.
      Η έγκριση ενός ΕΣΑΕ που δοκιμάζεται βάσει αυτής της παραγράφου χορηγείται μόνο για τον συγκεκριμένο τύπο οχήματος.
      6.5.2.   Δοκιμή με κατασκευαστικά στοιχεία
      Η δοκιμή διεξάγεται σύμφωνα με το παράρτημα 8Ε παράγραφος 3.2.2 του παρόντος κανονισμού.
      6.5.3.   Κριτήρια αποδοχής
      6.5.3.1.   Κατά τη διάρκεια της δοκιμής, η υπό δοκιμή διάταξη δεν παρουσιάζει ενδείξεις έκρηξης.
      6.6.   Εξωτερική προστασία από βραχυκύκλωση
      6.6.1.   Η δοκιμή διεξάγεται σύμφωνα με το παράρτημα 8ΣΤ του παρόντος κανονισμού.
      6.6.2.   Κριτήρια αποδοχής
      6.6.2.1.   Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  διαρροή ηλεκτρολυτών·
               
            
                  β)
               
               
                  ρήγμα (ισχύει μόνο για το ή τα ΕΣΑΕ υψηλής τάσης)·
               
            
                  γ)
               
               
                  φωτιά·
               
            
                  δ)
               
               
                  έκρηξη.
               
            Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      6.6.2.2.   Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
      6.7.   Προστασία από υπερφόρτιση
      6.7.1.   Η δοκιμή διεξάγεται σύμφωνα με το παράρτημα 8Ζ του παρόντος κανονισμού.
      6.7.2.   Κριτήρια αποδοχής
      6.7.2.1.   Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  διαρροή ηλεκτρολυτών·
               
            
                  β)
               
               
                  ρήγμα (ισχύει μόνο για το ή τα ΕΣΑΕ υψηλής τάσης)·
               
            
                  γ)
               
               
                  φωτιά·
               
            
                  δ)
               
               
                  έκρηξη.
               
            Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      6.7.2.2.   Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
      6.8.   Προστασία από υπερ-εκφόρτιση
      6.8.1.   Η δοκιμή διεξάγεται σύμφωνα με το παράρτημα 8Η του παρόντος κανονισμού.
      6.8.2.   Κριτήρια αποδοχής
      6.8.2.1.   Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  διαρροή ηλεκτρολυτών·
               
            
                  β)
               
               
                  ρήγμα (ισχύει μόνο για το ή τα ΕΣΑΕ υψηλής τάσης)·
               
            
                  γ)
               
               
                  φωτιά·
               
            
                  δ)
               
               
                  έκρηξη.
               
            Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      6.8.2.2.   Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
      6.9.   Προστασία από υπερθέρμανση.
      6.9.1.   Η δοκιμή διεξάγεται σύμφωνα με το παράρτημα 8Θ του παρόντος κανονισμού.
      6.9.2.   Κριτήρια αποδοχής
      6.9.2.1.   Κατά τη διάρκεια της δοκιμής, δεν υπάρχουν ενδείξεις για:
      
                  α)
               
               
                  διαρροή ηλεκτρολυτών·
               
            
                  β)
               
               
                  ρήγμα (ισχύει μόνο για το ή τα ΕΣΑΕ υψηλής τάσης)·
               
            
                  γ)
               
               
                  φωτιά·
               
            
                  δ)
               
               
                  έκρηξη.
               
            Οι ενδείξεις ύπαρξης διαρροής στους ηλεκτρολύτες εξακριβώνονται με οπτικό έλεγχο και χωρίς την αποσυναρμολόγηση οποιουδήποτε μηχανικού μέρους της υπό δοκιμή διάταξης.
      6.9.2.2.   Αν πρόκειται για ΕΣΑΕ υψηλής τάσης, η αντίσταση μόνωσης που μετράται μετά τη δοκιμή σύμφωνα με το παράρτημα 4Β του παρόντος κανονισμού δεν είναι μικρότερη από 100 Ω/Volt.
      6.10.   Εκπομπές
      Εξετάζεται το ενδεχόμενο πιθανών εκπομπών αερίων που προκαλούνται από τη διαδικασία μετατροπής της ενέργειας κατά την προβλεπόμενη χρήση του οχήματος.
      6.10.1.   Οι συσσωρευτές έλξης ανοιχτού τύπου πληρούν τις απαιτήσεις της παραγράφου 5.4 του παρόντος κανονισμού σε σχέση με τις εκπομπές υδρογόνου.
      Τα συστήματα με κλειστή χημική διαδικασία θεωρούνται συστήματα μηδενικών εκπομπών σε κανονικές συνθήκες λειτουργίας (π.χ. μπαταρία ιόντων λιθίου).
      Η κλειστή χημική διαδικασία περιγράφεται και καταχωρείται από τον κατασκευαστή του οχήματος στο μέρος 2 του παραρτήματος 6.
      Ο κατασκευαστής και η τεχνική υπηρεσία αξιολογούν και άλλες τεχνολογίες όσον αφορά πιθανές εκπομπές που προκαλούνται κατά την προβλεπόμενη λειτουργία του οχήματος.
      6.10.2.   Κριτήρια αποδοχής
      Για τις εκπομπές υδρογόνου βλέπε παράγραφο 5.4 του παρόντος κανονισμού.
      Για τα συστήματα μηδενικών εκπομπών με κλειστές χημικές διαδικασίες, δεν απαιτείται έλεγχος.
      7.   ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ ΤΥΠΟΥ
      7.1.   Κάθε τροποποίηση του τύπου οχήματος ή ΕΣΑΕ σε σχέση με τον παρόντα κανονισμό κοινοποιείται στην αρχή έγκρισης τύπου η οποία ενέκρινε τον τύπο οχήματος ή ΕΣΑΕ. Η αρχή αυτή έχει τη δυνατότητα:
      
                  7.1.1.
               
               
                  είτε να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα ή το ΕΣΑΕ εξακολουθεί να πληροί τις απαιτήσεις είτε
               
            
                  7.1.2.
               
               
                  να απαιτήσει περαιτέρω έκθεση δοκιμών από την τεχνική υπηρεσία που είναι αρμόδια για τη διεξαγωγή των δοκιμών.
               
            7.2.   Επιβεβαίωση ή άρνηση της έγκρισης, όπου θα αναφέρεται η μεταβολή, κοινοποιείται στα συμβαλλόμενα μέρη της συμφωνίας που εφαρμόζουν τον παρόντα κανονισμό σύμφωνα με τη διαδικασία που καθορίζεται στην παράγραφο 4.3 ανωτέρω.
      7.3.   Η αρχή έγκρισης τύπου που χορηγεί επέκταση έγκρισης εκχωρεί έναν αριθμό σειράς σε κάθε έντυπο κοινοποίησης που συντάσσεται για μια τέτοια επέκταση και ενημερώνει σχετικά τα άλλα μέρη της συμφωνίας του 1958 που εφαρμόζουν τον παρόντα κανονισμό με έντυπο κοινοποίησης σύμφωνα με το υπόδειγμα του παραρτήματος 1 (μέρος 1 ή μέρος 2) του παρόντος κανονισμού.
      8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
      8.1.   Τα οχήματα ή ΕΣΑΕ που εγκρίνονται βάσει του παρόντος κανονισμού κατασκευάζονται έτσι ώστε να συμμορφώνονται με τον εγκεκριμένο τύπο εκπληρώνοντας τις απαιτήσεις του σχετικού μέρους ή των σχετικών μερών του παρόντος κανονισμού.
      8.2.   Για να επιβεβαιωθεί η τήρηση των απαιτήσεων της παραγράφου 8.1 ανωτέρω, διεξάγονται κατάλληλοι έλεγχοι της παραγωγής.
      8.3.   Ειδικότερα, ο κάτοχος της έγκρισης:
      
                  8.3.1.
               
               
                  εξασφαλίζει την ύπαρξη διαδικασιών για τον αποτελεσματικό έλεγχο ποιότητας των οχημάτων ή του ΕΣΑΕ,
               
            
                  8.3.2.
               
               
                  έχει πρόσβαση στον απαιτούμενο εξοπλισμό δοκιμών για τον έλεγχο της συμμόρφωσης κάθε εγκεκριμένου τύπου,
               
            
                  8.3.3.
               
               
                  εξασφαλίζει ότι καταγράφονται τα στοιχεία που προκύπτουν από τις δοκιμές και ότι τα επισυναπτόμενα έγγραφα είναι διαθέσιμα για χρονική περίοδο που καθορίζεται σε συνεννόηση με την αρχή έγκρισης τύπου,
               
            
                  8.3.4.
               
               
                  αναλύει τα αποτελέσματα κάθε τύπου δοκιμής, για να επαληθεύει και να εξασφαλίζει τη συνέπεια των χαρακτηριστικών του οχήματος ή του ΕΣΑΕ, συνεκτιμώντας ορισμένες διαφορές στη βιομηχανική παραγωγή που θεωρούνται αποδεκτές,
               
            
                  8.3.5.
               
               
                  εξασφαλίζει ότι για κάθε τύπο οχήματος ή κατασκευαστικού στοιχείου διενεργούνται τουλάχιστον οι δοκιμές που ορίζονται στο αντίστοιχο μέρος ή στα αντίστοιχα μέρη του παρόντος κανονισμού,
               
            
                  8.3.6.
               
               
                  εξασφαλίζει ότι οποιαδήποτε σύνολα δειγμάτων ή δοκιμίων που αποτελούν απόδειξη μη συμμόρφωσης με τον εν λόγω τύπο δοκιμής συνεπάγονται περαιτέρω δειγματοληψία και δοκιμές. Λαμβάνονται όλα τα απαραίτητα μέτρα για να αποκατασταθεί η συμμόρφωση της αντίστοιχης παραγωγής.
               
            8.4.   Η αρχή έγκρισης τύπου η οποία έχει χορηγήσει την έγκριση τύπου μπορεί ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε μονάδα παραγωγής.
      8.4.1.   Σε κάθε επιθεώρηση, τα βιβλία δοκιμών και το ημερολόγιο παραγωγής επιδεικνύονται στον επιθεωρητή.
      8.4.2.   Ο επιθεωρητής μπορεί να επιλέξει τυχαία δείγματα προς δοκιμή στο εργαστήριο του κατασκευαστή. Ο ελάχιστος αριθμός δειγμάτων μπορεί να καθοριστεί σύμφωνα με τα αποτελέσματα των ελέγχων του ιδίου του κατασκευαστή.
      8.4.3.   Όταν το επίπεδο της ποιότητας φαίνεται μη ικανοποιητικό ή όταν θεωρείται απαραίτητο να επαληθευτεί η εγκυρότητα των δοκιμών που διεξήχθησαν σε εφαρμογή της παραγράφου 8.4.2, ο επιθεωρητής επιλέγει δείγματα που θα αποσταλούν στην τεχνική υπηρεσία που έχει διεξαγάγει τις δοκιμές έγκρισης τύπου.
      8.4.4.   Η αρμόδια αρχή μπορεί να διεξάγει οποιαδήποτε δοκιμή ορίζεται στον παρόντα κανονισμό.
      8.4.5.   Η κανονική συχνότητα των επιθεωρήσεων από την αρχή έγκρισης τύπου είναι μία ανά έτος. Αν καταγραφούν μη ικανοποιητικά αποτελέσματα στη διάρκεια κάποιας από αυτές τις επισκέψεις, η αρχή έγκρισης τύπου εξασφαλίζει τη λήψη όλων των αναγκαίων μέτρων για να αποκατασταθεί η συμμόρφωση της παραγωγής το συντομότερο δυνατόν.
      9.   ΚΥΡΩΣΕΙΣ ΣΕ ΠΕΡΙΠΤΩΣΗ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
      9.1.   Η έγκριση που χορηγείται όσον αφορά έναν τύπο οχήματος/ΕΣΑΕ, σύμφωνα με τον παρόντα κανονισμό, μπορεί να ανακληθεί, αν δεν τηρούνται οι απαιτήσεις που καθορίζονται στην παράγραφο 8 ανωτέρω ή αν το όχημα/ΕΣΑΕ ή τα στοιχεία του αποτύχουν στις δοκιμές που προβλέπονται στην παράγραφο 8.3.5 ανωτέρω.
      9.2.   Εάν ένα συμβαλλόμενο μέρος της συμφωνίας που εφαρμόζει τον παρόντα κανονισμό αποσύρει μια έγκριση την οποία είχε χορηγήσει προγενέστερα, οφείλει να ενημερώσει σχετικά τα λοιπά συμβαλλόμενα μέρη που εφαρμόζουν τον παρόντα κανονισμό με έντυπο κοινοποίησης που συμφωνεί με το υπόδειγμα του παραρτήματος 1 (μέρος 1 ή μέρος 2) του παρόντα κανονισμού.
      10.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
      Εάν ο κάτοχος της έγκρισης παύσει οριστικά να κατασκευάζει τύπο οχήματος/ΕΣΑΕ που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που έχει χορηγήσει την έγκριση. Αφού λάβει τη σχετική κοινοποίηση, η εν λόγω αρχή υποχρεούται να ενημερώσει τα υπόλοιπα συμβαλλόμενα μέρη της συμφωνίας του 1958 με έντυπο κοινοποίησης που συμφωνεί με το πρότυπο του παραρτήματος 1 (μέρος 1 ή μέρος 2) του παρόντος κανονισμού.
      11.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
      Τα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις τόσο των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου όσο και των αρχών έγκρισης τύπου που χορηγούν την έγκριση, στις οποίες πρέπει επίσης να αποστέλλονται τα δελτία χορήγησης ή απόρριψης ή επέκτασης ή ανάκλησης έγκρισης τύπου ή οριστικής παύσης παραγωγής που εκδίδονται σε άλλες χώρες.
      12.   ΜΕΤΑΒΑΤΙΚΕΣ ΔΙΑΤΑΞΕΙΣ
      12.1.   Από την επίσημη ημερομηνία έναρξης ισχύος της σειράς τροποποιήσεων 02, κανένα συμβαλλόμενο μέρος που εφαρμόζει τον παρόντα κανονισμό δεν μπορεί να απορρίψει τη χορήγηση έγκρισης δυνάμει του παρόντος κανονισμού, όπως αυτός τροποποιήθηκε από τη σειρά τροποποιήσεων 02.
      12.2.   Ύστερα από [36] μήνες από την ημερομηνία έναρξης ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού όπως τροποποιήθηκε με τη σειρά τροποποιήσεων 02.
      12.3.   Τα συμβαλλόμενα μέρη που εφαρμόζουν τον παρόντα κανονισμό θα συνεχίσουν να χορηγούν εγκρίσεις στους τύπους οχημάτων που ικανοποιούν τις απαιτήσεις του παρόντος κανονισμού, όπως αυτός τροποποιήθηκε με την προηγούμενη σειρά τροποποιήσεων στο διάστημα των [36] μηνών που ακολούθησε την ημερομηνία έναρξης ισχύος της σειράς τροποποιήσεων 02.
      12.4.   Κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση επέκτασης έγκρισης σύμφωνα με τις προηγούμενες σειρές τροποποιήσεων του παρόντος κανονισμού.
      12.5.   Κατά παρέκκλιση των ανωτέρω μεταβατικών διατάξεων, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να δέχονται εγκρίσεις που χορηγήθηκαν σύμφωνα με κάποια από τις προηγούμενες σειρές τροποποιήσεων του παρόντος κανονισμού.
      
         (1)  Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3.), έγγραφο ECE/TRANS/WP.29/78/αναθ. 2, παράγραφος 2.
      
         (2)  www.unece.org/trans/danger/publi/unrec/rev17/17files_e.html
      
         (3)  Οι διακριτικοί αριθμοί των συμβαλλόμενων μερών της συμφωνίας του 1958 παρουσιάζονται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Αναθ.2/Τροπ.3.
      
         ΠΑΡΑΡΤΗΜΑ 1
         ΜΕΡΟΣ 1
         
            
         
            
         ΜΕΡΟΣ 2
         
            
      
      
         ΠΑΡΑΡΤΗΜΑ 2
         
            ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
         
         Υπόδειγμα Α
         (βλέπε παράγραφο 4.4 του παρόντος κανονισμού)
         Σχήμα 1
         
            
         Το σήμα έγκρισης στο σχήμα 1 που επικολλάται σε όχημα δείχνει ότι ο σχετικός τύπος οδικού οχήματος έχει εγκριθεί στις Κάτω Χώρες (E4) σύμφωνα με τον κανονισμό αριθ. 100 και με τον αριθμό έγκρισης 022492. Τα δύο πρώτα ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 100, όπως τροποποιήθηκε από τη σειρά τροποποιήσεων 02.
         Σχήμα 2
         
            
         Το σήμα έγκρισης στο σχήμα 2 που επικολλάται σε ΕΣΑΕ δείχνει ότι ο σχετικός τύπος ΕΣΑΕ («ES») έχει εγκριθεί στις Κάτω Χώρες (E4) σύμφωνα με τον κανονισμό αριθ. 100 και με τον αριθμό έγκρισης 022492. Τα δύο πρώτα ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 100, όπως τροποποιήθηκε από τη σειρά τροποποιήσεων 02.
         Υπόδειγμα Β
         (βλέπε παράγραφο 4.5. του παρόντος κανονισμού)
         
            
         Το ανωτέρω σήμα έγκρισης που επικολλάται στο όχημα δείχνει ότι ο σχετικός τύπος οδικού οχήματος έχει εγκριθεί στις Κάτω Χώρες (E4) σύμφωνα με τους κανονισμούς αριθ. 100 και 42 (1). Ο αριθμός έγκρισης υποδεικνύει ότι, τις ημερομηνίες κατά τις οποίες χορηγήθηκαν οι αντίστοιχες εγκρίσεις, ο κανονισμός αριθ. 100 είχε τροποποιηθεί από τη σειρά τροποποιήσεων 02 και ότι ο κανονισμός αριθ. 42 εξακολουθούσε να είναι στην αρχική του μορφή.
         
            (1)  Ο δεύτερος αριθμός δίδεται μόνο ως παράδειγμα.
      
      
         ΠΑΡΑΡΤΗΜΑ 3
         
            ΠΡΟΣΤΑΣΙΑ ΕΝΑΝΤΙ ΑΜΕΣΗΣ ΕΠΑΦΗΣ ΜΕ ΤΑ ΥΠΟ ΤΑΣΗ ΜΕΡΗ
         
         1.   ΑΝΙΧΝΕΥΤΕΣ ΠΡΟΣΠΕΛΑΣΗΣ
         Οι ανιχνευτές προσπέλασης για την επαλήθευση της προστασίας των προσώπων έναντι πρόσβασης σε υπό τάση μέρη περιγράφονται στον πίνακα.
         2.   ΣΥΝΘΗΚΕΣ ΔΟΚΙΜΗΣ
         Ο ανιχνευτής προσπέλασης ωθείται προς οποιαδήποτε ανοίγματα του περιβλήματος με τη δύναμη που προσδιορίζεται στον πίνακα. Αν εισχωρεί μερικώς ή πλήρως, τοποθετείται σε κάθε δυνατή θέση, αλλά σε καμία περίπτωση δεν πρέπει το άκρο του να εισχωρήσει πλήρως στο άνοιγμα.
         Τα εσωτερικά πλέγματα θεωρούνται μέρος του περιβλήματος.
         Μια παροχή χαμηλής τάσης (όχι κάτω των 40 V και όχι πάνω από 50 V) σε σειρά με κατάλληλο λαμπτήρα πρέπει να συνδέεται, εφόσον είναι απαραίτητο, μεταξύ του ανιχνευτή και των υπό τάση μερών εντός του πλέγματος ή του περιβλήματος.
         Η μέθοδος κυκλώματος σήματος πρέπει επίσης να εφαρμόζεται σε κινητά υπό τάση μέρη εξοπλισμού υψηλής τάσης.
         Τα εσωτερικά κινητά μέρη μπορεί να λειτουργούν αργά, όταν κάτι τέτοιο είναι δυνατό.
         3.   ΣΥΝΘΗΚΕΣ ΑΠΟΔΟΧΗΣ
         Ο ανιχνευτής προσπέλασης δεν έρχεται σε επαφή με υπό τάση μέρη.
         Αν επαληθεύεται αυτή η απαίτηση με κύκλωμα σήματος μεταξύ του ανιχνευτή και των υπό τάση μερών, ο λαμπτήρας δεν είναι αναμμένος.
         Στην περίπτωση της δοκιμής για το IPXXB, ο δάκτυλος δοκιμής μπορεί να εισχωρήσει σε μήκος 80 mm, αλλά το άκρο του (διαμέτρου 50 mm × 20 mm) δεν διέρχεται από το άνοιγμα. Ξεκινώντας από την όρθια θέση, και οι δύο αρθρώσεις του δακτύλου δοκιμής κάμπτονται διαδοχικά υπό γωνία έως 90 μοίρες σε σχέση με τον άξονα του παρακείμενου τμήματος του δακτύλου και τοποθετούνται σε κάθε δυνατή θέση.
         Στην περίπτωση δοκιμών για το IPXXD, ο ανιχνευτής προσπέλασης μπορεί να εισχωρήσει σε όλο το μήκος του, αλλά το άκρο του δεν διέρχεται πλήρως από το άνοιγμα.
         
            Ανιχνευτές προσπέλασης για τις δοκιμές για προστασία των προσώπων έναντι πρόσβασης σε επικίνδυνα μέρη
         
         
                     Πρώτος αριθμός
                  
                  
                     Πρόσθετο γράμμα
                  
                  
                     Ανιχνευτής προσπέλασης
                     (Διαστάσεις σε mm)
                  
                  
                     Δύναμη δοκιμής
                  
               
                     2
                  
                  
                     B
                  
                  
                     
                        Δάκτυλος δοκιμής
                     
                     
                        
                  
                  
                     10 N ± 10 %
                  
               
                     4, 5, 6
                  
                  
                     D
                  
                  
                     
                        Σύρμα δοκιμής με διάμετρο 1,0 mm και μήκος 100 mm
                     
                     
                        
                  
                  
                     1 N ± 10%
                  
               
            Δάκτυλος δοκιμής
         
         
            
         Υλικό: μέταλλο, εκτός αν προσδιορίζεται άλλως
         Γραμμικές διαστάσεις σε χιλιοστόμετρα
         Ανοχές στις διαστάσεις χωρίς συγκεκριμένη ανοχή:
         
                     α)
                  
                  
                     Nn γωνίες: 0/– 10°·
                  
               
                     β)
                  
                  
                     σε γραμμικές διαστάσεις: έως 25 mm: 0/– 0,05 mm άνω των 25 mm: ± 0,2 mm
                  
               Και οι δύο αρθρώσεις επιτρέπουν κίνηση στο ίδιο επίπεδο και προς την ίδια κατεύθυνση υπό γωνία 90° με ανοχή 0 έως + 10°.
      
      
         ΠΑΡΑΡΤΗΜΑ 4Α
         
            ΜΕΘΟΔΟΣ ΜΕΤΡΗΣΗΣ ΤΗΣ ΑΝΤΙΣΤΑΣΗΣ ΜΟΝΩΣΗΣ ΣΤΙΣ ΔΟΚΙΜΕΣ ΜΕ ΟΧΗΜΑΤΑ
         
         1.   ΓΕΝΙΚΑ
         Η αντίσταση μόνωσης για κάθε κεντρικό αγωγό υψηλής τάσης του οχήματος μετράται ή προσδιορίζεται με υπολογισμό, χρησιμοποιώντας τιμές μέτρησης από κάθε τμήμα ή στοιχείο κεντρικού αγωγού υψηλής τάσης (στο εξής αναφερόμενη ως «διηρημένη μέτρηση»).
         2.   ΜΕΘΟΔΟΣ ΜΕΤΡΗΣΗΣ
         Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στις παραγράφους 2.1 και 2.2 του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης κ.λπ.
         Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων, μέσω διαγραμμάτων ηλεκτρικών κυκλωμάτων κ.λπ.
         Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης, αλλαγή λογισμικού κ.λπ.
         Σε περιπτώσεις όπου οι τιμές μέτρησης δεν είναι σταθερές λόγω της λειτουργίας του συστήματος παρακολούθησης της αντίστασης μόνωσης που είναι τοποθετημένο επί του οχήματος κ.λπ., ενδέχεται να λάβουν χώρα οι απαραίτητες τροποποιήσεις για τη διεξαγωγή της μέτρησης, όπως διακοπή της λειτουργίας της σχετικής συσκευής ή αφαίρεσή της. Επιπλέον, όταν αφαιρεθεί η συσκευή, επαληθεύεται μέσω σχεδίων κ.λπ. ότι αυτό δεν θα μεταβάλλει την αντίσταση μόνωσης μεταξύ των υπό τάση μερών και του ηλεκτρικού πλαισίου.
         Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για βραχυκυκλώματα, ηλεκτροπληξία κ.λπ.,
         2.1.   Μέθοδος μέτρησης με χρήση τάσης από πηγές εκτός οχήματος
         2.1.1.   Όργανο μέτρησης
         Χρησιμοποιείται όργανο δοκιμής αντίστασης απομόνωσης, ικανό να εφαρμόζει τάση ΣΡ υψηλότερη από την τάση λειτουργίας του κεντρικού αγωγού υψηλής τάσης.
         2.1.2.   Μέθοδος μέτρησης
         Ένα όργανο δοκιμής αντίστασης μόνωσης συνδέεται μεταξύ των υπό τάση μερών και του ηλεκτρικού πλαισίου. Στη συνέχεια, η αντίσταση μετράται με χρήση τάσης ΣΡ, τουλάχιστον η μισή από την τάση λειτουργίας του κεντρικού αγωγού υψηλής τάσης.
         Αν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε γαλβανικά συνδεδεμένο κύκλωμα και ορισμένα από τα στοιχεία δεν αντέχουν την τάση λειτουργίας ολόκληρου του κυκλώματος, η αντίσταση μόνωσης μεταξύ αυτών των στοιχείων και του ηλεκτρικού πλαισίου μπορεί να μετρηθεί ξεχωριστά, εφαρμόζοντας τουλάχιστον τη μισή από την τάση λειτουργίας τους με εκείνα τα στοιχεία που αποσυνδέθηκαν.
         2.2.   Μέθοδος μέτρησης με χρήση του ΕΣΑΕ του οχήματος, ως πηγής τάσης ΣΡ
         2.2.1.   Συνθήκες δοκιμής οχήματος
         Ο κεντρικός αγωγός υψηλής τάσης ενεργοποιείται από το ΕΣΑΕ του οχήματος και/ή το σύστημα μετατροπής ηλεκτρικής ενέργειας και η στάθμη τάσης του ΕΣΑΕ και/ή το σύστημα μετατροπής ηλεκτρικής ενέργειας σε όλη τη διάρκεια της δοκιμής είναι τουλάχιστον η ονομαστική τάση λειτουργίας, όπως ορίζεται από τον κατασκευαστή του οχήματος.
         2.2.2.   Όργανο μέτρησης
         Το βολτόμετρο που χρησιμοποιείται στη δοκιμή αυτή μετρά τις τιμές ΣΡ και έχει εσωτερική αντίσταση τουλάχιστον 10 ΜΩ.
         2.2.3.   Μέθοδος μέτρησης
         2.2.3.1.   Βήμα πρώτο
         Η τάση μετράται όπως ορίζεται στο Σχήμα 1 και καταγράφεται η τάση του κεντρικού αγωγού υψηλής τάσης (Vb). Η Vb ισούται ή είναι μεγαλύτερη από την ονομαστική τάση λειτουργίας του ΕΣΑΕ και/ή του συστήματος μετατροπής ηλεκτρικής ενέργειας, όπως ορίζεται από τον κατασκευαστή του οχήματος.
         
            Σχήμα 1
         
         
            Μέτρηση της Vb, V1, V2
         
         2.2.3.2.   Βήμα δεύτερο
         Μέτρηση και καταγραφή της τάσης (V1) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1).
         2.2.3.3.   Βήμα τρίτο
         Μέτρηση και καταγραφή της τάσης (V2) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1).
         2.2.3.4.   Βήμα τέταρτο
         Αν η V1 είναι μεγαλύτερη ή ίση με τη V2, εισαγωγή μιας γνωστής αντίστασης (Ro) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισαχθεί η Ro, μέτρηση της τάσης (V1′) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε Σχήμα 2).
         Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
         Ri = Ro*(Vb/V1′ – Vb/V1) ή Ri = Ro*Vb*(1/V1′ – 1/V1)
         
            Σχήμα 2
         
         
            Μέτρηση της V1′
         
         Αν η V2 είναι μεγαλύτερη από τη V1, εισαγωγή μιας γνωστής αντίστασης (Ro) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισαχθεί η Ro, μέτρηση της τάσης (V2′) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 3). Υπολογισμός της ηλεκτρικής μόνωσης (Ri) σύμφωνα με τον τύπο. Διαίρεση αυτής της τιμής ηλεκτρικής μόνωσης (σε Ω) με την ονομαστική τάση λειτουργίας του κεντρικού αγωγού υψηλής τάσης (σε volts).
         Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
         Ri = Ro*(Vb/V2′ – Vb/V2) ή Ri = Ro*Vb*(1/V2′ – 1/V2)
         
            Σχήμα 3
         
         
            Μέτρηση της V2′
         
         2.2.3.5.   Βήμα πέμπτο
         Αν η τιμή ηλεκτρικής μόνωσης Ri (σε Ω) διαιρεθεί με την τάση λειτουργίας του κεντρικού αγωγού υψηλής τάσης (σε volts) προκύπτει η αντίσταση μόνωσης (σε Ω/V).
         
            Σημείωση: Η γνωστή αντίσταση Ro (σε Ω) ισούται με το γινόμενο της ελάχιστης απαιτούμενης αντίστασης μόνωσης (σε Ω/V) επί την τάση λειτουργίας του οχήματος συν/πλην 20 % (σε volts). Η Ro δεν απαιτείται να έχει επακριβώς αυτή η τιμή, καθώς οι εξισώσεις ισχύουν για οποιαδήποτε Ro· ωστόσο, μία τιμή Ro σε αυτό το εύρος πρέπει να παρέχει καλή ανάλυση για τις μετρήσεις τάσης.
      
      
         ΠΑΡΑΡΤΗΜΑ 4Β
         
            ΜΕΘΟΔΟΣ ΜΕΤΡΗΣΗΣ ΤΗΣ ΑΝΤΙΣΤΑΣΗΣ ΜΟΝΩΣΗΣ ΣΤΙΣ ΔΟΚΙΜΕΣ ΕΣΑΕ ΜΕ ΚΑΤΑΣΚΕΥΑΣΤΙΚΑ ΣΤΟΙΧΕΙΑ
         
         1.   ΜΕΘΟΔΟΣ ΜΕΤΡΗΣΗΣ
         Η μέτρηση της αντίστασης μόνωσης διεξάγεται με επιλογή της κατάλληλης μεθόδου μέτρησης μεταξύ εκείνων που αναγράφονται στις παραγράφους 1.1 και 1.2 του παρόντος παραρτήματος, ανάλογα με την ηλεκτρική φόρτιση των υπό τάση μερών ή την αντίσταση μόνωσης κ.λπ.
         Αν η τάση λειτουργίας της υπό δοκιμή διάταξης (Vb, σχήμα 1) είναι αδύνατο να μετρηθεί (π.χ. λόγω διακοπής σύνδεσης του ηλεκτρικού δικτύου που προκαλείται από κεντρικούς διακόπτες ή από τη λειτουργία της ασφάλειας) η δοκιμή μπορεί να εκτελεστεί με τροποποιημένη διάταξη δοκιμής για να μετρηθούν οι εσωτερικές τάσεις (ανάντη των κεντρικών διακοπτών).
         Οι τροποποιήσεις αυτές δεν επηρεάζουν τα αποτελέσματα της δοκιμής.
         Το εύρος του ηλεκτρικού κυκλώματος που θα μετρηθεί προσδιορίζεται εκ των προτέρων μέσω διαγραμμάτων ηλεκτρικών κυκλωμάτων κ.λπ. Αν οι κεντρικοί αγωγοί υψηλής τάσης είναι γαλβανικά μονωμένοι μεταξύ τους, η αντίσταση μόνωσης μετράται για κάθε ηλεκτρικό κύκλωμα.
         Επιπλέον, ενδέχεται να πραγματοποιηθούν απαραίτητες τροποποιήσεις για τη μέτρηση της αντίστασης μόνωσης, όπως αφαίρεση του καλύμματος προκειμένου να υπάρχει πρόσβαση στα υπό τάση μέρη, χάραξη γραμμών μέτρησης, αλλαγή λογισμικού κ.λπ.
         Στις περιπτώσεις κατά τις οποίες οι τιμές μέτρησης δεν είναι σταθερές π.χ. λόγω της λειτουργίας του συστήματος παρακολούθησης της αντίστασης μόνωσης μπορούν να πραγματοποιηθούν οι απαραίτητες τροποποιήσεις για τη διεξαγωγή της μέτρησης, όπως διακοπή της λειτουργίας της σχετικής συσκευής ή αφαίρεσή της. Επιπλέον, όταν αφαιρεθεί η συσκευή, επαληθεύεται μέσω σχεδίων κ.λπ. ότι η ενέργεια αυτή δεν θα μεταβάλει την αντίσταση μόνωσης μεταξύ των υπό τάση μερών και της γείωσης που έχει οριστεί από τον κατασκευαστή ως σημείο σύνδεσης με το ηλεκτρικό πλαίσιο όταν εγκαθίσταται στο όχημα.
         Δεδομένου ότι η εν λόγω επιβεβαίωση ενδέχεται να απαιτεί άμεση λειτουργία του κυκλώματος υψηλής τάσης, λαμβάνεται μέγιστη μέριμνα για βραχυκυκλώματα, ηλεκτροπληξία κ.λπ.,
         1.1.   Μέθοδος μέτρησης με χρήση τάσης από εξωτερικές πηγές
         1.1.1.   Όργανο μέτρησης
         Χρησιμοποιείται όργανο δοκιμής αντίστασης απομόνωσης, ικανό να εφαρμόζει τάση ΣΡ υψηλότερη από την ονομαστική τάση της υπό δοκιμή διάταξης.
         1.1.2.   Μέθοδος μέτρησης
         Μεταξύ των υπό τάση μερών και της γείωσης συνδέεται όργανο για τη δοκιμή της αντίστασης μόνωσης. Στη συνέχεια, μετράται η αντίσταση μόνωσης.
         Αν το σύστημα έχει διάφορα εύρη τάσης (π.χ. λόγω μετατροπέα ανύψωσης τάσης) σε γαλβανικά συνδεδεμένο κύκλωμα και ορισμένα από τα κατασκευαστικά στοιχεία δεν αντέχουν την τάση λειτουργίας του συνολικού κυκλώματος, η αντίσταση μόνωσης μεταξύ αυτών των κατασκευαστικών στοιχείων και της γείωσης μπορεί να μετρηθεί χωριστά με βάση τη μισή τουλάχιστον της τάσης λειτουργίας τους με τα κατασκευαστικά στοιχεία που αποσυνδέθηκαν.
         1.2.   Μέθοδος μέτρησης με χρήση της υπό δοκιμή διάταξης ως πηγής τάσης ΣΡ
         1.2.1.   Συνθήκες δοκιμής
         Το επίπεδο τάσης της υπό δοκιμή διάταξης κατά τη διάρκεια της δοκιμής ισοδυναμεί τουλάχιστον με την ονομαστική τάση λειτουργίας της υπό δοκιμή διάταξης.
         1.2.2.   Όργανο μέτρησης
         Το βολτόμετρο που χρησιμοποιείται στη δοκιμή αυτή μετρά τις τιμές ΣΡ και έχει εσωτερική αντίσταση τουλάχιστον 10 ΜΩ.
         1.2.3.   Μέθοδος μέτρησης
         1.2.3.1.   Βήμα πρώτο
         Η τάση μετράται όπως ορίζεται στο σχήμα 1 και καταγράφεται η τάση λειτουργίας της υπό δοκιμή διάταξης (Vb, σχήμα 1). Η τιμή Vb είναι ίση ή μεγαλύτερη από την ονομαστική τάση λειτουργίας της υπό δοκιμή διάταξης.
         
            Σχήμα 1
         
         1.2.3.2.   Βήμα δεύτερο
         Μέτρηση και καταγραφή της τάσης (V1) μεταξύ του αρνητικού πόλου της υπό δοκιμή διάταξης και της γείωσης (σχήμα 1).
         1.2.3.3.   Βήμα τρίτο
         Μέτρηση και καταγραφή της τάσης (V2) μεταξύ του θετικού πόλου της υπό δοκιμή διάταξης και της γείωσης (σχήμα 1).
         1.2.3.4.   Βήμα τέταρτο
         Αν η V1 είναι μεγαλύτερη ή ίση με τη V2, προσθήκη μιας γνωστής αντίστασης (Ro) μεταξύ του αρνητικού πόλου της υπό δοκιμή διάταξης και της γείωσης. Με τη Ro εγκατεστημένη, μέτρηση της τάσης (V1′) μεταξύ του αρνητικού πόλου της υπό δοκιμή διάταξης και της γείωσης (βλέπε σχήμα 2).
         Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
         Ri = Ro*(Vb/V1′ – Vb/V1) ή Ri = Ro*Vb*(1/V1′ – 1/V1)
         
            Σχήμα 2
         
         Αν η V1 είναι μεγαλύτερη από τη V2, προσθήκη μιας γνωστής αντίστασης (Ro) μεταξύ του θετικού πόλου της υπό δοκιμή διάταξης και της γείωσης. Με τη Ro εγκατεστημένη, μέτρηση της τάσης (V2′) μεταξύ του θετικού πόλου της υπό δοκιμή διάταξης και της γείωσης (βλέπε σχήμα 3).
         Υπολογισμός της ηλεκτρικής μόνωσης (Ri) σύμφωνα με τον ακόλουθο τύπο:
         Ri = Ro*(Vb/V2′ – Vb/V2) ή Ri = Ro*Vb*(1/V2′ – 1/V2)
         
            Σχήμα 3
         
         1.2.3.5.   Βήμα πέμπτο
         Αν η τιμή της ηλεκτρικής μόνωσης Ri (σε Ω) διαιρεθεί με την ονομαστική τάση της υπό δοκιμή διάταξης (σε volts) προκύπτει η αντίσταση μόνωσης (σε Ω/V).
         
            Σημείωση: Η γνωστή αντίσταση Ro (σε Ω) ισούται με το γινόμενο της ελάχιστης απαιτούμενης αντίστασης μόνωσης (σε Ω/V) επί την ονομαστική τάση της υπό δοκιμή διάταξης συν/πλην 20 % (σε volts). Η Ro δεν απαιτείται να έχει επακριβώς αυτή η τιμή, καθώς οι εξισώσεις ισχύουν για οποιαδήποτε Ro· ωστόσο, μία τιμή Ro σε αυτό το εύρος πρέπει να παρέχει καλή ανάλυση για τις μετρήσεις τάσης.
      
      
         ΠΑΡΑΡΤΗΜΑ 5
         
            ΜΕΘΟΔΟΣ ΕΠΙΒΕΒΑΙΩΣΗΣ ΓΙΑ ΤΗ ΛΕΙΤΟΥΡΓΙΑ ΣΥΣΤΗΜΑΤΟΣ ΠΑΡΑΚΟΛΟΥΘΗΣΗΣ ΤΗΣ ΑΝΤΙΣΤΑΣΗΣ ΜΟΝΩΣΗΣ ΕΠΙ ΤΟΥ ΟΧΗΜΑΤΟΣ
         
         Η λειτουργία του συστήματος παρακολούθησης της αντίστασης μόνωσης που είναι τοποθετημένο στο όχημα επιβεβαιώνεται με την ακόλουθη μέθοδο:
         Εισαγωγή αντιστάτη που δεν προκαλεί πτώση της αντίστασης μόνωσης μεταξύ του τερματικού που παρακολουθείται και του ηλεκτρικού πλαισίου κάτω από την ελάχιστη απαιτούμενη τιμή αντίστασης μόνωσης. Ενεργοποιείται το σύστημα προειδοποίησης.
      
      
         ΠΑΡΑΡΤΗΜΑ 6
         ΜΕΡΟΣ 1
         
            Βασικά χαρακτηριστικά των οδικών οχημάτων ή συστημάτων
         
         1.   Γενικά
         
                  
                     1.1.
                  
                  
                     Μάρκα (εμπορική επωνυμία του κατασκευαστή):
                  
               
                  
                     1.2.
                  
                  
                     Τύπος:
                  
               
                  
                     1.3.
                  
                  
                     Κατηγορία οχήματος:
                  
               
                  
                     1.4.
                  
                  
                     Εμπορική ονομασία(-ες) αν υπάρχει(-ουν):
                  
               
                  
                     1.5.
                  
                  
                     Επωνυμία και διεύθυνση κατασκευαστή:
                  
               
                  
                     1.6.
                  
                  
                     Επωνυμία και διεύθυνση του εξουσιοδοτημένου αντιπροσώπου, εάν αφορά την προκειμένη περίπτωση:
                  
               
                  
                     1.7.
                  
                  
                     Σχέδιο ή/και φωτογραφία του οχήματος:
                  
               
                  
                     1.8.
                  
                  
                     Αριθμός έγκρισης του ΕΣΑΕ:
                  
               2.   Ηλεκτρικός κινητήρας (κινητήρας έλξης)
         
                  
                     2.1.
                  
                  
                     Τύπος (πηνίο, διέγερση):
                  
               
                  
                     2.2.
                  
                  
                     Μέγιστη καθαρή ισχύς και/ή μέγιστη ισχύς 30 λεπτών (kW):
                  
               3.   ΕΣΑΕ
         
                  
                     3.1.
                  
                  
                     Εμπορική ονομασία και μάρκα του ΕΣΑΕ:
                  
               
                  
                     3.2.
                  
                  
                     Αναφορά όλων των τύπων κελιών:
                  
               
                  
                     3.2.1.
                  
                  
                     Η χημεία του κελιού:
                  
               
                  
                     3.2.2.
                  
                  
                     Φυσικές διαστάσεις:
                  
               
                  
                     3.2.3.
                  
                  
                     Χωρητικότητα του κελιού (Ah):
                  
               
                  
                     3.3.
                  
                  
                     Στην περιγραφή ή στο (στα) σχέδιο(-α) ή στην (στις) εικόνα(-ες) του ΕΣΑΕ επισημαίνονται τα εξής:
                  
               
                  
                     3.3.1.
                  
                  
                     Δομή:
                  
               
                  
                     3.3.2.
                  
                  
                     Διάταξη (αριθμός κελιών, τρόπος σύνδεσης κ.λπ.):
                  
               
                  
                     3.3.3.
                  
                  
                     Διαστάσεις:
                  
               
                  
                     3.3.4.
                  
                  
                     Περίβλημα (κατασκευή, υλικά και φυσικές διαστάσεις):
                  
               
                  
                     3.4.
                  
                  
                     Ηλεκτρικές προδιαγραφές:
                  
               
                  
                     3.4.1.
                  
                  
                     Ονομαστική τάση (V):
                  
               
                  
                     3.4.2.
                  
                  
                     Τάση λειτουργίας (V):
                  
               
                  
                     3.4.3.
                  
                  
                     Χωρητικότητα (Ah):
                  
               
                  
                     3.4.4.
                  
                  
                     Μέγιστο ρεύμα (A):
                  
               
                  
                     3.5.
                  
                  
                     Ποσοστό συνδυασμού αερίων ( %):
                  
               
                  
                     3.6.
                  
                  
                     Περιγραφή ή σχέδιο(-α) ή εικόνα(-ες) με την εγκατάσταση του ΕΣΑΕ στο όχημα:
                  
               
                  
                     3.6.1.
                  
                  
                     Φυσική υποστήριξη:
                  
               
                  
                     3.7.
                  
                  
                     Τύπος θερμικής διαχείρισης
                  
               
                  
                     3.8.
                  
                  
                     Ηλεκτρονικός έλεγχος:
                  
               4.   Κυψέλη καυσίμου (αν υπάρχει)
         
                  
                     4.1.
                  
                  
                     Εμπορική ονομασία και μάρκα της κυψέλης καυσίμου:
                  
               
                  
                     4.2.
                  
                  
                     Τύποι κυψελών καυσίμου:
                  
               
                  
                     4.3.
                  
                  
                     Ονομαστική τάση (V):
                  
               
                  
                     4.4.
                  
                  
                     Αριθμός στοιχείων:
                  
               
                  
                     4.5.
                  
                  
                     Τύπος του συστήματος ψύξης (αν υπάρχει):
                  
               
                  
                     4.6.
                  
                  
                     Μέγιστη ισχύς (kW):
                  
               5.   Ασφάλεια ή/και αυτόματος διακόπτης
         
                  
                     5.1.
                  
                  
                     Τύπος:
                  
               
                  
                     5.2.
                  
                  
                     Διάγραμμα που δείχνει το εύρος λειτουργίας:
                  
               6.   Καλωδίωση ισχύος
         
                  
                     6.1.
                  
                  
                     Τύπος:
                  
               7.   Προστασία από ηλεκτροπληξία
         
                  
                     7.1.
                  
                  
                     Περιγραφή της έννοιας της προστασίας:
                  
               8.   Πρόσθετα στοιχεία
         
                  
                     8.1.
                  
                  
                     Σύντομη περιγραφή της εγκατάστασης των στοιχείων του κυκλώματος ισχύος ή σχέδια/εικόνες που δείχνουν τη θέση εγκατάστασης των εν λόγω στοιχείων:
                  
               
                  
                     8.2.
                  
                  
                     Σχεδιάγραμμα όλων των ηλεκτρικών λειτουργιών που περιλαμβάνονται στο κύκλωμα ισχύος:
                  
               
                  
                     8.3.
                  
                  
                     Τάση λειτουργίας (V):
                  
               ΜΕΡΟΣ 2
         
            Βασικά χαρακτηριστικά του ΕΣΑΕ
         
         1.   ΕΣΑΕ
         
                  
                     1.1.
                  
                  
                     Εμπορική ονομασία και μάρκα του ΕΣΑΕ:
                  
               
                  
                     1.2.
                  
                  
                     Αναφορά όλων των τύπων κελιών:
                  
               
                  
                     1.2.1.
                  
                  
                     Η χημεία του κελιού:
                  
               
                  
                     1.2.2.
                  
                  
                     Φυσικές διαστάσεις:
                  
               
                  
                     1.2.3.
                  
                  
                     Χωρητικότητα του κελιού (Ah):
                  
               
                  
                     1.3.
                  
                  
                     Περιγραφή ή σχέδιο(-α) ή εικόνα(-ες) του ΕΣΑΕ, όπου επισημαίνονται τα εξής:
                  
               
                  
                     1.3.1.
                  
                  
                     Δομή:
                  
               
                  
                     1.3.2.
                  
                  
                     Διάταξη (αριθμός κελιών, τρόπος σύνδεσης κ.λπ.):
                  
               
                  
                     1.3.3.
                  
                  
                     Διαστάσεις:
                  
               
                  
                     1.3.4.
                  
                  
                     Περίβλημα (κατασκευή, υλικά και φυσικές διαστάσεις):
                  
               
                  
                     1.4.
                  
                  
                     Ηλεκτρικές προδιαγραφές
                  
               
                  
                     1.4.1.
                  
                  
                     Ονομαστική τάση (V):
                  
               
                  
                     1.4.2.
                  
                  
                     Τάση λειτουργίας (V):
                  
               
                  
                     1.4.3.
                  
                  
                     Χωρητικότητα (Ah):
                  
               
                  
                     1.4.4.
                  
                  
                     Μέγιστο ρεύμα (A):
                  
               
                  
                     1.5.
                  
                  
                     Ποσοστό συνδυασμού αερίων ( %):
                  
               
                  
                     1.6.
                  
                  
                     Περιγραφή ή σχέδιο(-α) ή εικόνα(-ες) της εγκατάστασης του ΕΣΑΕ στο όχημα:
                  
               
                  
                     1.6.1.
                  
                  
                     Φυσική υποστήριξη:
                  
               
                  
                     1.7.
                  
                  
                     Τύπος θερμικής διαχείρισης:
                  
               
                  
                     1.8.
                  
                  
                     Ηλεκτρονικός έλεγχος:
                  
               
                  
                     1.9.
                  
                  
                     Κατηγορία οχημάτων στα οποία μπορεί να εγκατασταθεί το ΕΣΑΕ:
                  
               ΜΕΡΟΣ 3
         
            Βασικά χαρακτηριστικά οδικών οχημάτων ή συστημάτων των οποίων ο σκελετός είναι συνδεδεμένος με ηλεκτρικά κυκλώματα
         
         1.   Γενικά
         
                  
                     1.1.
                  
                  
                     Μάρκα (εμπορική επωνυμία του κατασκευαστή):
                  
               
                  
                     1.2.
                  
                  
                     Τύπος:
                  
               
                  
                     1.3.
                  
                  
                     Κατηγορία οχήματος:
                  
               
                  
                     1.4.
                  
                  
                     Εμπορική ονομασία/-ες αν υπάρχει:
                  
               
                  
                     1.5.
                  
                  
                     Επωνυμία και διεύθυνση κατασκευαστή:
                  
               
                  
                     1.6.
                  
                  
                     Επωνυμία και διεύθυνση του εξουσιοδοτημένου αντιπροσώπου, εάν αφορά την προκειμένη περίπτωση:
                  
               
                  
                     1.7.
                  
                  
                     Σχέδιο και/ή φωτογραφία του οχήματος:
                  
               
                  
                     1.8.
                  
                  
                     Αριθμός έγκρισης του ΕΣΑΕ:
                  
               2.   ΕΣΑΕ
         
                  
                     2.1.
                  
                  
                     Εμπορική ονομασία και μάρκα του ΕΣΑΕ:
                  
               
                  
                     2.2.
                  
                  
                     Η χημεία του κελιού:
                  
               
                  
                     2.3.
                  
                  
                     Ηλεκτρικές προδιαγραφές:
                  
               
                  
                     2.3.1.
                  
                  
                     Ονομαστική τάση (V):
                  
               
                  
                     2.3.2.
                  
                  
                     Χωρητικότητα (Ah):
                  
               
                  
                     2.3.3.
                  
                  
                     Μέγιστο ρεύμα (A):
                  
               
                  
                     2.4.
                  
                  
                     Ποσοστό συνδυασμού αερίων ( %)
                  
               
                  
                     2.5.
                  
                  
                     Περιγραφή ή σχέδιο(-α) ή εικόνα(-ες) της εγκατάστασης του ΕΣΑΕ στο όχημα:
                  
               3.   Πρόσθετα στοιχεία
         
                  
                     3.1.
                  
                  
                     Κύκλωμα ΕΡ με τάση λειτουργίας (V):
                  
               
                  
                     3.2.
                  
                  
                     Κύκλωμα ΣΡ με τάση λειτουργίας (V)
                  
               
      
         ΠΑΡΑΡΤΗΜΑ 7
         
            ΚΑΘΟΡΙΣΜΟΣ ΤΩΝ ΕΚΠΟΜΠΩΝ ΥΔΡΟΓΟΝΟΥ ΚΑΤΑ ΤΙΣ ΔΙΑΔΙΚΑΣΙΕΣ ΦΟΡΤΙΣΗΣ ΤΟΥ ΕΣΑΕ
         
         1.   ΕΙΣΑΓΩΓΗ
         Στο παρόν παράρτημα περιγράφεται η διαδικασία καθορισμού των εκπομπών υδρογόνου κατά τη διάρκεια των διαδικασιών φόρτισης του ΕΣΑΕ όλων των οδικών οχημάτων σύμφωνα με την παράγραφο 5.4 του παρόντος κανονισμού.
         2.   ΠΕΡΙΓΡΑΦΗ ΔΟΚΙΜΗΣ
         Η δοκιμή εκπομπής υδρογόνου (σχήμα του παρόντος παραρτήματος) διεξάγεται προκειμένου να καθοριστούν οι εκπομπές υδρογόνου κατά τη διάρκεια των διαδικασιών φόρτισης του ΕΣΑΕ με τον φορτιστή. Η δοκιμή συνίσταται στα παρακάτω βήματα:
         
                     α)
                  
                  
                     προετοιμασία οχήματος/ΕΣΑΕ·
                  
               
                     β)
                  
                  
                     εκφόρτιση του ΕΣΑΕ·
                  
               
                     γ)
                  
                  
                     καθορισμός εκπομπών υδρογόνου κατά τη διάρκεια της κανονικής φόρτισης·
                  
               
                     δ)
                  
                  
                     καθορισμός των εκπομπών υδρογόνου κατά τη διάρκεια φόρτισης που πραγματοποιείται με αστοχία του φορτιστή.
                  
               3.   ΔΟΚΙΜΕΣ
         3.1.   Δοκιμή με όχημα
         3.1.1.   Το όχημα βρίσκεται σε καλή μηχανική κατάσταση και έχει διανύσει τουλάχιστον 300 km κατά τη διάρκεια επτά ημερών πριν από τη διεξαγωγή της δοκιμής. Το όχημα είναι εξοπλισμένο με το ΕΣΑΕ που υπόκειται στη δοκιμή εκπομπών υδρογόνου, κατά τη διάρκεια της περιόδου αυτής.
         3.1.2.   Αν το ΕΣΑΕ χρησιμοποιείται σε θερμοκρασία μεγαλύτερη από τη θερμοκρασία περιβάλλοντος, ο χειριστής ακολουθεί τη διαδικασία του κατασκευαστή, προκειμένου να διατηρείται η θερμοκρασία του ΕΣΑΕ εντός του εύρους κανονικής λειτουργίας.
         Ο αντιπρόσωπος του κατασκευαστή μπορεί να πιστοποιήσει ότι το σύστημα ρύθμισης θερμοκρασίας του ΕΣΑΕ δεν έχει υποστεί ζημιά ούτε παρουσιάζει ελάττωμα ως προς την ικανότητά του.
         3.2.   Δοκιμή με κατασκευαστικά στοιχεία
         3.2.1.   Το ΕΣΑΕ βρίσκεται σε καλή μηχανική κατάσταση και έχει υποβληθεί τουλάχιστον σε 5 βασικούς κύκλους δοκιμών (όπως προσδιορίζεται στο προσάρτημα του παραρτήματος 8).
         3.2.2.   Αν το ΕΣΑΕ χρησιμοποιείται σε θερμοκρασία μεγαλύτερη από τη θερμοκρασία περιβάλλοντος, ο χειριστής ακολουθεί τη διαδικασία του κατασκευαστή, προκειμένου να διατηρείται η θερμοκρασία του ΕΣΑΕ εντός του εύρους κανονικής λειτουργίας.
         Ο αντιπρόσωπος του κατασκευαστή μπορεί να πιστοποιήσει ότι το σύστημα ρύθμισης θερμοκρασίας του ΕΣΑΕ δεν έχει υποστεί ζημιά ούτε παρουσιάζει ελάττωμα ως προς την ικανότητά του.
         
            Καθορισμός των εκπομπών υδρογόνου κατά τις διαδικασίες φόρτισης του ΕΣΑΕ
         
         4.   ΕΞΟΠΛΙΣΜΟΣ ΔΟΚΙΜΗΣ ΓΙΑ ΔΟΚΙΜΗ ΕΚΠΟΜΠΗΣ ΥΔΡΟΓΟΝΟΥ
         4.1.   Δυναμομετρική εξέδρα
         Η δυναμομετρική εξέδρα πληροί τις απαιτήσεις της σειράς τροποποιήσεων 06 του κανονισμού αριθ. 83.
         4.2.   Θάλαμος μέτρησης εκπομπής υδρογόνου
         Ο θάλαμος μέτρησης εκπομπής υδρογόνου είναι ένας αεροστεγής θάλαμος μέτρησης που μπορεί να περικλείει το όχημα/ΕΣΑΕ που υποβάλλεται σε δοκιμή. Το όχημα/ΕΣΑΕ είναι προσβάσιμο από όλες τις πλευρές και ο θάλαμος, όταν σφραγίζεται, είναι αεροστεγής σύμφωνα με το προσάρτημα 1 του παρόντος παραρτήματος. Η εσωτερική επιφάνεια του θαλάμου είναι αδιαπέραστη και δεν αντιδρά με υδρογόνο. Το σύστημα ρύθμισης θερμοκρασίας μπορεί να ελέγχει την εσωτερική θερμοκρασία του αέρα του θαλάμου, ώστε να διατηρείται η καθορισμένη θερμοκρασία σε όλη τη δοκιμή, με μέση ανοχή ± 2 K κατά τη διάρκεια της δοκιμής.
         Για τη διευθέτηση των αλλαγών όγκου, λόγω των εκπομπών υδρογόνου στον θάλαμο, μπορεί να χρησιμοποιείται θάλαμος μεταβαλλόμενου όγκου ή άλλος εξοπλισμός δοκιμής. Ο θάλαμος μεταβαλλόμενου όγκου διαστέλλεται και συστέλλεται ανάλογα με τις εκπομπές υδρογόνου εντός του θαλάμου. Δύο πιθανά μέσα διευθέτησης των εσωτερικών αλλαγών όγκου είναι τα κινητά χωρίσματα ή ένας πτυσσόμενος φυσητήρας, όπου αδιαπέραστοι σάκοι εντός του θαλάμου διαστέλλονται και συστέλλονται ανάλογα με τις αλλαγές στην εσωτερική πίεση με ανταλλαγή αέρα από το εξωτερικό του θαλάμου. Οποιαδήποτε διάταξη για τη διευθέτηση του όγκου διατηρεί την ακεραιότητα του θαλάμου όπως προσδιορίζεται στο προσάρτημα 1 του παρόντος παραρτήματος.
         Οποιαδήποτε μέθοδος διευθέτησης όγκου περιορίζει το διαφορικό μεταξύ της εσωτερικής πίεσης του θαλάμου και της βαρομετρικής πίεσης σε μέγιστη τιμή ± 5 hPa.
         Ο θάλαμος μπορεί να ασφαλίζει σε καθορισμένο όγκο. Ένας θάλαμος μεταβαλλόμενου όγκου μπορεί να διευθετεί μια αλλαγή από τον «ονομαστικό όγκο» του (βλέπε παράρτημα 7, προσάρτημα 1, παράγραφος 2.1.1), λαμβανομένων υπόψη των εκπομπών υδρογόνου κατά τη διάρκεια της δοκιμής.
         4.3.   Συστήματα ανάλυσης
         4.3.1.   Συσκευή ανάλυσης υδρογόνου
         4.3.1.1.   Η ατμόσφαιρα εντός του θαλάμου παρακολουθείται με συσκευή ανάλυσης υδρογόνου (τύπος ηλεκτροχημικού ανιχνευτή) ή χρωματογράφο με ανίχνευση θερμικής αγωγιμότητας. Το δείγμα αερίου λαμβάνεται από σημείο που είναι στο μέσον ενός πλευρικού τοιχώματος ή της οροφής του θαλάμου ενώ οποιαδήποτε παρακαμπτήριος ροή επιστρέφει στον θάλαμο, κατά προτίμηση σε σημείο κατάντη του ανεμιστήρα ανακυκλοφορίας.
         4.3.1.2.   Η συσκευή ανάλυσης υδρογόνου έχει χρόνο απόκρισης στο 90 % της τελικής μέτρησης κάτω των 10 δευτερολέπτων. Η σταθερότητά της είναι μεγαλύτερη από 2 % πλήρους κλίμακας στο μηδέν και 80 % ± 20 % πλήρους κλίμακας, κατά τη διάρκεια χρονικού διαστήματος άνω των 15 λεπτών για κάθε εύρος λειτουργίας.
         4.3.1.3.   Η επαναληπτικότητα της συσκευής ανάλυσης που εκφράζεται ως τυπική απόκλιση είναι μεγαλύτερη από 1 % πλήρους κλίμακας στο μηδέν και στο 80 % ± 20 % πλήρους κλίμακας σε κάθε εύρος που χρησιμοποιείται.
         4.3.1.4.   Το κάθε εύρος λειτουργίας της συσκευής ανάλυσης επιλέγεται ώστε να παρέχει την καλύτερη ανάλυση κατά τις διαδικασίες μέτρησης, βαθμονόμησης και ελέγχου διαρροής.
         4.3.2.   Σύστημα καταγραφής δεδομένων της συσκευής ανάλυσης υδρογόνου
         Η συσκευή ανάλυσης υδρογόνου διαθέτει μια διάταξη για την καταγραφή της εξόδου ηλεκτρικού σήματος, με συχνότητα τουλάχιστον μιας φοράς ανά λεπτό. Το σύστημα καταγραφής έχει λειτουργικά χαρακτηριστικά τουλάχιστον ισοδύναμα με το σήμα που καταγράφεται και παρέχει συνεχή καταγραφή των αποτελεσμάτων. Η καταγραφή δηλώνει με σαφήνεια την έναρξη και τη λήξη της δοκιμής κανονικής φόρτισης και τη λειτουργία φόρτισης αστοχίας.
         4.4.   Καταγραφή θερμοκρασίας
         4.4.1.   Η θερμοκρασία εντός του θαλάμου καταγράφεται σε δύο σημεία από αισθητήρες θερμοκρασίας, οι οποίοι συνδέονται έτσι ώστε να προκύπτει μέση τιμή. Τα σημεία μέτρησης εκτείνονται σε περίπου 0,1 m εντός του θαλάμου από τον κατακόρυφο κεντρικό άξονα κάθε πλευρικού τοιχώματος σε ύψος 0,9 ± 0,2 m.
         4.4.2.   Οι θερμοκρασίες κοντά στα κελιά καταγράφονται με τη βοήθεια αισθητήρων.
         4.4.3.   Σε όλη τη διάρκεια των μετρήσεων εκπομπής υδρογόνου, οι θερμοκρασίες καταγράφονται με συχνότητα τουλάχιστον μιας φοράς ανά λεπτό.
         4.4.4.   Η ακρίβεια του συστήματος καταγραφής της θερμοκρασίας είναι ± 1,0 K ενώ η διαχειριστική του ικανότητα ως προς τη θερμοκρασία είναι ± 0,1 Κ.
         4.4.5.   Το σύστημα καταγραφής ή επεξεργασίας δεδομένων μπορεί να αναλύει σε χρόνο ± 15 δευτερολέπτων.
         4.5.   Καταγραφή πίεσης
         4.5.1.   Η διαφορά Dp μεταξύ της βαρομετρικής πίεσης εντός του χώρου δοκιμής και της εσωτερικής πίεσης του θαλάμου, σε όλη τη διάρκεια των μετρήσεων εκπομπής υδρογόνου, καταγράφεται με συχνότητα τουλάχιστον μιας φοράς ανά λεπτό.
         4.5.2.   Η ακρίβεια του συστήματος καταγραφής πίεσης είναι εντός ± 2 hPa και η πίεση μπορεί να αναλύεται στα ± 0,2 hPa.
         4.5.3.   Το σύστημα καταγραφής ή επεξεργασίας δεδομένων μπορεί να αναλύει σε χρόνο ± 15 δευτερολέπτων.
         4.6.   Καταγραφή έντασης τάσης και ρεύματος
         4.6.1.   Η ένταση του ρεύματος και της τάσης του φορτιστή, σε όλη τη διάρκεια των μετρήσεων εκπομπής υδρογόνου, καταγράφεται με συχνότητα τουλάχιστον μιας φοράς ανά λεπτό.
         4.6.2.   Η ακρίβεια του συστήματος καταγραφής της τάσης είναι ± 1 V ενώ η διαχειριστική του ικανότητα ως προς την τάση είναι ± 0,1 V.
         4.6.3.   Η ακρίβεια του συστήματος καταγραφής έντασης ρεύματος είναι εντός ± 0,5 Α και η ένταση ρεύματος μπορεί να αναλύεται στα ± 0,05 Α.
         4.6.4.   Το σύστημα καταγραφής ή επεξεργασίας δεδομένων μπορεί να αναλύει σε χρόνο ± 15 δευτερολέπτων.
         4.7.   Ανεμιστήρες
         Ο θάλαμος είναι εξοπλισμένος με έναν ή περισσότερους ανεμιστήρες ή φυσητήρες με δυνατή ροή 0,1 έως 0,5 m3/δευτερόλεπτο, προκειμένου να πραγματοποιείται πλήρης ανακυκλοφορία του αέρα της ατμόσφαιρας εντός του θαλάμου. Η επίτευξη ομοιογενούς θερμοκρασίας και συγκέντρωσης υδρογόνου εντός του θαλάμου κατά τη διάρκεια των μετρήσεων είναι εφικτή. Το όχημα εντός του θαλάμου δεν υποβάλλεται σε άμεσο ρεύμα αέρα από τους ανεμιστήρες ή τους φυσητήρες.
         4.8.   Αέρια
         4.8.1.   Τα παρακάτω καθαρά αέρια είναι διαθέσιμα για βαθμονόμηση και λειτουργία:
         
                     α)
                  
                  
                     καθαρός συνθετικός αέρας (καθαρότητα < 1 ppm C1 ισοδύναμο· < 1 ppm CO· < 400 ppm CO2· < 0,1 ppm NO)· περιεκτικότητα οξυγόνου μεταξύ 18 και 21 % κατ' όγκο,
                  
               
                     β)
                  
                  
                     υδρογόνο (H2), 99,5 % ελάχιστη καθαρότητα.
                  
               4.8.2.   Το αέριο βαθμονόμησης περιέχει μείγματα υδρογόνου (H2) και καθαρού συνθετικού αέρα. Οι πραγματικές συγκεντρώσεις ενός αερίου βαθμονόμησης είναι εντός ± 2 % των ονομαστικών τιμών. Η ακρίβεια των διαλυμένων αερίων που προκύπτει κατά τη χρήση συσκευής ανάμειξης-δοσιμετρίας αερίου είναι εντός ± 2 % της ονομαστικής τιμής. Οι συγκεντρώσεις που προσδιορίζονται στο προσάρτημα 1 μπορούν επίσης να ληφθούν από συσκευή ανάμειξης-δοσιμετρίας αερίου που χρησιμοποιεί συνθετικό αέρα ως αέριο αραίωσης.
         5.   ΔΙΑΔΙΚΑΣΙΑ ΔΟΚΙΜΗΣ
         Η δοκιμή συνίσταται στα παρακάτω πέντε βήματα:
         
                     α)
                  
                  
                     προετοιμασία οχήματος/ΕΣΑΕ·
                  
               
                     β)
                  
                  
                     εκφόρτιση του ΕΣΑΕ·
                  
               
                     γ)
                  
                  
                     καθορισμός εκπομπών υδρογόνου κατά τη διάρκεια της κανονικής φόρτισης·
                  
               
                     δ)
                  
                  
                     εκφόρτιση του ΕΣΑΕ·
                  
               
                     ε)
                  
                  
                     καθορισμός των εκπομπών υδρογόνου κατά τη διάρκεια φόρτισης που πραγματοποιείται με αστοχία του φορτιστή.
                  
               Αν το όχημα/ΕΣΑΕ πρέπει να μετακινηθεί μεταξύ δύο βημάτων, ωθείται στην επόμενη περιοχή δοκιμής.
         5.1.   Δοκιμή με όχημα
         5.1.1.   Προετοιμασία οχήματος
         Η γήρανση του ΕΣΑΕ ελέγχεται και για τον σκοπό αυτό αποδεικνύεται ότι το όχημα έχει διανύσει τουλάχιστον 300 km κατά τη διάρκεια επτά ημερών πριν από τη διεξαγωγή της δοκιμής. Κατά τη διάρκεια αυτής της περιόδου, το όχημα είναι εξοπλισμένο με το ΕΣΑΕ που υποβάλλεται σε δοκιμή εκπομπής υδρογόνου. Αν κάτι τέτοιο δεν μπορεί να αποδειχθεί, τότε εφαρμόζεται η παρακάτω διαδικασία.
         5.1.1.1.   Εκφορτίσεις και αρχικές φορτίσεις του ΕΣΑΕ
         Η διαδικασία ξεκινά με την εκφόρτιση του ΕΣΑΕ του οχήματος, ενώ κινείται στην περιοχή δοκιμής ή σε δυναμομετρική εξέδρα με σταθερή ταχύτητα της τάξεως του 70 % ± 5 % της μέγιστης ταχύτητας του οχήματος για 30 λεπτά.
         Η εκφόρτιση διακόπτεται:
         
                     α)
                  
                  
                     όταν το όχημα δεν μπορεί να κινείται στο 65 % της μέγιστης ταχύτητας επί τριάντα λεπτά, ή
                  
               
                     β)
                  
                  
                     όταν δίνεται σήμα στον οδηγό για ακινητοποίηση του οχήματος από τυπικά όργανα επί του οχήματος, ή
                  
               
                     γ)
                  
                  
                     αφού έχει καλύψει απόσταση 100 km.
                  
               5.1.1.2.   Αρχική φόρτιση του ΕΣΑΕ
         Η φόρτιση πραγματοποιείται:
         
                     α)
                  
                  
                     με τον φορτιστή·
                  
               
                     β)
                  
                  
                     σε θερμοκρασία περιβάλλοντος μεταξύ 293 K και 303 K.
                  
               Η διαδικασία αποκλείει κάθε τύπο εξωτερικού φορτιστή.
         Ο τερματισμός των κριτηρίων φόρτισης του ΕΣΑΕ αντιστοιχεί σε αυτόματη διακοπή που δίνεται από τον φορτιστή.
         Η διαδικασία αυτή περιλαμβάνει κάθε τύπο ειδικών φορτίσεων που μπορούν να ενεργοποιηθούν αυτόματα ή με το χέρι, όπως για παράδειγμα, οι φορτίσεις εξίσωσης ή συντήρησης.
         5.1.1.3.   Η διαδικασία των παραγράφων 5.1.1.1 και 5.1.1.2 επαναλαμβάνεται δύο φορές.
         5.1.2.   Εκφόρτιση του ΕΣΑΕ
         Το ΕΣΑΕ εκφορτίζεται, ενώ κινείται επί της περιοχής δοκιμής ή επί δυναμομετρικής εξέδρας με σταθερή ταχύτητα της τάξεως του 70 % ± 5 % της μέγιστης ταχύτητας του οχήματος επί τριάντα λεπτά.
         Η εκφόρτιση διακόπτεται:
         
                     α)
                  
                  
                     όταν δίνεται σήμα στον οδηγό για ακινητοποίηση του οχήματος από τυπικά όργανα επί του οχήματος, ή
                  
               
                     β)
                  
                  
                     όταν η μέγιστη ταχύτητα του οχήματος είναι κάτω από 20 km/h.
                  
               5.1.3.   Εμποτισμός
         Εντός δεκαπέντε λεπτών από την ολοκλήρωση της λειτουργίας εκφόρτισης του συσσωρευτή που προσδιορίζεται στην παράγραφο 5.2, το όχημα τοποθετείται στην περιοχή εμποτισμού. Το όχημα τοποθετείται εκεί για τουλάχιστον 12 ώρες και έως 36 ώρες κατά το μέγιστο, μεταξύ της λήξης της εκφόρτισης του ΕΣΑΕ και της έναρξης της δοκιμής εκπομπής υδρογόνου κατά τη διάρκεια κανονικής φόρτισης. Για αυτό το χρονικό διάστημα, το όχημα εμποτίζεται στους 293 K ± 2 K.
         5.1.4.   Δοκιμή εκπομπής υδρογόνου κατά τη διάρκεια κανονικής φόρτισης
         5.1.4.1.   Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
         5.1.4.2.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
         5.1.4.3.   Κατά τη λήξη του εμποτισμού, το όχημα δοκιμής, με τον κινητήρα κλειστό και τα παράθυρα και το χώρο αποσκευών του οχήματος ανοικτά, πρέπει να μετακινείται στο θάλαμο μέτρησης.
         5.1.4.4.   Το όχημα πρέπει να συνδέεται στο δίκτυο διανομής. Το ΕΣΑΕ φορτίζεται σύμφωνα με τη διαδικασία κανονικής φόρτισης που προσδιορίζεται στην παράγραφο 5.1.4.7 κατωτέρω.
         5.1.4.5.   Οι θύρες του θαλάμου κλείνουν και ασφαλίζονται αεροστεγώς εντός δύο λεπτών από την ηλεκτρική αλληλασφάλιση του βήματος κανονικής φόρτισης.
         5.1.4.6.   Η κανονική φόρτιση της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i Ti και Pi για τη δοκιμή κανονικής φόρτισης.
         Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της κανονικής φόρτισης.
         5.1.4.7.   Διαδικασία κανονικής φόρτισης
         Η κανονική φόρτιση πραγματοποιείται με φορτιστή και συνίσταται στα παρακάτω βήματα:
         
                     α)
                  
                  
                     φόρτιση με σταθερή ισχύ κατά τη διάρκεια t1·
                  
               
                     β)
                  
                  
                     υπερφόρτιση με σταθερό ρεύμα κατά τη διάρκεια t2. Η ένταση υπερφόρτισης προσδιορίζεται από τον κατασκευαστή και αντιστοιχεί σε αυτή που χρησιμοποιείται κατά τη διάρκεια φόρτισης εξίσωσης.
                  
               Ο τερματισμός των κριτηρίων φόρτισης του ΕΣΑΕ αντιστοιχεί σε αυτόματη διακοπή που δίνεται από τον φορτιστή για χρόνο φόρτισης t1 + t2. Αυτός ο χρόνος φόρτισης θα περιοριστεί σε t1 + 5 h, ακόμη και αν δίνεται σαφές σήμα στον οδηγό από τυπικά όργανα ότι ο συσσωρευτής δεν είναι πλήρως φορτισμένος.
         5.1.4.8.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
         5.1.4.9.   Η λήξη της περιόδου δειγματοληψίας εκπομπών πραγματοποιείται t1 + t2 ή t1 + 5 ώρες μετά την έναρξη της αρχικής δειγματοληψίας, όπως προσδιορίζεται στην παράγραφο 5.1.4.6. του παρόντος παραρτήματος. Καταγράφονται οι διαφορετικοί χρόνοι που μεσολαβούν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή κανονικής φόρτισης, που χρησιμοποιούνται για τον υπολογισμό της παραγράφου 6.
         5.1.5.   Δοκιμή εκπομπής υδρογόνου με αστοχία φορτιστή
         5.1.5.1.   Εντός, το αργότερο, επτά ημερών από την ολοκλήρωση της προηγούμενης δοκιμής, η διαδικασία αρχίζει με την εκφόρτιση του ΕΣΑΕ του οχήματος σύμφωνα με την παράγραφο 5.1.2 του παρόντος παραρτήματος.
         5.1.5.2.   Επαναλαμβάνονται τα βήματα της διαδικασίας της παραγράφου 5.1.3. του παρόντος παραρτήματος.
         5.1.5.3.   Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
         5.1.5.4.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
         5.1.5.5.   Κατά τη λήξη του εμποτισμού, το όχημα δοκιμής, με τον κινητήρα κλειστό και τα παράθυρα και τον χώρο αποσκευών του οχήματος ανοικτά, μετακινείται στο θάλαμο μέτρησης.
         5.1.5.6.   Το όχημα πρέπει να συνδέεται στο δίκτυο διανομής. Το ΕΣΑΕ φορτίζεται σύμφωνα με τη διαδικασία φόρτισης αστοχίας που προσδιορίζεται στην παράγραφο 5.1.5.9 κατωτέρω.
         5.1.5.7.   Οι θύρες του θαλάμου κλείνουν και ασφαλίζονται αεροστεγώς εντός δύο λεπτών από την ηλεκτρική αλληλασφάλιση του βήματος φόρτισης αστοχίας.
         5.1.5.8.   Η φόρτιση αστοχίας της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για τη δοκιμή φόρτισης αστοχίας.
         Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της περιόδου φόρτισης αστοχίας.
         5.1.5.9.   Διαδικασία φόρτισης αστοχίας
         Η φόρτιση αστοχίας πραγματοποιείται με τον κατάλληλο φορτιστή και αποτελείται από τα παρακάτω βήματα:
         
                     α)
                  
                  
                     φόρτιση με σταθερή ισχύ κατά τη διάρκεια t1·
                  
               
                     β)
                  
                  
                     φόρτιση με το μέγιστο δυνατό ρεύμα σύμφωνα με τις υποδείξεις του κατασκευαστή για διάρκεια 30 λεπτών. Κατά τη διάρκεια αυτού του σταδίου, ο φορτιστής τροφοδοτεί το σύστημα με το μέγιστο δυνατό ρεύμα σύμφωνα με τις υποδείξεις του κατασκευαστή.
                  
               5.1.5.10.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
         5.1.5.11.   Η λήξη της περιόδου δοκιμής πραγματοποιείται t′1 + 30 λεπτά μετά την έναρξη της αρχικής δειγματοληψίας, όπως προσδιορίζεται στην παράγραφο 5.1.5.8 ανωτέρω. Καταγράφονται οι χρόνοι που μεσολάβησαν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή φόρτισης αστοχίας, που χρησιμοποιούνται για τον υπολογισμό της παραγράφου 6.
         5.2.   Δοκιμή με κατασκευαστικά στοιχεία
         5.2.1.   Προετοιμασία του ΕΣΑΕ
         Η γήρανση του ΕΣΑΕ ελέγχεται ώστε να επιβεβαιώνεται ότι το ΕΣΑΕ έχει ολοκληρώσει τουλάχιστον 5 βασικούς κύκλους δοκιμών (όπως προβλέπεται στο προσάρτημα 1 του παραρτήματος 8).
         5.2.2.   Εκφόρτιση του ΕΣΑΕ
         Το ΕΣΑΕ εκφορτίζεται στο 70 % ± 5 % της ονομαστικής ισχύος του συστήματος.
         Η εκφόρτιση σταματάει όταν επιτυγχάνεται η ελάχιστη κατάσταση φόρτισης που υποδεικνύεται από τον κατασκευαστή.
         5.2.3.   Εμποτισμός
         Εντός 15 λεπτών μετά το τέλος της διαδικασίας εκφόρτισης του ΕΣΑΕ που προσδιορίζεται στην παράγραφο 5.2.2 ανωτέρω και πριν από την έναρξη της δοκιμής εκπομπών υδρογονάνθρακα, το ΕΣΑΕ υποβάλλεται σε διαδικασία εμποτισμού σε θερμοκρασία 293 K ± 2 K για ελάχιστο χρονικό διάστημα 12 ωρών και μέγιστο χρονικό διάστημα 36 ωρών.
         5.2.4.   Δοκιμή εκπομπής υδρογόνου κατά τη διάρκεια κανονικής φόρτισης
         5.2.4.1.   Πριν από την ολοκλήρωση της περιόδου εμποτισμού του ΕΣΑΕ, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
         5.2.4.2.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
         5.2.4.3.   Στο τέλος της περιόδου εμποτισμού, το ΕΣΑΕ μεταφέρεται στον θάλαμο μέτρησης.
         5.2.4.4.   Το ΕΣΑΕ φορτίζεται σύμφωνα με την προβλεπόμενη διαδικασία φόρτισης που προσδιορίζεται στην παράγραφο 5.2.4.7. κατωτέρω.
         5.2.4.5.   Ο θάλαμος κλείνει και σφραγίζεται αεροστεγώς εντός δύο λεπτών από την ηλεκτρική αλληλασφάλιση του βήματος κανονικής φόρτισης.
         5.2.4.6.   Η κανονική φόρτιση της περιόδου δοκιμής εκπομπής υδρογόνου αρχίζει μόλις ο θάλαμος σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i Ti και Pi για την κανονική δοκιμή φόρτισης.
         Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της κανονικής φόρτισης.
         5.2.4.7.   Διαδικασία κανονικής φόρτισης
         Η κανονική φόρτιση πραγματοποιείται με κατάλληλο φορτιστή και συνίσταται στα παρακάτω βήματα:
         
                     α)
                  
                  
                     φόρτιση με σταθερή ισχύ κατά τη διάρκεια t1·
                  
               
                     β)
                  
                  
                     υπερφόρτιση με σταθερό ρεύμα κατά τη διάρκεια t2. Η ένταση υπερφόρτισης προσδιορίζεται από τον κατασκευαστή και αντιστοιχεί στην ένταση που χρησιμοποιείται κατά τη διάρκεια της φόρτισης εξίσωσης.
                  
               Ο τερματισμός των κριτηρίων φόρτισης του ΕΣΑΕ αντιστοιχεί σε αυτόματη διακοπή που δίνεται από τον φορτιστή για χρόνο φόρτισης t1 + t2. Αυτός ο χρόνος φόρτισης θα περιοριστεί σε t1 + 5 h, ακόμη και αν με τη βοήθεια των κατάλληλων οργάνων παρέχονται σαφείς ενδείξεις στον οδηγό ότι το ΕΣΑΕ δεν είναι ακόμα πλήρως φορτισμένο.
         5.2.4.8.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
         5.2.4.9.   Η λήξη της περιόδου δειγματοληψίας εκπομπών πραγματοποιείται t1 + t2 ή t1 + 5 h μετά την έναρξη της αρχικής δειγματοληψίας, όπως προσδιορίζεται στην παράγραφο 5.2.4.6 ανωτέρω. Καταγράφονται οι διαφορετικοί χρόνοι που μεσολαβούν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή κανονικής φόρτισης, που χρησιμοποιούνται για τον υπολογισμό της παραγράφου 6.
         5.2.5.   Δοκιμή εκπομπής υδρογόνου με αστοχία φορτιστή
         5.2.5.1.   Η διαδικασία της δοκιμής αρχίζει εντός επτά ημερών κατ' ανώτατο όριο μετά την ολοκλήρωση της δοκιμής της παραγράφου 5.2.4 ανωτέρω και η δοκιμή αρχίζει με την εκφόρτιση του ΕΣΑΕ του οχήματος σύμφωνα με την παράγραφο 5.2.2 ανωτέρω.
         5.2.5.2.   Τα βήματα της διαδικασίας της παραγράφου 5.2.3 ανωτέρω επαναλαμβάνονται.
         5.2.5.3.   Πριν από την ολοκλήρωση της περιόδου εμποτισμού, ο θάλαμος μέτρησης καθαρίζεται για αρκετά λεπτά έως ότου προκύψει σταθερό επίπεδο υδρογόνου. Κατά το χρονικό αυτό διάστημα ο ανεμιστήρας ή οι ανεμιστήρες ανακυκλοφορίας λειτουργούν.
         5.2.5.4.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη δοκιμή.
         5.2.5.5.   Στο τέλος της διαδικασίας εμποτισμού, το ΕΣΑΕ μεταφέρεται στον θάλαμο μέτρησης.
         5.2.5.6.   Το ΕΣΑΕ φορτίζεται σύμφωνα με τη διαδικασία φόρτισης αστοχίας που προσδιορίζεται στην παράγραφο 5.2.5.9 κατωτέρω.
         5.2.5.7.   Ο θάλαμος κλείνει και σφραγίζει αεροστεγώς εντός δύο λεπτών από την ηλεκτρική αλληλασφάλιση της διαδικασίας φόρτισης αστοχίας.
         5.2.5.8.   Η φόρτιση αστοχίας της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για τη δοκιμή φόρτισης αστοχίας.
         Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράγραφος 6 του παρόντος παραρτήματος). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της περιόδου φόρτισης αστοχίας.
         5.2.5.9.   Διαδικασία φόρτισης αστοχίας
         Η φόρτιση αστοχίας πραγματοποιείται με τον κατάλληλο φορτιστή και αποτελείται από τα παρακάτω βήματα:
         
                     α)
                  
                  
                     φόρτιση με σταθερή ισχύ κατά τη διάρκεια t1,
                  
               
                     β)
                  
                  
                     φόρτιση με το μέγιστο δυνατό ρεύμα σύμφωνα με τις υποδείξεις του κατασκευαστή για διάρκεια 30 λεπτών. Κατά τη διάρκεια αυτού του σταδίου, ο φορτιστής τροφοδοτεί το σύστημα με το μέγιστο δυνατό ρεύμα σύμφωνα με τις υποδείξεις του κατασκευαστή.
                  
               5.2.5.10.   Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
         5.2.5.11.   Η λήξη της περιόδου δοκιμής πραγματοποιείται t′1 + 30 λεπτά μετά την έναρξη της αρχικής δειγματοληψίας, όπως προσδιορίζεται στην παράγραφο 5.2.5.8 ανωτέρω. Καταγράφονται οι χρόνοι που μεσολάβησαν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή φόρτισης αστοχίας, που χρησιμοποιούνται για τον υπολογισμό της παραγράφου 6 κατωτέρω.
         6.   ΥΠΟΛΟΓΙΣΜΟΣ
         Οι δοκιμές εκπομπής υδρογόνου που περιγράφονται στην παράγραφο 5. ανωτέρω επιτρέπουν τον υπολογισμό των εκπομπών υδρογόνου από τα στάδια κανονικής φόρτισης και φόρτισης αστοχίας. Οι εκπομπές υδρογόνου από καθένα από αυτά τα στάδια υπολογίζονται με βάση τις αρχικές και τελικές συγκεντρώσεις υδρογόνου, τις θερμοκρασίες και τις πιέσεις εντός του θαλάμου, καθώς και τον καθαρό όγκο του θαλάμου.
         Χρησιμοποιείται ο παρακάτω τύπος:
         
            
         Όπου:
         
                     MH2
                     
                  
                  
                     =
                  
                  
                     μάζα υδρογόνου, σε γραμμάρια
                  
               
                     CH2
                     
                  
                  
                     =
                  
                  
                     μετρηθείσα συγκέντρωση υδρογόνου εντός του θαλάμου, σε ppm κατ' όγκο
                  
               
                     V
                  
                  
                     =
                  
                  
                     καθαρός όγκος του θαλάμου σε κυβικά μέτρα (m3) διορθωμένος κατά τον όγκο του οχήματος με ανοικτά παράθυρα και ανοιχτό χώρο αποσκευών. Αν ο όγκος του οχήματος δεν καθορίζεται, αφαιρείται όγκος 1,42 m3.
                  
               
                     Vout
                     
                  
                  
                     =
                  
                  
                     όγκος αντιστάθμισης m3, σε θερμοκρασία και πίεση δοκιμής
                  
               
                     T
                  
                  
                     =
                  
                  
                     θερμοκρασία περιβάλλοντος του θαλάμου, σε K
                  
               
                     P
                  
                  
                     =
                  
                  
                     απόλυτη πίεση θαλάμου, σε kPa
                  
               
                     k
                  
                  
                     =
                  
                  
                     2,42
                  
               
                     Όπου:
                  
                  
                     i είναι η αρχική μέτρηση
                     f είναι η τελική μέτρηση
                  
               6.1.   Αποτελέσματα δοκιμής
         Οι εκπομπές μάζας υδρογόνου για το ΕΣΑΕ είναι:
         
                     MN
                     
                  
                  
                     =
                  
                  
                     εκπομπή μάζας υδρογόνου για δοκιμή κανονικής φόρτισης, σε γραμμάρια
                  
               
                     MD
                     
                  
                  
                     =
                  
                  
                     εκπομπή μάζας υδρογόνου για δοκιμή φόρτισης αστοχίας, σε γραμμάρια
                  
               
            Προσάρτημα 1
            
               Βαθμονόμηση του εξοπλισμού για τη δοκιμή εκπομπών υδρογόνου
            
            1.   ΣΥΧΝΟΤΗΤΑ ΚΑΙ ΜΕΘΟΔΟΙ ΒΑΘΜΟΝΟΜΗΣΗΣ
            Πριν χρησιμοποιηθούν για πρώτη φορά, όλα τα όργανα βαθμονομούνται, στη συνέχεια η διαβάθμιση επαναλαμβάνεται όσο συχνά απαιτείται και σε κάθε περίπτωση στον μήνα που προηγείται της δοκιμής έγκρισης τύπου. Οι μέθοδοι βαθμονόμησης που χρησιμοποιούνται περιγράφονται στο παρόν προσάρτημα.
            2.   ΒΑΘΜΟΝΟΜΗΣΗ ΤΟΥ ΘΑΛΑΜΟΥ
            2.1.   Αρχικός καθορισμός του εσωτερικού όγκου του θαλάμου
            2.1.1.   Πριν από την αρχική χρήση του, ο εσωτερικός όγκος του θαλάμου καθορίζεται ως ακολούθως. Οι εσωτερικές διαστάσεις του θαλάμου μετρούνται προσεκτικά, λαμβανομένων υπόψη οιωνδήποτε ανωμαλιών, όπως δοκοί στήριξης. Ο εσωτερικός όγκος του θαλάμου καθορίζεται βάσει των μετρήσεων αυτών.
            Ο θάλαμος μανδαλώνεται σε θέση σταθερού όγκου, όταν το περίβλημα διατηρείται σε θερμοκρασία περιβάλλοντος 293 K. Αυτός ο ονομαστικός μπορεί να επαναλαμβάνεται εντός ± 0,5 % της αναφερομένης τιμής.
            2.1.2.   Ο καθαρός εσωτερικός όγκος υπολογίζεται με την αφαίρεση 1,42 m3 από τον εσωτερικό όγκο του θαλάμου. Διαφορετικά, αντί της τιμής των 1,42 m3 μπορεί να χρησιμοποιηθεί ο όγκος του οχήματος δοκιμής με τον χώρο αποσκευών και τα παράθυρα ανοιχτά ή με το ΕΣΑΕ.
            2.1.3.   Ο θάλαμος ελέγχεται όπως προβλέπεται στην παράγραφο 2.3 του παρόντος παραρτήματος. Αν η μάζα υδρογόνου δεν συμφωνεί με την εγχυθείσα μάζα εντός ± 2 %, τότε απαιτείται διορθωτική ενέργεια.
            2.2.   Καθορισμός των εκπομπών υποβάθρου θαλάμου
            Η λειτουργία αυτή προσδιορίζει ότι ο θάλαμος δεν περιέχει οποιαδήποτε υλικά που εκπέμπουν σημαντικές ποσότητες υδρογόνου. Ο έλεγχος διεξάγεται κατά την έναρξη χρήσης του θαλάμου, ύστερα από οποιεσδήποτε λειτουργίες εντός του θαλάμου που μπορεί να επηρεάζουν τις εκπομπές υποβάθρου και με συχνότητα τουλάχιστον μιας φοράς το χρόνο.
            2.2.1.   Ο θάλαμος μεταβαλλόμενου όγκου μπορεί να λειτουργεί σε κατάσταση μανδάλωσης ή όχι, όπως περιγράφεται στην παράγραφο 2.1.1 ανωτέρω. Η θερμοκρασία περιβάλλοντος διατηρείται στους 293 K ± 2 K, σε όλο το χρονικό διάστημα τεσσάρων ωρών που αναγράφεται κατωτέρω.
            2.2.2.   Ο θάλαμος μπορεί να σφραγίζεται και ο ανεμιστήρας ανακυκλοφορίας να λειτουργεί για χρονικό διάστημα έως 12 ωρών πριν από την έναρξη της περιόδου δειγματοληψίας εκπομπών υποβάθρου τεσσάρων ωρών.
            2.2.3.   Η συσκευή ανάλυσης (αν απαιτείται) βαθμονομείται και, στη συνέχεια, μηδενίζεται.
            2.2.4.   Ο θάλαμος καθαρίζεται μέχρι να ληφθεί σταθερή μέτρηση υδρογόνου και ο ανεμιστήρας ανακυκλοφορίας τίθεται σε λειτουργία, αν δεν λειτουργεί ήδη.
            2.2.5.   Στη συνέχεια, ο θάλαμος σφραγίζεται και μετράται η συγκέντρωση υποβάθρου υδρογόνου, η θερμοκρασία και η βαρομετρική πίεση. Αυτές είναι οι αρχικές μετρήσεις CH2i, Ti και Pi που χρησιμοποιούνται για τον υπολογισμό υποβάθρου του θαλάμου.
            2.2.6.   Ο θάλαμος αφήνεται σε ηρεμία επί τέσσερις ώρες, ενώ λειτουργεί ο ανεμιστήρας ανακυκλοφορίας.
            2.2.7.   Στο τέλος αυτού του χρονικού διαστήματος, χρησιμοποιείται η ίδια συσκευή ανάλυσης για τη μέτρηση της συγκέντρωσης υδρογόνου εντός του θαλάμου. Μετράται επίσης η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf.
            2.2.8.   Η αλλαγή της μάζας του υδρογόνου εντός του θαλάμου υπολογίζεται κατά τη διάρκεια της δοκιμής σύμφωνα με την παράγραφο 2.4 του παρόντος παραρτήματος και δεν υπερβαίνει τα 0,5 g.
            2.3.   Βαθμονόμηση και δοκιμή κατακράτησης υδρογόνου του θαλάμου
            Με τη βαθμονόμηση και τη δοκιμή κατακράτησης υδρογόνου εντός του θαλάμου ελέγχεται ο όγκος που υπολογίζεται βάσει της παραγράφου 2.1 ανωτέρω και επίσης μετράται και ο ρυθμός τυχόν διαρροής. Ο ρυθμός διαρροής του θαλάμου καθορίζεται τη στιγμή που τίθεται σε χρήση ο θάλαμος, ύστερα από οποιεσδήποτε λειτουργίες εντός του θαλάμου που μπορεί να επηρεάζουν την ακεραιότητα του θαλάμου και, στη συνέχεια, τουλάχιστον μία φορά το μήνα. Αν ολοκληρωθούν με επιτυχία και χωρίς την εκτέλεση διορθωτικών ενεργειών έξι συνεχείς μηνιαίοι έλεγχοι παρακράτησης, τότε ο ρυθμός διαρροής του θαλάμου μπορεί να καθορίζεται ανά τρίμηνο, εφόσον δεν απαιτείται κάποια διορθωτική ενέργεια.
            2.3.1.   Ο θάλαμος καθαρίζεται μέχρι να επιτευχθεί σταθερή συγκέντρωση υδρογόνου. Ο ανεμιστήρας ανακυκλοφορίας τίθεται σε λειτουργία, αν δεν λειτουργεί ήδη. Η συσκευή ανάλυσης υδρογόνου μηδενίζεται και, αν απαιτείται, βαθμονομείται.
            2.3.2.   Ο θάλαμος μανδαλώνεται σε θέση ονομαστικού όγκου.
            2.3.3.   Στη συνέχεια, το σύστημα ελέγχου της θερμοκρασίας περιβάλλοντος τίθεται σε λειτουργία (αν δεν λειτουργεί ήδη) και ρυθμίζεται σε αρχική θερμοκρασία 293 K.
            2.3.4.   Όταν η θερμοκρασία θαλάμου σταθεροποιηθεί στους 293 K ± 2 K, ο θάλαμος σφραγίζεται και μετράται η συγκέντρωση υποβάθρου, η θερμοκρασία και η βαρομετρική πίεση. Αυτές είναι οι αρχικές μετρήσεις CH2i, Ti και Pi που χρησιμοποιούνται για τη βαθμονόμηση του θαλάμου.
            2.3.5.   Ο θάλαμος απομανδαλώνεται από τη θέση ονομαστικού όγκου.
            2.3.6.   Μια ποσότητα περίπου 100 g υδρογόνου εγχέεται στο θάλαμο. Αυτή η μάζα υδρογόνου μετριέται με ακρίβεια ± 2 % της μετρηθείσας τιμής.
            2.3.7.   Το περιεχόμενο του θαλάμου αφήνεται να αναμειχθεί επί πέντε λεπτά και κατόπιν μετράται η συγκέντρωση υδρογόνου, η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf για τη βαθμονόμηση του θαλάμου, καθώς και οι αρχικές μετρήσεις CH2i, Ti και Pi για τον έλεγχο παρακράτησης.
            2.3.8.   Βάσει των μετρήσεων που ελήφθησαν σύμφωνα με τις παραγράφους 2.3.4 και 2.3.7 ανωτέρω και του τύπου της παραγράφου 2.4 κατωτέρω, υπολογίζεται η μάζα υδρογόνου εντός του θαλάμου. Είναι εντός ± 2 % της μάζας υδρογόνου που μετριέται σύμφωνα με την παράγραφο 2.3.6 ανωτέρω.
            2.3.9.   Τα περιεχόμενα του θαλάμου αφήνονται να αναμειχθούν για τουλάχιστον 10 ώρες. Κατά την ολοκλήρωση αυτού του χρονικού διαστήματος, μετριέται και καταγράφεται η τελική συγκέντρωση υδρογόνου, η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf για τον έλεγχο κατακράτησης υδρογόνου.
            2.3.10.   Με βάση τον τύπο της παραγράφου 2.4 κατωτέρω, υπολογίζεται στη συνέχεια η μάζα υδρογόνου βάσει των μετρήσεων που ελήφθησαν σύμφωνα με τις παραγράφους 2.3.7 και 2.3.9 ανωτέρω. Αυτή η μάζα μπορεί να μην διαφέρει κατά πάνω από 5 % από τη μάζα υδρογόνου που προβλέπεται από την παράγραφο 2.3.8 ανωτέρω.
            2.4.   Υπολογισμός
            Ο υπολογισμός της αλλαγής στην καθαρή μάζα υδρογόνου εντός του θαλάμου χρησιμοποιείται για τον καθορισμό του υποβάθρου υδρογονάνθρακα και του ρυθμού διαρροής του θαλάμου. Οι αρχικές και τελικές μετρήσεις της συγκέντρωσης υδρογόνου, θερμοκρασίας και βαρομετρικής πίεσης χρησιμοποιούνται στον παρακάτω τύπο για τον υπολογισμό της αλλαγής μάζας.
            
               
            Όπου:
            
                        MH2
                        
                     
                     
                        =
                     
                     
                        μάζα υδρογόνου, σε γραμμάρια
                     
                  
                        CH2
                        
                     
                     
                        =
                     
                     
                        μετρηθείσα συγκέντρωση υδρογόνου εντός του θαλάμου, σε ppm κατ' όγκο
                     
                  
                        V
                     
                     
                        =
                     
                     
                        όγκος θαλάμου σε κυβικά μέτρα (m3) όπως μετρήθηκε σύμφωνα με την παράγραφο 2.1.1 ανωτέρω.
                     
                  
                        Vout
                        
                     
                     
                        =
                     
                     
                        όγκος αντιστάθμισης m3, σε θερμοκρασία και πίεση δοκιμής
                     
                  
                        T
                     
                     
                        =
                     
                     
                        θερμοκρασία περιβάλλοντος του θαλάμου, σε K
                     
                  
                        P
                     
                     
                        =
                     
                     
                        απόλυτη πίεση θαλάμου, σε kPa
                     
                  
                        k
                     
                     
                        =
                     
                     
                        2,42
                     
                  
                        Όπου:
                     
                     
                        i είναι η αρχική μέτρηση
                        f είναι η τελική μέτρηση
                     
                  3.   ΒΑΘΜΟΝΟΜΗΣΗ ΤΗΣ ΣΥΣΚΕΥΗΣ ΑΝΑΛΥΣΗΣ ΥΔΡΟΓΟΝΟΥ
            Η συσκευή ανάλυσης υδρογόνου βαθμονομείται με βάση το υδρογόνο σε αέρα και καθαρό συνθετικό αέρα. Βλέπε παράγραφο 4.8.2 του παραρτήματος 7.
            Κάθε εύρος λειτουργίας που χρησιμοποιείται κανονικά, βαθμονομείται με την παρακάτω διαδικασία.
            
                        3.1.
                     
                     
                        Ορίστε την καμπύλη βαθμονόμησης με τουλάχιστον πέντε σημεία βαθμονόμησης που βρίσκονται σε όσο το δυνατόν ίση απόσταση μεταξύ τους, καλύπτοντας όλο το εύρος λειτουργίας. Η ονομαστική συγκέντρωση του αερίου βαθμονόμησης με τις υψηλότερες συγκεντρώσεις είναι τουλάχιστον 80 % της πλήρους κλίμακας.
                     
                  
                        3.2.
                     
                     
                        Υπολογίστε την καμπύλη βαθμονόμησης με τη μέθοδο των ελαχίστων τετραγώνων. Εάν το πολυώνυμο που προκύπτει είναι βαθμού ανώτερου του τρία, τότε ο αριθμός των σημείων βαθμονόμησης είναι τουλάχιστον ίσος με τον βαθμό του πολυώνυμου αυτού συν δύο.
                     
                  
                        3.3.
                     
                     
                        Η καμπύλη βαθμονόμησης δεν διαφέρει κατά περισσότερο από 2 % από την ονομαστική τιμή κάθε αερίου βαθμονόμησης.
                     
                  
                        3.4.
                     
                     
                        Με βάση τους συντελεστές του πολυωνύμου που προκύπτει από την παράγραφο 3.2 ανωτέρω, καταρτίζεται πίνακας μετρήσεων της συσκευής ανάλυσης έναντι των πραγματικών συγκεντρώσεων με βαθμίδες που δεν υπερβαίνει το 1 % της πλήρους κλίμακας. Αυτό πρέπει να γίνει για κάθε εύρος συσκευής ανάλυσης που βαθμονομείται.
                        Ο πίνακας αυτός περιλαμβάνει επίσης και άλλα συναφή στοιχεία όπως:
                        
                                    α)
                                 
                                 
                                    την ημερομηνία βαθμονόμησης·
                                 
                              
                                    β)
                                 
                                 
                                    το μηδέν και το εύρος των μετρήσεων του ποτενσιόμετρου (ανάλογα με την περίπτωση)·
                                 
                              
                                    γ)
                                 
                                 
                                    την ονομαστική κλίμακα·
                                 
                              
                                    δ)
                                 
                                 
                                    τα στοιχεία αναφοράς κάθε αερίου βαθμονόμησης που χρησιμοποιείται·
                                 
                              
                                    ε)
                                 
                                 
                                    την πραγματική και την καταγραφείσα τιμή για κάθε αέριο βαθμονόμησης που χρησιμοποιείται καθώς και τις εκατοστιαίες διαφορές·
                                 
                              
                                    στ)
                                 
                                 
                                    την πίεση βαθμονόμησης της συσκευής ανάλυσης.
                                 
                              
                  
                        3.5.
                     
                     
                        Μπορούν να χρησιμοποιηθούν εναλλακτικές μέθοδοι (π.χ. ηλεκτρονικός υπολογιστής, ηλεκτρονικοί διακόπτες αλλαγών κλίμακας), αν αποδειχθεί στην τεχνική υπηρεσία ότι αυτές οι μέθοδοι παρέχουν ισοδύναμη ακρίβεια.
                     
                  
         
            Προσάρτημα 2
            
               Βασικά χαρακτηριστικά της οικογένειας οχήματος
            
            1.   Παράμετροι που καθορίζουν την οικογένεια που σχετίζεται με τις εκπομπές υδρογόνου
            Η οικογένεια μπορεί να καθοριστεί με βασικές παραμέτρους σχεδιασμού που είναι κοινές στα οχήματα που ανήκουν στην ίδια οικογένεια. Σε ορισμένες περιπτώσεις μπορεί να υπάρξει αλληλεπίδραση των παραμέτρων. Αυτές οι επιδράσεις λαμβάνονται επίσης υπόψη, ώστε να εξασφαλίζεται ότι μόνο οχήματα με παρόμοια χαρακτηριστικά ως προς την εκπομπή υδρογόνου περιλαμβάνονται στην ίδια οικογένεια.
            2.   Για τον σκοπό αυτό, θεωρείται ότι οι τύποι οχημάτων, των οποίων οι παράμετροι που περιγράφονται κατωτέρω είναι ίδιες, ανήκουν στην ίδια οικογένεια ως προς τις εκπομπές υδρογόνου.
            ΕΣΑΕ:
            
                        α)
                     
                     
                        εμπορική ονομασία ή μάρκα του ΕΣΑΕ·
                     
                  
                        β)
                     
                     
                        αναφορά όλων των τύπων ηλεκτροχημικών ζευγών που χρησιμοποιούνται·
                     
                  
                        γ)
                     
                     
                        αριθμός των κελιών του ΕΣΑΕ·
                     
                  
                        δ)
                     
                     
                        αριθμός των υποσυστημάτων του ΕΣΑΕ·
                     
                  
                        ε)
                     
                     
                        ονομαστική τάση του ΕΣΑΕ (V)·
                     
                  
                        στ)
                     
                     
                        ενέργεια ΕΣΑΕ (kWh)·
                     
                  
                        ζ)
                     
                     
                        ποσοστό συνδυασμού αερίων ( %)·
                     
                  
                        η)
                     
                     
                        τύπος(-οι) εξαερισμού για το (τα) υποσύστημα(-τα) του ΕΣΑΕ·
                     
                  
                        θ)
                     
                     
                        τύπος του συστήματος ψύξης (αν υπάρχει).
                     
                  Φορτιστής επί του οχήματος:
            
                        α)
                     
                     
                        κατασκευαστής και τύπος διαφόρων μερών του φορτιστή·
                     
                  
                        β)
                     
                     
                        ονομαστική ισχύς εξόδου (kW)·
                     
                  
                        γ)
                     
                     
                        μέγιστη τάση φόρτισης (V)·
                     
                  
                        δ)
                     
                     
                        μέγιστη ένταση φόρτισης (A)·
                     
                  
                        ε)
                     
                     
                        κατασκευαστής και τύπος μονάδας ελέγχου (αν υπάρχει)·
                     
                  
                        στ)
                     
                     
                        διάγραμμα λειτουργίας, ελέγχων και ασφάλειας·
                     
                  
                        ζ)
                     
                     
                        χαρακτηριστικά των περιόδων φόρτισης.
                     
                  
      
      
         ΠΑΡΑΡΤΗΜΑ 8
         
            ΔΙΑΔΙΚΑΣΙΕΣ ΔΟΚΙΜΗΣ ΕΣΑΕ
         
         
            Προσαρτημα
            
               ΔΙΑΔΙΚΑΣΙΑ ΠΡΑΓΜΑΤΟΠΟΙΗΣΗΣ ΕΝΟΣ ΒΑΣΙΚΟΥ ΚΥΚΛΟΥ
            
            Ο βασικός κύκλος θα ξεκινήσει με τη βασική εκφόρτιση μετά την οποία θα ακολουθήσει η βασική φόρτιση.
            
                        Βασική εκφόρτιση:
                     
                     
                         
                     
                  
                        Ρυθμός εκφόρτισης:
                     
                     
                        Η διαδικασία εκφόρτισης, περιλαμβανομένων των κριτηρίων λήξης, καθορίζεται από τον κατασκευαστή. Αν δεν προσδιορίζεται, πρόκειται για εκφόρτιση με ρεύμα 1C.
                     
                  
                        Όριο εκφόρτισης (τελικό δυναμικό):
                     
                     
                        Ορίζεται από τον κατασκευαστή
                     
                  
                        Περίοδος ανάπαυλας μετά την εκφόρτιση:
                     
                     
                        Τουλάχιστον 30 min
                     
                  
                        Βασική φόρτιση:
                     
                     
                        Η διαδικασία φόρτισης, περιλαμβανομένων των κριτηρίων λήξης, καθορίζεται από τον κατασκευαστή. Αν δεν προσδιορίζεται, πρόκειται για φόρτιση με ρεύμα C/3.
                     
                  
      
      
         ΠΑΡΑΡΤΗΜΑ 8Α
         
            ΔΟΚΙΜΗ ΔΟΝΗΣΕΩΝ
         
         1.   ΣΚΟΠΟΣ
         Ο σκοπός της παρούσας δοκιμής είναι ο έλεγχος των επιδόσεων ασφάλειας του ΕΣΑΕ σε συνθήκες δονήσεων στις οποίες το ΕΣΑΕ είναι πολύ πιθανό να υποβληθεί κατά τη διάρκεια της κανονικής λειτουργίας του οχήματος.
         2.   ΕΓΚΑΤΑΣΤΑΣΕΙΣ
         2.1.   Η παρούσα δοκιμή πραγματοποιείται είτε με το πλήρες ΕΣΑΕ είτε με σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
         2.2.   Η υπό δοκιμή διάταξη στερεώνεται σφιχτά στην πλατφόρμα της μηχανής δονήσεων ώστε να διασφαλίζεται ότι οι δονήσεις μεταβιβάζονται απευθείας στην υπό δοκιμή διάταξη.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Για τη διενέργεια της δοκιμής πληρούνται οι εξής προϋποθέσεις:
         
                     α)
                  
                  
                     Η δοκιμή πραγματοποιείται σε εξωτερική θερμοκρασία 20 ± 10 °C·
                  
               
                     β)
                  
                  
                     Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης της υπό δοκιμή διάταξης·
                  
               
                     γ)
                  
                  
                     Στην έναρξη της δοκιμής, λειτουργούν όλες οι διατάξεις προστασίας που επηρεάζουν μία ή περισσότερες λειτουργίες της υπό δοκιμή διάταξης σε σχέση με το αποτέλεσμα της δοκιμής.
                  
               3.2.   Διαδικασίες δοκιμής
         Οι υπό δοκιμή διατάξεις υπόκεινται σε δόνηση που έχει ημιτονοειδή κυματομορφή με λογαριθμική σάρωση συχνοτήτων από 7 Hz έως 50 Hz και 50 Hz έως 7 Hz και η ταχύτητα σάρωσης ανέρχεται σε 15 λεπτά. Αυτός ο κύκλος επαναλαμβάνεται 12 φορές μέσα σε 3 συνολικά ώρες στον κατακόρυφο άξονα του στερεωμένου ΕΣΑΕ σύμφωνα με τις υποδείξεις του κατασκευαστή.
         Η συσχέτιση μεταξύ της συχνότητας και της επιτάχυνσης παρουσιάζεται στον πίνακα:
         Συχνότητα και επιτάχυνση
         
                     Συχνότητα (Hz)
                  
                  
                     Επιτάχυνση (m/s2)
                  
               
                     7 — 18
                  
                  
                     10
                  
               
                     18 — 30
                  
                  
                     μειώνεται σταδιακά από 10 σε 2
                  
               
                     30 — 50
                  
                  
                     2
                  
               Ύστερα από αίτημα του κατασκευαστή, μπορούν να χρησιμοποιηθούν υψηλότερα επίπεδα επιτάχυνσης καθώς και υψηλότερα ανώτατα όρια συχνότητας.
         Ύστερα από αίτημα του κατασκευαστή, αντί για τη συσχέτιση συχνότητας-επιτάχυνσης του πίνακα, μπορεί να χρησιμοποιηθεί ένα πρότυπο δοκιμής δονήσεων που θα έχει καθοριστεί από τον κατασκευαστή του οχήματος, θα έχει ελεγχθεί για την εφαρμογή του στο όχημα και θα έχει συμφωνηθεί με την τεχνική υπηρεσία. Η έγκριση ενός ΕΣΑΕ που δοκιμάζεται βάσει αυτής της παραγράφου χορηγείται μόνο για τον συγκεκριμένο τύπο οχήματος.
         Μετά τη δόνηση και εφόσον το επιτρέπει η υπό δοκιμή διάταξη, διεξάγεται ένας βασικός κύκλος δοκιμών ο οποίος περιγράφεται στο προσάρτημα του παραρτήματος 8.
         Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Β
         
            ΘΕΡΜΙΚΟ ΣΟΚ ΚΑΙ ΚΥΚΛΟΣ ΔΟΚΙΜΩΝ
         
         1.   ΣΚΟΠΟΣ
         Σκοπός της παρούσας δοκιμής είναι ο έλεγχος της αντοχής του ΕΣΑΕ σε ξαφνικές μεταβολές της θερμοκρασίας. Το ΕΣΑΕ υποβάλλεται σε συγκεκριμένο αριθμό κύκλων θερμοκρασίας, οι οποίοι αρχίζουν σε θερμοκρασία περιβάλλοντος και συνεχίζουν σε υψηλές και χαμηλές θερμοκρασίες. Σκοπός είναι η προσομοίωση μιας ραγδαίας μεταβολής της θερμοκρασίας του περιβάλλοντος καθώς το ΕΣΑΕ είναι πολύ πιθανό να αντιμετωπίσει μια τέτοια κατάσταση κατά τη διάρκεια της ζωής του.
         2.   ΕΓΚΑΤΑΣΤΑΣΕΙΣ
         Η παρούσα δοκιμή διενεργείται είτε με το πλήρες ΕΣΑΕ είτε με σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Κατά την έναρξη της δοκιμής πληρούνται οι εξής προϋποθέσεις:
         
                     α)
                  
                  
                     Η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
                  
               
                     β)
                  
                  
                     Όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Διαδικασία δοκιμής
         Η υπό δοκιμή διάταξη αποθηκεύεται επί τουλάχιστον έξι ώρες σε θερμοκρασία δοκιμής που ισούται με 60 ± 2 °C ή υψηλότερη αν το ζητήσει ο κατασκευαστής και στη συνέχεια αποθηκεύεται επί έξι τουλάχιστον ώρες σε θερμοκρασία δοκιμής που ισούται με – 40 ± 2 °C ή χαμηλότερη αν το ζητήσει ο κατασκευαστής. Το μέγιστο χρονικό διάστημα μεταξύ των ακραίων θερμοκρασιών δοκιμής είναι 30 λεπτά. Η διαδικασία αυτή επαναλαμβάνεται μέχρι να ολοκληρωθούν 5 τουλάχιστον συνολικά κύκλοι, μετά το πέρας των οποίων η υπό δοκιμή διάταξη αποθηκεύεται επί 24 ώρες σε θερμοκρασία περιβάλλοντος 20 ± 10 °C.
         Μετά την εικοσιτετράωρη αποθήκευση και εφόσον το επιτρέπει η υπό δοκιμή διάταξη, διεξάγεται ο βασικός κύκλος δοκιμών ο οποίος περιγράφεται στο προσάρτημα του παραρτήματος 8.
         Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Γ
         
            ΜΗΧΑΝΙΚΟΣ ΚΡΑΔΑΣΜΟΣ
         
         1.   ΣΚΟΠΟΣ
         Ο σκοπός της παρούσας δοκιμής είναι ο έλεγχος των επιδόσεων ασφάλειας του ΕΣΑΕ σε αδρανειακά φορτία που ενδέχεται να δημιουργηθούν κατά τη διάρκεια μηχανικών κραδασμών.
         2.   ΕΓΚΑΤΑΣΤΑΣΗ
         2.1.   Η παρούσα δοκιμή διενεργείται είτε με το πλήρες ΕΣΑΕ είτε με το (τα) σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
         2.2.   Η υπό δοκιμή διάταξη συνδέεται με τη διάταξη στήριξης μόνο μέσω των προβλεπόμενων εξαρτημάτων που παρέχονται για την πρόσδεση του ΕΣΑΕ ή του υποσυστήματος ΕΣΑΕ στο όχημα.
         3.   ΔΙΑΔΙΚΑΣΙΕΣ
         3.1.   Γενικές συνθήκες και απαιτήσεις δοκιμής
         Για τη διενέργεια της δοκιμής πληρούνται οι εξής προϋποθέσεις:
         
                     α)
                  
                  
                     Η δοκιμή πραγματοποιείται σε εξωτερική θερμοκρασία 20 ± 10 °C·
                  
               
                     β)
                  
                  
                     Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
                  
               
                     γ)
                  
                  
                     Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Διαδικασία δοκιμής
         Η υπό δοκιμή διάταξη επιβραδύνει ή, κατ' επιλογή του αιτούντα, επιταχύνει σύμφωνα με τους διαδρόμους επιτάχυνσης που προσδιορίζονται στους πίνακες 1 έως 3. Η τεχνική υπηρεσία αποφασίζει σε συνεννόηση με τον κατασκευαστή εάν οι δοκιμές θα πραγματοποιηθούν στη θετική διεύθυνση, στην αρνητική διεύθυνση ή και στις δύο διευθύνσεις.
         Για κάθε έναν από τους προβλεπόμενους παλμούς δοκιμής, μπορεί να χρησιμοποιείται άλλη διάταξη.
         Ο παλμός δοκιμής κυμαίνεται μεταξύ της ελάχιστης και μέγιστης τιμής, όπως προσδιορίζονται στους πίνακες 1 έως 3. Ύστερα από αίτημα του κατασκευαστή, η δοκιμή μπορεί να υποβληθεί σε ισχυρότερους ή/και σε μεγαλύτερης διάρκειας κραδασμούς, όπως αποτυπώνεται στη μέγιστη τιμή των πινάκων 1 έως 3.
         
            Γενική περιγραφή παλμών δοκιμής
         
         
            
         Πίνακας 1 για οχήματα M1 και N1:
         
                     Σημείο
                  
                  
                     Χρόνος (ms)
                  
                  
                     Επιτάχυνση (g)
                  
               
                     Οριζόντιος άξονας
                  
                  
                     Εγκάρσιος άξονας
                  
               
                     Α
                  
                  
                     20
                  
                  
                     0
                  
                  
                     0
                  
               
                     Β
                  
                  
                     50
                  
                  
                     20
                  
                  
                     8
                  
               
                     Γ
                  
                  
                     65
                  
                  
                     20
                  
                  
                     8
                  
               
                     Δ
                  
                  
                     100
                  
                  
                     0
                  
                  
                     0
                  
               
                     Ε
                  
                  
                     0
                  
                  
                     10
                  
                  
                     4,5
                  
               
                     ΣΤ
                  
                  
                     50
                  
                  
                     28
                  
                  
                     15
                  
               
                     Ζ
                  
                  
                     80
                  
                  
                     28
                  
                  
                     15
                  
               
                     Η
                  
                  
                     120
                  
                  
                     0
                  
                  
                     0
                  
               Πίνακας 2 για οχήματα M2 και N2:
         
                     Σημείο
                  
                  
                     Χρόνος (ms)
                  
                  
                     Επιτάχυνση (g)
                  
               
                     Οριζόντιος άξονας
                  
                  
                     Εγκάρσιος άξονας
                  
               
                     Α
                  
                  
                     20
                  
                  
                     0
                  
                  
                     0
                  
               
                     Β
                  
                  
                     50
                  
                  
                     10
                  
                  
                     5
                  
               
                     Γ
                  
                  
                     65
                  
                  
                     10
                  
                  
                     5
                  
               
                     Δ
                  
                  
                     100
                  
                  
                     0
                  
                  
                     0
                  
               
                     Ε
                  
                  
                     0
                  
                  
                     5
                  
                  
                     2,5
                  
               
                     ΣΤ
                  
                  
                     50
                  
                  
                     17
                  
                  
                     10
                  
               
                     Ζ
                  
                  
                     80
                  
                  
                     17
                  
                  
                     10
                  
               
                     Η
                  
                  
                     120
                  
                  
                     0
                  
                  
                     0
                  
               Πίνακας 3 για οχήματα M3 και N3:
         
                     Σημείο
                  
                  
                     Χρόνος (ms)
                  
                  
                     Επιτάχυνση (g)
                  
               
                     Οριζόντιος άξονας
                  
                  
                     Εγκάρσιος άξονας
                  
               
                     Α
                  
                  
                     20
                  
                  
                     0
                  
                  
                     0
                  
               
                     Β
                  
                  
                     50
                  
                  
                     6,6
                  
                  
                     5
                  
               
                     Γ
                  
                  
                     65
                  
                  
                     6,6
                  
                  
                     5
                  
               
                     Δ
                  
                  
                     100
                  
                  
                     0
                  
                  
                     0
                  
               
                     Ε
                  
                  
                     0
                  
                  
                     4
                  
                  
                     2,5
                  
               
                     ΣΤ
                  
                  
                     50
                  
                  
                     12
                  
                  
                     10
                  
               
                     Ζ
                  
                  
                     80
                  
                  
                     12
                  
                  
                     10
                  
               
                     Η
                  
                  
                     120
                  
                  
                     0
                  
                  
                     0
                  
               Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Δ
         
            ΜΗΧΑΝΙΚΗ ΑΚΕΡΑΙΟΤΗΤΑ
         
         1.   ΣΚΟΠΟΣ
         Ο σκοπός της παρούσας δοκιμής είναι ο έλεγχος των επιδόσεων ασφάλειας του ΕΣΑΕ σε φορτία επαφής που ενδέχεται να δημιουργηθούν σε συνθήκες σύνθλιψης του οχήματος.
         2.   ΕΓΚΑΤΑΣΤΑΣΕΙΣ
         2.1.   Η παρούσα δοκιμή πραγματοποιείται είτε με το πλήρες ΕΣΑΕ είτε με σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
         2.2.   Η υπό δοκιμή διάταξη συνδέεται με τη διάταξη στήριξης σύμφωνα με τις υποδείξεις του κατασκευαστή.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Για τη διενέργεια της δοκιμής πληρούνται οι εξής προϋποθέσεις και απαιτήσεις:
         
                     α)
                  
                  
                     Η δοκιμή πραγματοποιείται σε εξωτερική θερμοκρασία 20 ± 10 °C·
                  
               
                     β)
                  
                  
                     Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
                  
               
                     γ)
                  
                  
                     Στην αρχή της δοκιμής, όλες οι εσωτερικές και εξωτερικές διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Δοκιμή σύνθλιψης
         3.2.1.   Ισχύς σύνθλιψης
         Η υπό δοκιμή διάταξη συνθλίβεται μεταξύ μιας ανθεκτικής πλάκας και μιας πλάκας σύνθλιψης όπως αποτυπώνεται στο σχήμα με ισχύ τουλάχιστον 100 kN, η οποία ωστόσο δεν υπερβαίνει τα 105 kN, εκτός και αν ορίζεται διαφορετικά στην παράγραφο 6.4.2 του παρόντος κανονισμού ενώ ο χρόνος έναρξης της δράσης δεν υπερβαίνει τα 3 λεπτά και ο χρόνος διατήρησης της πίεσης είναι τουλάχιστον 100 ms χωρίς ωστόσο να υπερβαίνει τα 10 s.
         Αν το ζητήσει ο κατασκευαστής, η ασκούμενη δύναμη σύνθλιψης μπορεί να είναι μεγαλύτερη ή/και η διάρκεια της έναρξης της δράσης μπορεί να είναι μεγαλύτερη ή/και η διάρκεια της διατήρησης της πίεσης μπορεί να είναι μεγαλύτερη.
         Η δύναμη που θα ασκηθεί καθορίζεται από τον κατασκευαστή από κοινού με την τεχνική υπηρεσία με βάση την τροχιά του ΕΣΑΕ σε σχέση με την εγκατάστασή του στο όχημα. Η δύναμη ασκείται οριζόντια και κάθετα στην τροχιά του ΕΣΑΕ.
         Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Ε
         
            ΑΝΤΟΧΗ ΣΤΗ ΦΩΤΙΑ
         
         1.   ΣΚΟΠΟΣ
         Ο σκοπός της παρούσας δοκιμής είναι ο έλεγχος της αντοχής του ΕΣΑΕ σε περίπτωση που εκτεθεί σε φωτιά από το εξωτερικό του οχήματος π.χ. λόγω διαρροής καυσίμου από όχημα (είτε από το ίδιο το όχημα είτε από παρακείμενο όχημα). Στην κατάσταση αυτή, ο οδηγός και οι επιβάτες θα πρέπει να έχουν στη διάθεσή τους αρκετό χρόνο για να εκκενώσουν το όχημα.
         2.   ΕΓΚΑΤΑΣΤΑΣΕΙΣ
         2.1.   Η παρούσα δοκιμή διενεργείται είτε με το πλήρες ΕΣΑΕ είτε με το (τα) σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή. Σε περίπτωση που τα υποσυστήματα του ΕΣΑΕ βρίσκονται σε διάφορα μέρη του οχήματος, η δοκιμή μπορεί να διενεργηθεί σε κάθε σχετικό υποσύστημα του ΕΣΑΕ.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Για τη διενέργεια της δοκιμής πληρούνται οι εξής προϋποθέσεις και απαιτήσεις:
         
                     α)
                  
                  
                     Η δοκιμή πραγματοποιείται σε θερμοκρασία τουλάχιστον 0 °C·
                  
               
                     β)
                  
                  
                     Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
                  
               
                     γ)
                  
                  
                     Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Διαδικασία δοκιμής
         Ο κατασκευαστής αποφασίζει εάν θα διενεργηθεί δοκιμή με όχημα ή δοκιμή με κατασκευαστικά στοιχεία:
         3.2.1.   Δοκιμή με όχημα
         Η υπό δοκιμή διάταξη στερεώνεται σε μια διάταξη στήριξης και η στερέωση αυτή προσομοιάζει όσο το δυνατό περισσότερο στις πραγματικές συνθήκες στερέωσης· στην περίπτωση αυτή δεν πρέπει να χρησιμοποιείται κανένα εύφλεκτο υλικό με την εξαίρεση του υλικού που είναι μέρος του ΕΣΑΕ· Η μέθοδος με την οποία η διάταξη δοκιμής στερεώνεται στη διάταξη στήριξης συμμορφώνεται με τις αντίστοιχες προδιαγραφές εγκατάστασης της διάταξης στα οχήματα. Αν το ΕΣΑΕ είναι σχεδιασμένο για ειδική χρήση οχήματος, τα μέρη του οχήματος που επηρεάζουν την πορεία της φωτιάς δεν λαμβάνονται σε καμία περίπτωση υπόψη.
         3.2.2.   Δοκιμή με κατασκευαστικά στοιχεία
         Η υπό δοκιμή διάταξη τοποθετείται σε δικτυωτή πλατφόρμα πάνω από τη λεκάνη και η φορά της υποδεικνύεται στο σχέδιο του κατασκευαστή.
         Η δικτυωτή πλατφόρμα διαθέτει σιδηρές ράβδους διαμέτρου 6-10 mm και η μεταξύ τους απόσταση είναι 4-6 cm. Αν χρειαστεί, οι σιδηρές ράβδοι μπορούν να υποστηριχθούν με επίπεδες σιδηρές πλάκες.
         3.3.   Η φλόγα στην οποία εκτίθεται η υπό δοκιμή διάταξη προέρχεται από καύσιμο του εμπορίου για κινητήρες επιβαλλόμενης ανάφλεξης (εφεξής καλούμενο «καύσιμο») το οποίο καίγεται σε μια λεκάνη. Η ποσότητα του καυσίμου είναι αρκετή για να διατηρηθεί η φλόγα υπό συνθήκες ελεύθερης καύσης σε όλη τη διάρκεια της δοκιμής.
         Η φλόγα καλύπτει όλη την επιφάνεια της λεκάνης κατά τη διάρκεια της έκθεσής της στη φωτιά. Οι διαστάσεις της λεκάνης επιλέγονται έτσι ώστε να διασφαλίζουν ότι εκτίθενται στη φλόγα οι πλευρές της υπό δοκιμή διάταξης. Ως εκ τούτου, η λεκάνη υπερβαίνει την οριζόντια προεξοχή της υπό δοκιμή διάταξης κατά τουλάχιστον 20 cm αλλά όχι περισσότερο από 50 cm. Τα πλευρικά τοιχώματα της λεκάνης δεν προεξέχουν περισσότερο από 8 cm πάνω από τη στάθμη του καυσίμου στην αρχή της δοκιμής.
         3.4.   Η λεκάνη που περιέχει καύσιμο τοποθετείται κάτω από την υπό δοκιμή διάταξη με τέτοιον τρόπο ώστε η απόσταση μεταξύ της στάθμης του καυσίμου στη λεκάνη και του κάτω μέρους της υπό δοκιμή διάταξης να αντιστοιχεί στο σχεδιαστικό ύψος της υπό διάταξης δοκιμής πάνω από το οδόστρωμα με το όχημα κενό εάν εφαρμοστεί η ανωτέρω παράγραφος 3.2.1 ή περίπου σε 50 cm, εάν εφαρμοστεί η ανωτέρω παράγραφος 3.2.2. Η λεκάνη και/ή η διάταξη στήριξης μετατοπίζονται εύκολα.
         3.5.   Κατά τη διάρκεια του σταδίου Γ της δοκιμής, η λεκάνη καλύπτεται με ένα πλέγμα. Το πλέγμα τοποθετείται 3 cm +/– 1 cm πάνω από τη στάθμη καυσίμου η οποία μετράται πριν από την ανάφλεξη του καυσίμου. Το πλέγμα είναι κατασκευασμένο από πυρίμαχο υλικό, όπως ορίζεται στο προσάρτημα του παραρτήματος 8Ε. Δεν υπάρχουν κενά μεταξύ των πλίνθων, οι οποίοι στηρίζονται πάνω από τη λεκάνη καυσίμου κατά τρόπο ώστε να μην φράσσονται οι οπές τους. Το μήκος και το πλάτος του πλαισίου είναι κατά 2 cm έως 4 cm μικρότερα από τις εσωτερικές διαστάσεις της λεκάνης, ώστε να υπάρχει κενό 1 cm έως 2 cm μεταξύ του πλαισίου και του τοιχώματος της λεκάνης για λόγους εξαερισμού. Πριν από τη δοκιμή, το πλέγμα βρίσκεται τουλάχιστον σε θερμοκρασία περιβάλλοντος. Οι πλίνθοι μπορούν να βρέχονται για να διασφαλιστεί ότι οι συνθήκες δοκιμής μπορούν να επαναληφθούν.
         3.6.   Αν οι δοκιμές πραγματοποιούνται σε υπαίθριο χώρο, προβλέπεται επαρκής προστασία από τον άνεμο, η ταχύτητα του οποίου στο ύψος της λεκάνης καυσίμου δεν υπερβαίνει τα 2,5 km/h.
         3.7.   Η δοκιμή αποτελείται από τρία στάδια Β-Δ εάν το καύσιμο δοκιμάζεται σε θερμοκρασία τουλάχιστον 20 °C. Διαφορετικά, η δοκιμή αποτελείται από τέσσερα στάδια Α-Δ.
         3.7.1.   Στάδιο Α: Προθέρμανση (σχήμα 1)
         Το καύσιμο στη λεκάνη αναφλέγεται σε απόσταση τουλάχιστον 3 m από την υποβαλλόμενη στη δοκιμή διάταξη. Μετά από προθέρμανση 60 δευτερολέπτων, η λεκάνη τοποθετείται κάτω από την υπό δοκιμή διάταξη. Αν το μέγεθος της λεκάνης είναι υπερβολικά μεγάλο για να μετακινηθεί χωρίς να υπάρχει ο κίνδυνος διαρροής υγρών κ.λπ., αντί για τη λεκάνη μπορούν να μετακινηθούν η υπό δοκιμή διάταξη και η εξέδρα της δοκιμής.
         
            Σχήμα 1
         
         
            Στάδιο A: Προθέρμανση
         
         
            
         3.7.2.   Στάδιο B: Άμεση έκθεση στη φλόγα (σχήμα 2)
         Η υπό δοκιμή διάταξη εκτίθεται στη φλόγα από το ελεύθερο καιόμενο καύσιμο επί 70 δευτερόλεπτα.
         
            Σχήμα 2
         
         
            Στάδιο Β: Άμεση έκθεση στη φλόγα
         
         
            
         3.7.3.   Στάδιο Γ: Έμμεση έκθεση στη φλόγα (σχήμα 3)
         Μόλις ολοκληρωθεί το στάδιο Β, το πλέγμα τοποθετείται μεταξύ της λεκάνης με το καιόμενο καύσιμο και της υπό δοκιμή διάταξης. Η υπό δοκιμή διάταξη εκτίθεται σε αυτήν τη φλόγα μειωμένης έντασης για επιπλέον 60 δευτερόλεπτα.
         Αντί της διενέργειας του σταδίου Γ της δοκιμής, το στάδιο Β μπορεί κατ' επιλογή του κατασκευαστή να συνεχιστεί για άλλα 60 δευτερόλεπτα.
         Ωστόσο, η διαδικασία αυτή επιτρέπεται μόνο εάν μπορεί να αποδειχθεί προς ικανοποίηση της τεχνικής υπηρεσίας ότι δεν θα οδηγήσει στη μείωση της σοβαρότητας της δοκιμής.
         
            Σχήμα 3
         
         
            Στάδιο Γ: Έμμεση έκθεση στη φλόγα
         
         
            
         3.7.4.   Στάδιο Δ: Τέλος δοκιμής (σχήμα 4)
         Η λεκάνη με το καιόμενο καύσιμο και το πλέγμα επιστρέφει στη θέση που περιγράφεται στο στάδιο Α. Η φωτιά στην υπό δοκιμή διάταξη παραμένει αναμμένη. Μετά την απομάκρυνση της λεκάνης, η υπό δοκιμή διάταξη παρατηρείται έως ότου η θερμοκρασία της επιφάνειας της υπό δοκιμή διάταξης εξισωθεί με τη θερμοκρασία περιβάλλοντος ή μειώνεται για τουλάχιστον 3 ώρες.
         
            Σχήμα 4
         
         
            Στάδιο Δ: Τέλος της δοκιμής
         
         
            
         
            Προσάρτημα 1
            
               Διαστάσεις και τεχνικά στοιχεία πυρίμαχων πλίνθων
            
            
               
            
                        Αντοχή στη φωτιά
                     
                     
                        :
                     
                     
                        (Seger-Kegel) SK 30
                     
                  
                        Περιεκτικότητα σε Al2O3
                     
                     
                        :
                     
                     
                        30 — 33 %
                     
                  
                        Ποσοστό ανοικτών πόρων (Po)
                     
                     
                        :
                     
                     
                        20 — 22 % κατ' όγκον
                     
                  
                        Πυκνότητα
                     
                     
                        :
                     
                     
                        1 900 — 2 000 kg/m3
                     
                  
                        Ενεργή επιφάνεια οπών
                     
                     
                        :
                     
                     
                        44,18 %
                     
                  
      
      
         ΠΑΡΑΡΤΗΜΑ 8ΣΤ
         
            ΕΞΩΤΕΡΙΚΗ ΠΡΟΣΤΑΣΙΑ ΑΠΟ ΒΡΑΧΥΚΥΚΛΩΣΗ
         
         1.   ΣΚΟΠΟΣ
         Σκοπός της παρούσας δοκιμής είναι ο έλεγχος των επιδόσεων προστασίας από βραχυκύκλωση. Η συγκεκριμένη λειτουργική δυνατότητα, εάν υπάρχει, διακόπτει ή περιορίζει το ρεύμα βραχυκυκλώματος αποτρέποντας την εμφάνιση άλλων σχετικών σοβαρών γεγονότων στο ΕΣΑΕ, τα οποία θα μπορούσαν να προκληθούν από το ρεύμα βραχυκυκλώματος.
         2.   ΕΓΚΑΤΑΣΤΑΣΕΙΣ
         Η παρούσα δοκιμή πραγματοποιείται είτε με το πλήρες ΕΣΑΕ είτε με το (τα) σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Αν η μονάδα ηλεκτρονικής διαχείρισης για το ΕΣΑΕ δεν είναι ενσωματωμένη στο περίβλημα που περικλείει τα κελιά, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Για τη διενέργεια της δοκιμής πληρούνται οι εξής προϋποθέσεις:
         
                     α)
                  
                  
                     Η δοκιμή πραγματοποιείται σε εξωτερική θερμοκρασία 20 ± 10 °C ή σε υψηλότερη θερμοκρασία αν το ζητήσει ο κατασκευαστής·
                  
               
                     β)
                  
                  
                     Στην αρχή της δοκιμής, η κατάσταση φόρτισης ρυθμίζεται σε τιμή που βρίσκεται πάνω από το 50 % του κανονικού εύρους λειτουργίας της κατάστασης φόρτισης·
                  
               
                     γ)
                  
                  
                     Στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Βραχυκύκλωση
         Στην αρχή της δοκιμής, όλοι οι σχετικοί κεντρικοί διακόπτες φόρτισης και εκφόρτισης παραμένουν κλειστοί, χαρακτηριστικό της λειτουργίας πιθανής ενεργούς οδήγησης καθώς και της λειτουργίας που επιτρέπει την εξωτερική φόρτιση. Αν η διαδικασία αυτή είναι αδύνατο να ολοκληρωθεί σε μία μόνο δοκιμή, πραγματοποιούνται δύο ή περισσότερες δοκιμές.
         Ο θετικός και αρνητικός πόλος της υπό δοκιμή διάταξης συνδέονται μεταξύ τους για να προκληθεί βραχυκύκλωμα. Η σύνδεση που χρησιμοποιείται για αυτόν τον σκοπό έχει αντίσταση που δεν υπερβαίνει τα 5 mΩ.
         Η κατάσταση βραχυκυκλώματος συνεχίζεται μέχρι να επιβεβαιωθεί η ενεργοποίηση των λειτουργιών προστασίας του ΕΣΑΕ που διακόπτουν ή περιορίζουν το ρεύμα βραχυκυκλώματος ή επί τουλάχιστον μία ώρα μετά τη σταθεροποίηση της μετρούμενης θερμοκρασίας στο περίβλημα της υπό δοκιμή διάταξης, ώστε η βαθμίδα θερμοκρασίας να διατηρείται κάτω των 4 °C επί 1 ώρα.
         3.3.   Βασικός κύκλος και περίοδος παρατήρησης
         Αμέσως μετά τη λήξη του βραχυκυκλώματος και εφόσον το επιτρέπει η υπό δοκιμή διάταξη, διεξάγεται ένας βασικός κύκλος δοκιμών ο οποίος περιγράφεται στο προσάρτημα του παραρτήματος 8.
         Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Ζ
         
            ΠΡΟΣΤΑΣΙΑ ΑΠΟ ΥΠΕΡΦΟΡΤΙΣΗ
         
         1.   ΣΚΟΠΟΣ
         Σκοπός της παρούσας δοκιμής είναι ο έλεγχος των επιδόσεων προστασίας από υπερφόρτιση.
         2.   ΕΓΚΑΤΑΣΤΑΣΕΙΣ
         Η δοκιμή πραγματοποιείται υπό τις προβλεπόμενες συνθήκες λειτουργίας είτε με το πλήρες ΕΣΑΕ (μπορεί να είναι και πλήρες όχημα) είτε με το (τα) σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες.
         Η παρούσα δοκιμή μπορεί ενδεχομένως να εκτελεστεί με τροποποιημένη υπό δοκιμή διάταξη μετά από συμφωνία του κατασκευαστή και της τεχνικής υπηρεσίας. Οι τροποποιήσεις αυτές δεν επηρεάζουν τα αποτελέσματα της δοκιμής.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Για τη διενέργεια της δοκιμής πληρούνται οι εξής προϋποθέσεις και απαιτήσεις:
         
                     α)
                  
                  
                     Η δοκιμή πραγματοποιείται σε εξωτερική θερμοκρασία 20 ± 10 °C ή σε υψηλότερη θερμοκρασία αν το ζητήσει ο κατασκευαστής·
                  
               
                     β)
                  
                  
                     Στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Φόρτιση
         Στην αρχή, όλοι οι σχετικοί βασικοί διακόπτες φόρτισης παραμένουν κλειστοί.
         Τα όρια ελέγχου φορτίου του εξοπλισμού δοκιμής είναι απενεργοποιημένα.
         Η υπό δοκιμή διάταξη φορτίζεται με ρεύμα φόρτισης τουλάχιστον 1/3C αλλά δεν υπερβαίνει το μέγιστο ρεύμα εντός του κανονικού εύρους λειτουργίας που προσδιορίζεται από τον κατασκευαστή.
         Η φόρτιση συνεχίζεται έως ότου η υπό δοκιμή διάταξη διακόψει ή περιορίσει (αυτόματα) τη φόρτιση. Σε περίπτωση που μια λειτουργία αυτόματης διακοπής δεν ενεργοποιηθεί ή εάν αυτή η λειτουργία δεν υπάρχει, η φόρτιση συνεχίζεται έως ότου η υπό δοκιμή διάταξη φορτιστεί με ρεύμα διπλάσιο από την ονομαστική χωρητικότητα φορτίου.
         3.3.   Βασικός κύκλος και περίοδος παρατήρησης
         Αμέσως μετά τη λήξη της φόρτισης και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών ο οποίος περιγράφεται στο προσάρτημα του παραρτήματος 8.
         Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Η
         
            ΠΡΟΣΤΑΣΙΑ ΑΠΟ ΥΠΕΡΕΚΦΟΡΤΙΣΗ
         
         1.   ΣΚΟΠΟΣ
         Σκοπός της παρούσας δοκιμής είναι ο έλεγχος των επιδόσεων προστασίας από την υπερεκφόρτιση. Η λειτουργική αυτή δυνατότητα, αν υπάρχει, διακόπτει ή περιορίζει το ρεύμα φόρτισης αποτρέποντας την εμφάνιση άλλων σοβαρών γεγονότων στο ΕΣΑΕ, τα οποία θα μπορούσαν να προκληθούν από την πολύ χαμηλή κατάσταση φόρτισης σύμφωνα με τις υποδείξεις του κατασκευαστή.
         2.   ΕΓΚΑΤΑΣΤΑΣΕΙΣ
         Η δοκιμή πραγματοποιείται υπό τις προβλεπόμενες συνθήκες λειτουργίας είτε με το πλήρες ΕΣΑΕ (μπορεί να είναι και πλήρες όχημα) είτε με το (τα) σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες.
         Η παρούσα δοκιμή μπορεί ενδεχομένως να εκτελεστεί με τροποποιημένη υπό δοκιμή διάταξη μετά από συμφωνία του κατασκευαστή και της τεχνικής υπηρεσίας. Οι τροποποιήσεις αυτές δεν επηρεάζουν τα αποτελέσματα της δοκιμής.
         3.   ΔΙΑΔΙΚΑΣΙΕΣ
         3.1.   Γενικές συνθήκες δοκιμής
         Για τη διενέργεια της δοκιμής πληρούνται οι εξής προϋποθέσεις και απαιτήσεις:
         
                     α)
                  
                  
                     Η δοκιμή πραγματοποιείται σε εξωτερική θερμοκρασία 20 ± 10 °C ή σε υψηλότερη θερμοκρασία αν το ζητήσει ο κατασκευαστής·
                  
               
                     β)
                  
                  
                     Στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
                  
               3.2.   Εκφόρτιση
         Στην αρχή της δοκιμής, όλοι οι σχετικοί βασικοί διακόπτες παραμένουν κλειστοί.
         Η εκφόρτιση πραγματοποιείται με ρεύμα φόρτισης τουλάχιστον 1/3C αλλά δεν υπερβαίνει το μέγιστο ρεύμα εντός του κανονικού εύρους λειτουργίας που προσδιορίζεται από τον κατασκευαστή.
         Η εκφόρτιση συνεχίζεται έως ότου η υπό δοκιμή διάταξη διακόψει ή περιορίσει (αυτόματα) την εκφόρτιση. Σε περίπτωση που μια λειτουργία αυτόματης διακοπής δεν ενεργοποιηθεί ή εάν αυτή η λειτουργία δεν υπάρχει, η εκφόρτιση συνεχίζεται έως ότου η υπό δοκιμή διάταξη εκφορτιστεί στο 25 % του επιπέδου της ονομαστικής της τάσης.
         3.3.   Βασική φόρτιση και περίοδος παρατήρησης
         Αμέσως μετά τη λήξη της εκφόρτισης, η υπό δοκιμή διάταξη φορτίζεται με βασικό φορτίο που προσδιορίζεται στο προσάρτημα του παραρτήματος 8, εφόσον το επιτρέπει η υπό δοκιμή διάταξη.
         Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
      
      
         ΠΑΡΑΡΤΗΜΑ 8Θ
         
            ΠΡΟΣΤΑΣΙΑ ΑΠΟ ΥΠΕΡΘΕΡΜΑΝΣΗ
         
         1.   ΣΚΟΠΟΣ
         Ο σκοπός της παρούσας δοκιμής είναι ο έλεγχος των επιδόσεων των μέτρων προστασίας του ΕΣΑΕ από την εσωτερική υπερθέρμανση κατά τη διάρκεια της λειτουργίας, ακόμα και αν η λειτουργία ψύξης, εφόσον υπάρχει, δεν λειτουργεί. Σε περίπτωση που δεν χρειάζεται να ληφθούν ειδικά μέτρα προστασίας για να μη δημιουργηθεί επισφαλής κατάσταση λόγω της εσωτερικής υπερθέρμανσης του ΕΣΑΕ, η ασφαλής αυτή λειτουργία πρέπει να αποδειχθεί.
         2.   ΕΓΚΑΤΑΣΤΑΣΕΙΣ
         2.1.   Η παρακάτω δοκιμή πραγματοποιείται είτε με το πλήρες ΕΣΑΕ (μπορεί να είναι και πλήρες όχημα) είτε με το (τα) σχετικό(-ά) υποσύστημα(-τα) του ΕΣΑΕ, περιλαμβανομένων των κελιών και των ηλεκτρονικών τους συνδέσεων. Αν ο κατασκευαστής επιλέξει να πραγματοποιήσει τη δοκιμή με το (τα) σχετικό(-ά) υποσύστημα(-τα), ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους ΕΣΑΕ όσον αφορά τις επιδόσεις ασφάλειας του συστήματος στις ίδιες συνθήκες. Η παρούσα δοκιμή μπορεί ενδεχομένως να εκτελεστεί με τροποποιημένη υπό δοκιμή διάταξη μετά από συμφωνία του κατασκευαστή και της τεχνικής υπηρεσίας. Οι τροποποιήσεις αυτές δεν επηρεάζουν τα αποτελέσματα της δοκιμής.
         2.2.   Αν το ΕΣΑΕ διαθέτει λειτουργία ψύξης και αν το ΕΣΑΕ παραμείνει λειτουργικό χωρίς την ενεργοποίηση ενός συστήματος λειτουργίας ψύξης, το σύστημα ψύξης απενεργοποιείται για τη δοκιμή.
         2.3.   Η θερμοκρασία της υπό δοκιμή διάταξης μετράται συνεχώς στο εσωτερικό του περιβλήματος κοντά στα κελιά κατά τη διάρκεια της δοκιμής προκειμένου να παρακολουθούνται οι μεταβολές της θερμοκρασίας. Ο αισθητήρας του αυτοκινήτου, αν υπάρχει, μπορεί να χρησιμοποιείται. Ο κατασκευαστής και η τεχνική υπηρεσία συμφωνούν για το σημείο τοποθέτησης του (των) αισθητήρα(-ων) θερμοκρασίας που χρησιμοποιείται (-ούνται).
         3.   ΔΙΑΔΙΚΑΣΙΕΣ
         3.1.   Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία, εκτός του ενδεχόμενου συστήματος απενεργοποίησης που χρησιμοποιείται σύμφωνα με την παράγραφο 2.2 ανωτέρω.
         3.2.   Κατά τη διάρκεια της δοκιμής, η υπό δοκιμή διάταξη φορτίζεται και εκφορτίζεται συνεχώς με σταθερό ρεύμα που θα αυξήσει τη θερμοκρασία των κελιών το συντομότερο δυνατό εντός του κανονικού εύρους λειτουργίας που ορίζεται από τον κατασκευαστή.
         3.3.   Η υπό δοκιμή διάταξη τοποθετείται σε φούρνο μεταφοράς θερμότητας ή σε κλιματικό θάλαμο. Η θερμοκρασία του θαλάμου ή του φούρνου αυξάνεται σταδιακά έως ότου φτάσει στη θερμοκρασία που καθορίζεται σύμφωνα με την παράγραφο 3.3.1 ή 3.3.2 παρακάτω, ανάλογα με την περίπτωση, και στη συνέχεια διατηρείται σε θερμοκρασία ίση ή υψηλότερη από αυτή, μέχρι το τέλος της δοκιμής.
         3.3.1.   Σε περίπτωση που το ΕΣΑΕ διαθέτει μέτρα προστασίας από την εσωτερική υπερθέρμανση, η θερμοκρασία αυξάνεται έως τη θερμοκρασία που αποτελεί, σύμφωνα με τον κατασκευαστή, το όριο λειτουργικής θερμοκρασίας για αυτά τα μέτρα προστασίας ώστε να διασφαλιστεί ότι η θερμοκρασία της υπό δοκιμή διάταξης θα αυξηθεί όπως ορίζεται στην παράγραφο 3.2 ανωτέρω.
         3.3.2.   Σε περίπτωση που το ΕΣΑΕ δεν είναι εξοπλισμένο με τέτοια ειδικά μέτρα προστασίας από την εσωτερική υπερθέρμανση, η θερμοκρασία αυξάνεται έως το ανώτατο όριο λειτουργίας που προβλέπεται από τον κατασκευαστή.
         3.4.   Το τέλος της δοκιμής: Η δοκιμή θα ολοκληρωθεί όταν παρατηρείται ένα από τα εξής φαινόμενα:
         
                     α)
                  
                  
                     η υπό δοκιμή διάταξη αποτρέπει ή/και περιορίζει τη φόρτιση ή/και την εκφόρτιση για να μην αυξηθεί η θερμοκρασία·
                  
               
                     β)
                  
                  
                     η θερμοκρασία της υπό δοκιμή διάταξης έχει σταθεροποιηθεί και αυτό σημαίνει ότι η θερμοκρασία διατηρείται σε βαθμίδα μικρότερη των 4 °C εντός 2 ωρών·
                  
               
                     γ)
                  
                  
                     τυχόν αδυναμία εκπλήρωσης των κριτηρίων αποδοχής που προβλέπονται στην παράγραφο 6.9.2.1 του κανονισμού.